Published on September 6, 2019 | News Source: ডo বুদ্ধীন্দ্র নাথ শইকীয়া\nনেলছন মেণ্ডেলাই কৈছিল, “Education is the most powerful weapon which you can use to change the world.” কথাষাৰৰ তাৎপর্য উপলব্ধি কৰা এতিয়া যথেষ্ট সহজ, কিয়নো শিক্ষাই মানুহক কি শিকায় সেয়া সমাজৰ প্রতিজন সচেতন ব্যক্তিয়েই ভালদৰে জানে৷ অৱশ্যে বিগত শতিকাৰ মাজভাগলৈকে আমাৰ সমাজ ব্যৱস্থা এনে এটা স্তৰত হয়তো আছিল শিক্ষাই পোহৰাই যোৱা বাট বুলিবলৈ সমাজত বহুজন নাছিল৷ আছিল আঙুলিৰ মূৰত লিখিব পৰাকৈ৷ অসমৰ ধানৰ ভঁৰাল খ্যাত, ৰজাদিনীয়া বহুতো ঐতিহ্যৰ ক্ষেত্র নিহিত হৈ থকা তিতাবৰ নামৰ ঠাইখনৰো কিন্তু শিক্ষাৰ জগতত বিশেষ স্থান আছিল বুলিব নোৱাৰি৷ কৃষিয়েই জীৱনৰ প্রধান সম্বল হিচাপে বিবেচিত তিতাবৰকো শিক্ষাৰে আগবঢ়াই লৈ যোৱাৰ সপোন দেখা প্রথম মানুহজন নিশ্চয় প্রয়াত প্রতিষ্ঠাপক অধ্যক্ষ চক্রেশ্বৰ শইকীয়াদেৱ৷ স্বাধীনতাৰ পূর্বে তিতাবৰত সামান্যভাৱে কেইখনমান প্রাইমেৰী স্কুলেই প্রাথমিক শিক্ষাৰ পোহৰ বিলাইছিল বুলিব পাৰি৷ আমগুৰি-খৰিকটীয়া মৌজাত ১০খন, তিতাবৰ মৌজাত ৬খন আৰু ঠেঙাল মৌজাত ৫খন প্রাথমিক বিদ্যালয় আৰু সমগ্র এলেকাত মাত্র ৫খন মজলীয়া বিদ্যালয় আছিল৷ ১৯৩৩ চনত মিহিৰাম শইকীয়া হাইস্কুল প্রতিষ্ঠা হোৱাৰ পাছত পার্শ্বৱর্তী অঞ্চলসমূহত ১০১৫ বছৰৰ পাছত হাইস্কুল প্রতিষ্ঠা হয়৷\nতিতাবৰ সামাজিকভাৱে পিছপৰা সম্প্রদায়ৰ বসতিপ্রধান অঞ্চল হোৱা হেতুকে শিক্ষা-দীক্ষাত পিছপৰা আছিল৷ উল্লেখযোগ্যযে ১৯৪৮ চনত তিতাবৰত বুনিয়াদী প্রশিক্ষণ কেন্দ্র স্থাপিত হোৱাৰ পাছত পাঁচ মাইল এলেকাত বুনিয়াদী শিক্ষাৰ সম্প্রসাৰণৰ অচিলাতে বহুতো বুনিয়াদী বিদ্যালয় স্থাপন হয় আৰু ইয়াৰ পৰিপ্রেক্ষিততে মজলীয়া আৰু হাইস্কুল প্রতিষ্ঠাৰ প্রয়োজনীয়তা আহি পৰে৷ হাইস্কুলৰ অভাৱ অনুভৱৰ মাজেদি তিতাবৰ আৰু ইয়াৰ উপকণ্ঠ অঞ্চলত বহুতো বিদ্যালয়ে স্থানীয় বহু শিক্ষিত ব্যক্তিৰ তত্ত্বাৱধানত অগ্রগতি লাভ কৰে৷ বহু ছাত্র-ছাত্রীয়ে হাইস্কুলৰ স্তৰতে শিক্ষা সমাপ্ত কৰি বুনিয়াদী শিক্ষাত জড়িত হ’লেও উচচ শিক্ষা লাভৰ আশাত বহুজনে তেতিয়াও প্রচেষ্টা অব্যাহত ৰাখিছিল৷\nতিতাবৰত এখন উচচ শিক্ষাৰ মহাবিদ্যালয় প্রতিষ্ঠা হ’ব আৰু ইয়াৰ এটা শুভক্ষণ উপস্থিত হ’ল ২২ জুলাই, ১৯৫৯ চনত৷ এখন মহাবিদ্যালয়ৰ প্রয়োজনীয়তাৰ গভীৰতা উপলব্ধি কৰি প্রয়াত চক্রেশ্বৰ শইকীয়াদেৱৰ উৎসাহত মিহিৰাম শইকীয়া হাইস্কুলত এখন সভা অনুষ্ঠিত হয়, সভাপতিত্ব কৰে ডাঃ জীৱকান্ত শইকীয়াই৷ তিতাবৰৰ বহুতো গুণী-জ্ঞানী উচচাকাংক্ষী ব্যক্তিৰ সমাৱেশত তিতাবৰত এখন মহাবিদ্যালয় খোলাৰ অকুণ্ঠ সমর্থন লাভ কৰে৷ অৱশ্যে, ৩১ জুলাই, ১৯৫৯ তাৰিখে পুনৰ এখন সভা বহে আৰু তিনিওটা মৌজাৰ ৰাজহুৱা মতামত লৈ প্রথমে এখন ইণ্টাৰমেডিয়েট কলেজ খোলাৰ সিদ্ধান্ত হয় আৰু ৭২জনীয়া এখন কলেজ পৰিষদ গঠন কৰে৷ সভাপতি ডাঃ জীৱকান্ত শইকীয়া, উপ-সভাপতি ৰত্নেশ্বৰ দত্ত, সম্পাদক চক্রেশ্বৰ শইকীয়া, সহঃ সম্পাদক হেমকান্ত গোহঁাই আৰু সভ্যসকল– গণেশ ৰাম শর্মা, ভুৱন বুঢ়াগোহঁাই, আবু চালেহ আহমেদ, সত্যেন্দ্র নাৰায়ণ চৌধুৰী, হেমকান্ত বৰদলৈ, ভুৱন চন্দ্র সন্দিকৈ, কেশৱ চন্দ্র বৰা আৰু চফিউৰ ৰহমান৷ এইসকলৰ আশাশুধীয়া প্রচেষ্টাত তিতাবৰ কলেজ নামৰ উচচ শিক্ষানুষ্ঠানখনে প্রতিষ্ঠা লাভ কৰে৷ মহাবিদ্যালয়ৰ আন্তঃগাঁথনিৰ বিকাশৰ বাবে প্রয়োজনীয় অর্থ সংগ্রহৰ পৰা আৰম্ভ কৰি শিক্ষাদান প্রক্রিয়া অব্যাহত ৰাখিবলৈ যিমানখিনি মানসিক আৰু শাৰীৰিক পৰিশ্রমৰ প্রয়োজন হয় সেইখিনিৰ কোনোদিনে অভাৱ নঘটাৰ ফলশ্রুতিত তিতাবৰ কলেজ গঢ় লৈ উঠে৷ উল্লেখযোগ্য যে মোৰ স্কুলীয়া দিনৰ কৃতী শিক্ষক ভোলাৰাম কোঁচ তিতাবৰ কলেজৰ প্রথম ছাত্র আছিল৷ প্রথম অৱস্থাত মিহিৰাম শইকীয়া হাইস্কুলতে নৈশ শাখাত কলেজখন চলি আছিল যদিও ২১ জুলাই, ১৯৬৩ তাৰিখে কলেজ পৰিচালনা সমিতিয়ে “নন্দনাথ শইকীয়া”ৰ নামত দান গ্রহণ কৰি মহাবিদ্যালয়খন ‘নন্দনাথ শইকীয়া কলেজ’ হিচাপে নামকৰণৰ সিদ্ধান্ত গ্রহণ কৰে৷ ডাঃ জীৱকান্ত শইকীয়াদেৱে আগবঢ়োৱা আর্থিক দান আৰু সম্পত্তিৰ বুজন অংশই মহাবিদ্যালয়ৰ স্থায়ী ভৱন নির্মাণ আৰু অন্যান্য দিশত অভূতপূর্ব বৰঙনি যোগালে৷ প্রথম অৱস্থাত গুৱাহাটী বিশ্ববিদ্যালয়ে ১৯৬২ চনত প্রাক৲বিশ্ববিদ্যালয় পৰীক্ষাৰ অনুমতি দিয়াৰ পাছত ১৯৬৪-৬৫ চনৰ পৰা বিশ্ববিদ্যালয়ৰ সকলো পৰীক্ষাৰ কেন্দ্র অনুষ্ঠিত কৰাৰ অনুমতি লাভ কৰে৷ নন্দনাথ শইকীয়া মহাবিদ্যালয়ৰ গতিবেগ প্রদান কৰাত প্রতিষ্ঠাপক অধ্যক্ষ চক্রেশ্বৰ শইকীয়া ছাৰৰ যি অপৰিসীম চেষ্টা, ত্যাগ কেতিয়াও অস্বীকাৰ কৰিব নোৱাৰি৷\nতিতাবৰক উচচ শিক্ষাৰ ঘাই সুঁতিৰ লগত সংলগ্ন কৰা এই মহান ব্যক্তিজনৰ জীৱনাদর্শনৰ পৰা আমি বহু কথাই আহৰণ কৰিব পাৰোঁ৷ তিতাবৰক সকলো দিশৰ পৰা আগবঢ়াই লৈ যোৱাৰ মানসেৰে প্রথমতে শিক্ষাৰ বিস্তাৰত মনোনিৱেশ কৰি চক্রেশ্বৰ শইকীয়াদেৱে মিহিৰাম শইকীয়া হাইস্কুলৰ প্রধান শিক্ষকৰ দায়িত্ব লৈ নতুন নতুন পৰিকল্পনাৰে আগবাঢ়িছিল৷ ছাত্রসকলক লৈ Labour Brigade গঠন কৰি শাৰীৰিক শ্রমক মর্যাদা দিয়াৰ লগতে আত্মনির্ভৰশীলতাৰ আদিপাঠ শিকাইছিল৷ তিতাবৰত স্ত্রী-শিক্ষাৰ বাবে আছুতীয়া বালিকা বিদ্যালয় প্রতিষ্ঠা কৰা হয়৷ গণেশৰাম শর্মাৰ বদান্যতাত মাতৃ গোমতী দেৱীৰ নামত এই বালিকা বিদ্যালয় নামকৰণ কৰা হয় আৰু চক্রেশ্বৰ শইকীয়া ছাৰো ইয়াৰ পৰিচালনাৰ লগত ওতপ্রোতভাৱে জড়িত হৈ আছিল৷ আমি ব্যক্তিগতভাৱে ছাত্রাৱস্থাৰ পৰা প্রত্যক্ষ কৰা চক্রেশ্বৰ শইকীয়া ছাৰ এজন নিৰহংকাৰী, প্রগতিশীল মনৰ পৰিষ্কাৰ বেশভূষাৰ, গাম্ভীর্যপূর্ণ সঁচা অর্থত সু-সংগঠক, শিক্ষাবিদ আছিল৷ নন্দনাথ শইকীয়া মহাবিদ্যালয়ৰ শৈক্ষিক প্রশাসন সুচাৰুৰূপে পৰিচালনা কৰাৰ উপৰি তিতাবৰৰ উপকণ্ঠই যাতে মহাবিদ্যালয়খনক সকলো প্রকাৰে সহায় কৰি থাকিব পাৰে তাৰ বাবে বিভিন্ন ঠাইত বিদ্যালয় প্রতিষ্ঠাৰ বাবে উৎসাহ-উদ্দীপনা যোগাইছিল৷ ১৯৭৫ চনত তিতাবৰত অসম সাহিত্য সভা অনুষ্ঠিত কৰা হৈছিল, মুখ্য মানুহ চক্রেশ্বৰ শইকীয়া ছাৰ আৰু খগেশ্বৰ গগৈদেৱ৷\nচক্রেশ্বৰ শইকীয়া ছাৰ সামাজিক আৰু ৰাজনৈতিক চিন্তাধাৰাৰে পৰিপুষ্ট আছিল৷ ১৯৪৬ চনত সমাজবাদী নেতা জয়প্রকাশ নাৰায়ণ আৰু ৰাম মনোহৰ লোহিয়াৰ আদর্শত অনুপ্রেৰণা লাভ কৰি ছ’চিয়েলিষ্ট দলত যোগদান কৰাই নহয় তিতাবৰ বিধানসভা সমষ্টিৰ পৰা ১৯৫২ আৰু ১৯৬৭ চনত প্রতিদ্বন্দ্বিতাও কৰিছিল়, যদিওবা দুয়োবাৰে তেখেত পৰাজিত হৈছিল৷ গান্ধীজীৰ আপ্তবাক্যশাৰীত তেখেতৰ বিশ্বাস আছিল - Glory lies in the attempt to reach one’s goal and not in reaching it. তিতাবৰৰ গৰীৱ কৃষকসকলক লৈ “অসম তলতীয়া ৰায়ত সংঘ” প্রতিষ্ঠা কৰিছিল৷ ‘কৃষক’ নামৰ পষেকীয়া আলোচনী প্রকাশ কৰি কৃষকৰ বন্ধুত্বৰ প্রমাণ কৰিছিল৷\nবিশেষতঃ আজিৰ প্রজন্মই ভালদৰে নজনা চক্রেশ্বৰ শইকীয়া ছাৰ ৰাষ্ট্রীয় জনতা পার্টি অসমৰ সভাপতিৰ দায়িত্ব পালন কৰিছিল৷ শিক্ষাৰ লগতে আজীৱন ব্রতী হৈ থকাৰ বাবে তেখেতৰ অন্য দিশসমূহ যোগ্যতা অনুসাৰে বিকাশ লাভ কৰিবলৈ সময় নাপালে৷ ৪২সংখ্যক অসম সাহিত্য সভাৰ তিতাবৰ অধিৱেশনৰ সভাপতিৰ ভাষণত শইকীয়া ছাৰে অসম সাহিত্য সভাক প্রাক৲ স্বাধীনতাকালৰ পৰা সত্তৰৰ দশকলৈকে তিতাবৰৰ এখন প্রতিচছবি দাঙি ধৰিবলৈ সক্ষম হৈছিল৷ ‘স্বাধীনতা সংগ্রাম আৰু ৰাজনৈতিক পৰিক্রমা’ আৰু ‘মৌলানা আব্দুল কালাম আজাদৰ জীৱনী’ তেখেতৰ প্রণীত দুখন গ্রন্থই সাহিত্যৰ স্বাক্ষৰ বহন কৰি আছে৷\nতিতাবৰ আজি শিক্ষাৰ ক্ষেত্রত আগবাঢ়ি আহিছে, অসমত তিতাবৰক শিক্ষাৰ এক অনন্য ক্ষেত্র বুলি আজি বিবেচনা কৰা হয়৷ নতুন তিতাবৰৰ প্রধান আৰু প্রথম কাণ্ডাৰী কিন্তু চক্রেশ্বৰ শইকীয়া ছাৰ৷ তেখেতৰ চিন্তাৰ, পৰিকল্পনাৰ চানেকিবোৰ এতিয়া জীৱন্তৰূপত প্রতিভাত হৈছে৷ সেয়ে গান্ধীজীৰ এষাৰ কথাৰে সামৰণি মাৰিব বিচাৰিছোঁ৷\nA man who was completely innocent, offered himself asasacrifice for the good of the others, including his enemies, and became the ransom of the world. It wasaperfect act.\nসহায়ক গ্রন্থ: ‘হেমহাৰ’ সোণালী জয়ন্তী স্মৃতিগ্রন্থ, নন্দনাথ শইকীয়া মহাবিদ্যালয়৷\nলেখক নন্দনাথ শইকীয়া মহাবিদ্যালয়ৰ সহযোগী অধ্যাপক\nAll Rights Reserved 2020 © The Janambhumi | Total visits : 27789848


বাৰ্তা:বেটুপাত/Archive2- অসমীয়া ৱিকিপিডিয়া\n3 আলোকচিত্র প্রতিযোগীতা নামৰ বাকচ\n5 বেটুপাত সম্পাদনা\n6 নতুন ডিজাইন\n7 ৱিকিমিডিয়া কমন্স\n8 নতুন ৰূপ\n10 দুই অংশৰ ভাগ\nes fr নাম দুটা ৱিকিপিডিয়াৰ ভগ্নী প্ৰকল্পসমূহৰ তলফালে দেখা গৈছে| Bishnu Saikia (বিষ্ণু শ‍ইকীয়া) 17:25, 20 জানুৱাৰী 2012 (UTC)\nময়েই গণ্ডগোল লগাইছিলোঁ। ঠিক কৰিলোঁ। Gitartha.bordoloi 17:39, 20 জানুৱাৰী 2012 (UTC)\n"কেৱল দিয়া শব্দহে বিচাৰিব" "হুবহু শিৰোনামা বিচাৰক" আৰু "সম্পূৰ্ণ পাঠ্য বিচাৰিব" "সম্পূৰ্ণ পাঠ্য বিচাৰক" হ'ব লাগিছিল নেকি বাৰু? চাইপাও 03:19, 12 ফেব্ৰুৱাৰী 2012 (UTC)\nহয়। Gitartha.bordoloi 09:23, 14 ফেব্ৰুৱাৰী 2012 (UTC)\nএই সাঁচটোৰ শ্ৰেণীত থকা Category:Article Feedback Blacklist টো আতৰাই দিব|\nবিষ্ণু শ‍ইকীয়া বাৰ্তা 19:46, 20 ফেব্ৰুৱাৰী 2012 (UTC)\nবুজি পোৱা নাই। সাঁচটোত Article Feedback Blacklist শ্ৰেণীটো নায়েই দেখোন। গীতাৰ্থ বৰদলৈ 20:19, 20 ফেব্ৰুৱাৰী 2012 (UTC)\nতুমি ছেটিংৰ বাবে দেখিব পোৱা নাই চাগে| "বেটুপাত" পৃষ্ঠাৰ শেষ অংশত [[Category:Article Feedback Blacklist| ]] বুলি লিখা শ্ৰেণী এটা আছে চাবা| বিষ্ণু শ‍ইকীয়া বাৰ্তা 04:46, 21 ফেব্ৰুৱাৰী 2012 (UTC\nbishnu saikia mohudoi, Once i could write in wikipedia. but lastafew month i cannot adjust even font. please guide me. rana bhabani chutia\nআলোকচিত্র প্রতিযোগীতা নামৰ বাকচ[সম্পাদনা কৰক]\nমই "আলোকচিত্র আৰু প্রবন্ধ প্রতিযোগীতা" বুলি ৱিকিপিডিয়াৰ প্রথম পৃষ্ঠাতে বাকচ এটা থকাটো সমৰ্থন কৰিব নোৰাৰো। এইটো এটা সাময়িক কাৰ্য্য। এতেকে ইয়াক প্রথম পৃষ্ঠাত দিয়াটো উচিত নহয়। আঁতৰাই দিলোঁ কোনে কৰিচে নোচোৱাকৈয়ে। TAKE IT SERIOUSLY. অনুগ্রহ কৰি বেটুপাতত নতুন এডমিন (sysop) সকলে কিবা মুখ্য সালসলনি কৰিবলৈ বিচাৰিলে ৰাইজৰ চ'ৰাত মতামত লৈ ল'ব। প্রভাকৰ শৰ্মা নেওগ (talk) 23:45,3মে' 2012 (UTC)\nহুবহু পাঠ্য বিচাৰক, সম্পূৰ্ণ পাঠ্য বিচাৰক আদিয়ে মোৰ মতে খেলিমেলিহে সৃষ্টি কৰে| সৰলীকৰণ কৰিলে পাঠকৰ সুবিধা হ’ব বুলি ম‍ই ভাবিছো| ইয়াৰ উপৰঞ্চি "আপোনাৰ প্ৰয়োজনীয় বিষয়টো বিচাৰিবলৈ ইয়াত লিখক" শব্দটো কাটি কুটি লিখি থকাতকৈ আতৰাই দিয়াই ভাল| ইংৰাজী ৱিকিপিডিয়াটো এটাই মাত্ৰ Search Box আছে| আমাৰখনত সজ্জাৰ বাবে ৰাখিব বিচাৰিছে যদি ৰাখক, কিন্তু ওপৰত কোৱাৰ দৰে সৰল হলে ভাল হয়| উদাহৰণ:-\nমই সমৰ্থন কৰিছোঁ। --অম্লান বসুমতাৰী 16:41, 23 ফেব্ৰুৱাৰী 2012 (UTC)\n"হুবহু শিৰোনামা বিচাৰক"নো কি টান হৈছে! "আপোনাৰ প্ৰয়োজনীয় বিষয়টো বিচাৰিবলৈ ইয়াত লিখক"খিনি আঁতৰাবলৈ আগতে কৈছিলোঁ, কিন্তু user friendly হ'বৰ বাবে প্ৰশাসকে ৰাখিলে। সেইখিনি ক্লিক কৰিলে নাইকীয়া হৈ যোৱাও কৰিব নোৱাৰি। গীতাৰ্থ বৰদলৈ 17:27, 23 ফেব্ৰুৱাৰী 2012 (UTC)\nবেটুপাত সম্পাদনা[সম্পাদনা কৰক]\nইন্‌পুট বক্সটোত লিখি থোৱা কথাখিনি মচি পেলাব পাৰি নিশ্চয়। সেইখিনি আঁতৰাই সন্ধান কৰিবলগীয়া বিষয় লিখাত মানুহে অসুবিধাহে পায় যেন লাগিছে। তাৰ তলৰ সহায় অংশত "আপোনাৰ প্ৰয়োজন হোৱা বিষয়টো ওপৰৰ “ইন্‌পুট বক্স”টোত (Input box) লিখি সন্ধান (search) কৰিব পাৰে" বুলি বেলেগকৈ এষাৰ লিখা আছেই।\nইন্‌পুট বক্সটোৰ তলত এইখনত দিয়াৰ নিচিনাকৈ "সহায়িকা - বিষয়শ্ৰেণীসমূহ - অৰ্থকোষ - স্বত্বলুপ্তি" লিংকবোৰ দিব পাৰি নেকি। বিবেচনা কৰিবচোন। "বিষয়শ্ৰেণী"ৰ ঠাইত বেলেগ ভাল কিবা দিলেও হ'ব।\nMain page short help খন দীঘলীয়া হৈ যোৱাৰ লগে লগে বিষয়সূচীৰ তলত খালী ঠায়ো বাঢ়ি গৈ আছে। সেইখিনি ঠাইত "আপুনি জানেনে" বুলি এশাৰীৰ তথ্যভিত্তিক শিতানটো আৰম্ভ কৰিব পাৰি নেকি? মাহত দুবাৰকৈ কথাখিনি সলালেও হ'ব। নিৰ্বাচিত প্ৰবন্ধৰ কাম কেতিয়া হয়গৈ নাজানো। অম্লান, নিৰ্বাচিত চিত্ৰ সংযোগ কৰিবলৈ স্বয়ংক্ৰিয় উপায় নাই নেকি? মেনুৱেলী কৰাতো কামোৰ। উপায় আছে যদি সেইটোও দিব পাৰি। -- গীতাৰ্থ বৰদলৈ (talk) 08:01, 18 মাৰ্চ 2012 (UTC)\nতিনিটা পৰামৰ্শ গ্ৰহনযোগ্য আৰু আদৰণীয়| সমৰ্থন কৰিছো| অৱশ্যে বিষয়শ্ৰেণীৰ সলনি কেৱল শ্ৰেণী বা মূল শ্ৰেণী দিলে ভাল হ’ব যেন পাওঁ| বিষ্ণু শ‍ইকীয়া বাৰ্তা 08:06, 18 মাৰ্চ 2012 (UTC)\nময়ো সমৰ্থন কৰিছো। নিৰ্বাচিত চিত্ৰ সংযোগ কৰিবলৈ মই আগতেই চেষ্টা কৰিছিলোঁ, কিন্তু নোৱাৰিলোঁ। কমন্সৰ পৰা ছবি আনিবৰ বাবে বট লাগিব। বেটুপাতখন মই অলপ নতুনকৈ ডিজাইন কৰিছিলোঁ। মোৰ Sandbox-ত চাবচোন। --অম্লান বসুমতাৰী (talk) 08:17, 18 মাৰ্চ 2012 (UTC)\nৰঙবোৰ ভাল লাগিছে। কিন্তু বৰ্তমানৰখনতকৈ সাংঘাটিক বেছি ভাল লাগিছে বুলিও ক'ব নোৱাৰোঁ। ইন্‌পুট বক্সটো কাষত থাকিলে মোৰ দেখাত অলপ অখজা যেন লাগে। বাকীবোৰকো দেখুওৱাচোন। ছবি সংযোগ কৰাত সমস্যা হ'লে "আপুনি জানেনে"কে আৰম্ভ কৰি দিওঁ। -- গীতাৰ্থ বৰদলৈ (talk) 09:19, 18 মাৰ্চ 2012 (UTC)\nনতুন ডিজাইন[সম্পাদনা কৰক]\nঅম্লানৰ ৯০% আৰু মোৰ ১০% বৰঙণিৰে সাজি উলিওৱা বেটুপাতৰ নতুন ডিজাইন: সদস্য:Gitartha.bordoloi/cover2। ৰাইজে চাই মন্তব্য দিবচোন। — গীতাৰ্থ বৰদলৈ (talk) 08:30, 29 মাৰ্চ 2012 (UTC)\nতোমালোক দুয়োজনৰ কষ্ট সাৰ্থক হৈছে| ভাল লাগিল| বিষয় শ্ৰেণীটো প্ৰধান শ্ৰেণী কৰিলে ভাল হয়| লগতে ৱিকিপিডিয়াৰ বেকগ্ৰাউণ্ড ৰংটো অলপ সলাবা পাৰিলে| বিষ্ণু শ‍ইকীয়া বাৰ্তা 13:08, 29 মাৰ্চ 2012 (UTC)\nভাল লাগিছে৷ মিলাব পাৰিলে "ভাল প্ৰবন্ধ"বুলিও অলপ স্থান ৰাখিব পাৰা৷ নতুন ব্যৱহাৰকাৰীক অন্ততঃ আকৰ্ষণ কৰিব৷ Anjal Borah (talk) 09:01, 30 মাৰ্চ 2012 (UTC)\n"নিৰ্বাচিত" আৰু "ভাল প্ৰবন্ধ" দুটাকৈ শিতান খোলাৰ জোখেৰে আমাৰ এতিয়া প্ৰবন্ধ নাই। সেইবাবে এটাই থাকক। "আপুনি জানেনে" শিতান এটা যোগ দিম ৰ'ব। — গীতাৰ্থ বৰদলৈ (talk) 09:30, 30 মাৰ্চ 2012 (UTC)\nঅম্নানক সেইদিনা ম‍ই বেটুপাতৰ বিষয়ে সোধাত আলোচনা কৰি হেস্তনেস্ত কৰা কথা কৈছিল| ৰাইজৰ চ’ৰালৈ এই প্ৰস্তাৱটো লৈ যোৱা ভাল হ’ব নেকি? ১০ জুনৰ আগতে অসমীয়া ৱিকিপিডিয়াই নতুন পোছাক এযোৰ পিন্ধিলে দেখাটো ভাল লাগিব| বিষ্ণু বাৰ্তা 14:07, 18 মে' 2012 (UTC)\nৱিকিমিডিয়া কমন্স[সম্পাদনা কৰক]\nৱিকিপেডিয়াৰ একেবাৰে তলত থকা অব্যৱসায়ীক প্ৰতিষ্ঠান ৱিকিমিডিয়া ফাউণ্ডেশ্যনৰ দ্বাৰা পৰিবেশিত অন্যান্য ৱিকি-প্ৰকল্পসমূহ: ৰ তালিকাত থকা ৱিকিমিডিয়া কমন্স ত ক্লিক কৰিলে ইংৰাজী কমন্স হে খোল খাই । অসমীয়া কৰিব নোৱাৰি নে ? মাধৱ শইকীয়া 15:13, 8 জুন 2012 (UTC)\nনতুন ৰূপ[সম্পাদনা কৰক]\nনতুন ৰূপটো সুন্দৰ হৈছে, শুভ দিনত শুভ কাম, আজি দহ বছৰৰ পাছত অসমীয়া ৱিকিৰ যত্ৰাত আমাৰ জনবল, আৰু মনৰ বল দহগুণে বৃদ্ধি পাওক দীপাংকৰ চেতিয়া বাৰ্তা 08:11, 10 জুন 2012 (UTC)\nসহায় অংশত থকা "ৱিকিপ্ৰকল্প"ৰ কথাখিনি আঁতৰাই দিব পাৰি নেকি? নতুন সদস্যৰ বাবে এয়া উপযোগী জানো? — গীতাৰ্থ বৰদলৈ (talk) 14:09, 18 জুন 2012 (UTC)\nদুই অংশৰ ভাগ[সম্পাদনা কৰক]\nদীঘলীয়া ফটো দিলে খালী ঠাই আহি যোৱা সমস্যাটো অস্থায়ীভাৱে এতিয়া নোহোৱা হ'ব বাৰু। কিন্তু বাওঁফালৰ অংশ বেছি বহল, সোঁফালটো কম বহল হোৱাতকৈ সমান হ'লেই ভাল দেখি। — গীতাৰ্থ বৰদলৈ (talk) 17:56, 18 অক্টোবৰ 2012 (UTC)\nকথাটো হয়, সমস্যাটো কিবা এটা সমাধান কৰিব লাগিব... ন’হলে আমিচোন ৱিকিত ঠিয় ফটো নিৰ্বাচিত চিত্ৰৰূপে দিব‍ই নোৱাৰিম| ম‍ই চেষ্টা কৰি চাম বাৰু| ... বিষ্ণু শইকীয়া⇒✉ 18:45, 18 অক্টোবৰ 2012 (UTC)\nনিৰ্বাচিত প্ৰবন্ধৰ ঠাইত এ পি জে আব্দুল কালামদেৱৰ বিষয়ে প্ৰবন্ধটো আছেই। গতিকে বেনাৰ হিচাপে শ্ৰদ্ধাৰ্ঘৰ কথাখিনি মোৰ বোধেৰে নিদিলেও হয়। — গীতাৰ্থ বৰদলৈ (talk) 11:14, 30 July 2015 (UTC)\n"https://as.wikipedia.org/w/index.php?title=বাৰ্তা:বেটুপাত/Archive_2&oldid=171973"ৰ পৰা অনা হৈছে\nএই পৃষ্ঠাখন ০৬ ডিচেম্বৰ, ২০১৭ তাৰিখে ১৪:৩৯ বজাত অন্তিম সংশোধন কৰা হৈছিল।


ৰুম নাম্বাৰ থাৰ্টিন – উৎপলা কৌৰ – ফটাঢোল\nসুগন্ধি বতাহ এজাকৰ দৰে সোমাই অহা ক’লা শাৰী, শ্লীভলেছ ব্লাউজ পৰিহিতা লনী দেহৰ মহিলাগৰাকীৰ পেন্সিল হিলৰ খট্ খট্ শব্দত হোটেলৰ লবীত বহি থকা আটাইয়ে মূৰ তুলি চালে। মানুহগৰাকীৰ আয়ত চকু, জোঙা নাক, আবেদনময় ওঁঠযোৰ তথা সুললিত কথা-বাৰ্তাই তাত বহি থকা আটাইবোৰ চকু তেওঁৰ ওপৰতে স্থাপন কৰিছে যদিও মহিলাৰ কিন্তু সেইবোৰত ভ্ৰূক্ষেপ নাই। ‘ৰিচেপচন’ত ফৰ্মেলিটিজবোৰ সম্পূৰ্ণ হোৱাৰ পাছত একেই লয়লাস ভংগীমাৰে লিফ্টৰ দিশেৰে তেওঁ আগুৱাই গ’ল।\nসৰু চহৰখনত থকা সেইখনেই একমাত্ৰ ভাল আৰু ব্যয়বহুল হোটেল আৰু সেইখন হোটেলৰ আটাইতকৈ ভাল আৰু দামী অৰ্থাৎ ডিলাক্স কোঠাটো এমাহৰ আগতেই বুক কৰি থোৱা আছে তেওঁৰ নামত। ঠাইখন পাহাৰীয়া। পৰ্যটনৰ প্ৰচুৰ সম্ভাৱনা থকা ঠাই। ইমানদিনে মানুহৰ চকুৰ পৰা লুকাই থকা প্ৰকৃতিৰ অপূৰ্ব ৰূপে এতিয়াহে লাহে লাহে মানুহৰ দৃষ্টি আকৰ্ষণ কৰিবলৈ সক্ষম হৈছে । ফলত দুই এখন হোটেল ,ট্ৰেভেল এজেন্সী আদি পৰ্যটন উদ্যোগৰ লগত জড়িত আনুসংগিক ব্যৱসায়ে গঢ় লৈ উঠিছে। হোটেলৰ মেনেজাৰে মন্ত্ৰমুগ্ধ মানুহৰ দৰে মানুহগৰাকীক নিজে গৈ কোঠাৰ দুৱাৰ খুলি দিলেগৈ। কোঠাটোৰ বাহিৰত কোঠাৰ নম্বৰটো দেখি মহিলাৰ মুখত বক্ৰ হাঁহি এটি বাগৰি যোৱা মেনেজাৰৰ দৃষ্টিৰ পৰা সাৰি নগ’ল।\nকোঠা নং ৪১৩\nচতুৰ্থ মহলাৰ এই কোঠাৰ পৰা বাহিৰৰ প্ৰাকৃতিক দৃশ্য সুন্দৰকৈ দৃশ্যমান হয়। কোঠাত সোমাই পৰ্দাবোৰ কোঁচাই দিলে মেনেজাৰে। মহিলাগৰাকী আহি খিৰীকিৰ কাষত থিয় হ’ল- দুৰেৰে বৈ যোৱা পাহাৰীয়া নৈখন ৰিনিকি ৰিনিকি দেখা গৈছে। বাকীবোৰ সেউজীয়া, পাহাৰৰ নামনিত দুই-এটা ঘৰৰ ছালিবোৰ দেখা গৈছে। কিছু ঠাইত পাহাৰৰ সেউজীয়াবোৰক শুকুলা ডাৱৰে আকোঁৱালি লৈছে।\n-মেডাম, ৰাতিপূৱা সেইখিনি ঠাই আৰু ধুনীয়া দেখি! সুন্দৰী মহিলাৰ দৃষ্টি আকৰ্ষণ কৰিবলৈ মেনেজাৰে বেছ সপ্ৰতিভ হ’বলৈ চেষ্টা কৰি ক’লে যদিও মহিলাই কোনো প্ৰতিক্ৰিয়া নেদেখুৱালে, যেন নুশুনিলেই! মেনেজাৰে আকৌ ক’লে\n– মেডাম, চাইট চিইং কৰাৰ বাবে আমাৰ গাড়ীৰ ব্যৱস্থা আছে, আপোনাক যদি লা…\nহঠাৎ ঘুৰি তীক্ষ্ণ দৃষ্টিৰে মহিলাই মেনেজাৰৰ চকুত চকু থোৱাত মেনেজাৰজনৰ মুখৰ মাত আধাতে বন্ধ হ’ল, দৃষ্টি অৰ্ধনিমিত হ’ল। মহিলাই বেচ আমোদ পালে সুউচ্চ সুদৰ্শন ডেকা এজনে তেওঁৰ সন্মুখত নতশিৰ হৈ থিয় দি থকা দেখি। আচলতে তেওঁ তীক্ষ্ণ দৃষ্টি সহজ কৰিবলৈ যিকোনো পুৰুষৰ বাবে সহজসাধ্য নহয়! পৰিবেশটো কিছু সহজ কৰিবলৈ মহিলাই পুনৰ কলে\n-শুনক, মোক বস্তু অলপ যোগাৰ কৰি দিব পাৰিব?\nমেনেজাৰে যেন সকাহ পালে। সন্মতিসূচকভাৱে মূৰ দুপিয়ালে।\n-মোক তেৰ কেজি বিলাহী, ডেৰহাত দীঘল ক’লা কাপোৰ এখন, ধাৰ থকা চুৰী এখন আৰু তেৰশ গ্ৰাম শুকান জলকীয়া আনি দিব। কথাটো কৈ মহিলাই পাৰ্চৰ পৰা দুখন দুহেজাৰটকীয়া নোট উলিয়াই দিলে। এইখিনি বস্তু কিনিবলৈ চাৰিহেজাৰ টকা নালাগে বুলি দুহেজাৰ টকাৰ নোট এখন তেওঁ ঘুৰাই দিলে, কিন্ত্ত মহিলাই নল’লে, বৰং ঘূৰি অহা পইছাখিনি মেনেজাৰক ৰাখিবলৈ ক’লে। তীক্ষ্ন দৃষ্টিৰ বিপৰীতে মহিলাৰ নম্ৰ মাতষাৰ শুনি মেনেজাৰজন বৰ আনন্দিত হ’ল। সামান্য নতশিৰ হৈ “হ’ব বাৰু” বুলি ওলাই গ’ল। এঘন্টাৰ পাছত আটাইখিনি বস্তু আথে-বেথে গোটাই দিওঁতে গধুলি হৈছিল। ৰাতিৰ আহাৰত মহিলাই একো নাখালে। কথাটো হোটেলৰ কৰ্মচাৰীবোৰৰ মাজত আলোচনা হ’ল। মহিলাগৰাকী অহাৰ পৰাই সকলোৰে আকৰ্ষণৰ বিন্দু হৈ পৰিছে হোটেলখনত। সকলোৱে আলোচনা কৰি এটা সিদ্ধান্ততে উপনীত হ’ল, মহিলা ক্ষীণাংগী তথা সুন্দৰী হৈ থকাৰ নিশ্চয় এয়াই কাৰণ, খোৱা-বোৱা বৰ হিচাপত কৰে।\nমহিলাৰ কোঠাৰ কাষতে হোটেলৰ ষ্টাফ কোৱাৰ্টাৰ।\nসুন্দৰী মহিলাই পুৱাই ব্লেক টি একাপ খাই হোটেলখনে যোগাৰ কৰি দিব পৰা আটাইতকৈ ভাল, বিলাসী গাড়ীখনেৰে নিকটবৰ্তী বিমান বন্দৰলৈ গতি কৰাৰ পাছত হোটেলখনত মাজনিশাৰ পৰা চেপি থোৱা উত্তেজনাৰ বৰ্হিপ্ৰকাশ ঘটিল। কথাবোৰ মেনেজাৰৰ কোনোমতে বিশ্বাস নহ’ল। সকলোৱে কৰিলেও ইমান শান্তি-শিষ্ট, সুন্দৰী, অমায়িক মহিলাগৰাকীৰ বিষয়ে এনেকুৱা কথা মেনেজাৰে কাহানিও বিশ্বাস নকৰে কাৰণ তেওঁ মহিলাৰ লগত তেওঁ কেইবাবাৰো কথা পাতিছে। সেয়ে এইয়া অসম্ভৱ। ৰাতিপুৱা ব্লেক টি কোঠাত দিব যোৱা ‘ৰুম চাৰ্ভিচ’ ল’ৰাজনৰ মুখো বিশ্বাস-অবিশ্বাসৰ দোমোজাত। কাৰণ কথাবোৰৰ সিওঁ সাক্ষী আৰু চাহ দিবলৈ যাওঁতে মহিলাই তাক ধন্যবাদ কোৱাৰ বাহিৰেও এহেজাৰ টকা টিপচ হিচাপে দিছিল। সেয়ে মহিলাৰ কোনটো ৰূপ বিশ্বাস কৰিব সি ভাবিব পৰা নাই!\nমিনি স্কাৰ্ট পিন্ধি খট্ খট্ কৈ সোমাই অহা সেই সুন্দৰী মহিলাক দেখি মেনেজাৰৰ বহাৰ পৰা থিয় হ’ল আৰু যিমান পাৰি মুখত মিঠা হাঁহি এটি ওলমাই মহিলাক সম্ভাষণ জনালে।\n-ৰুম নাম্বাৰ থাৰ্টিন\n-য়েছ মেম! বুলি মেনেজাৰে মহিলাক পুনৰ সেই কোঠালৈ আগুৱাই লৈ গ’ল। এই কোঠাটোত মহিলা অহাৰ বহু আগেয়ে ফোন কৰি ‘বুক’ কৰি থয় তেওঁ। কোঠাত সোমায়েই প্ৰথমে খিৰিকীৰ কাষত গৈ থিয় দিয়ে। খিৰিকীৰ কাষৰ সেই নৈসৰ্গিক দৃশ্য চাই চাইয়েই মহিলাই দোহাৰিলে\n“তেৰ কেজি বিলাহী, ডেৰহাত দীঘল ক’লা কাপোৰ এখন, ধাৰ থকা চুৰী এখন আৰু তেৰশ গ্ৰাম শুকান জলকীয়া”\nনতশিৰে মহিলাই আগবঢ়াই দিয়া পইছাখিনি লৈ মেনেজাৰ ওলাই গ’ল। বজাৰত সেই বস্তুখিনি কিনি থাকোঁতে বিলাহী বেপাৰীজনৰ অদ্ভূত চাৱনি এটাৰ সম্মুখীন হ’ল তেওঁ। কাৰণ প্ৰায় দুমাহৰ মূৰে মূৰে দোকানখনৰ পৰা মেনেজাৰে সিমান পৰিমাণৰ বিলাহী কিনে, তাকো বাছি বাছি যাতে এটাও বেয়া বিলাহী নাহে।\nএই অদ্ভুত পৰিমাণৰ বস্তুবোৰ বিচৰা কামটোৰ বাহিৰে সুন্দৰী মহিলাৰ কোনো অস্বাভাবিকতা নাই। বৰং তেওঁ এনে এগৰাকী ব্যক্তিত্বশালী মহিলা যাৰ সান্নিধ্য পোৱা দূৰৰ কথা হাঁহি এটি বিনিময় হ’লেও নিজকে পৰম সৌভাগ্যশালী বুলি গণ্য কৰিব যিকোনো পুৰুষে। প্ৰথমবাৰ অহাৰ পাছত ৰাতি যিবোৰ ঘটনা ঘটিল তাৰ পাছত সেইগৰাকী মহিলা আহিলে কোনো কৰ্মচাৰী নিজৰ কোঠাত সোমাবলৈ সাহস নকৰা হ’ল। ফলত মেনেজাৰে সেই বিশেষ ৰাতি তাত শোৱা আৰম্ভ কৰিলে। সদায় সেই একেই ঘটনাৰ পুনৰাবৃত্তি! ইমানদিনে সাহসী বুলি নাম থকা ডেকা সুদৰ্শন মেনেজাৰজনে ভয়তে ঘামি-জামি, ইষ্ট দেৱতাৰ নাম লৈ মহিলাৰ কোঠাৰ দুৱাৰৰ কীহোলেৰে জুমি চাইয়ো কোনোমতে উম-ঘাম উলিয়াব নোৱাৰিলে আচলতে ঘটনাটো কি? কিহৰ এই কোলাহল? কোনে বাচনবোৰ থন্ থনকৈ বেৰলৈ দলিয়াই ভাঙে? কোন পুৰুষে মাজনিশা মৰণকাতৰ চিঞৰ মাৰে? কোন নাৰীয়ে ইনাই-বিনাই হিয়া ঢাকুৰি কান্দে? উফ! যেন এটা ভয়ানক সপোন! কাৰণ পিছদিনা কোঠাটোত কোনো ধৰণৰ চিন দেখিবলৈ পোৱা নাযায়। সকলো স্বাভাৱিক। তেৰ কেজি বিলাহী, ডেৰ হাত দীঘল ক’লা কাপোৰখন, ধাৰাল চুৰিখন আৰু তেৰশ গ্ৰাম শুকান জলকীয়া যেনেকৈ বজাৰৰ পৰা অনা হৈছিল তেনেকৈ টেবুলত সজায় থোৱা থাকে। মজিয়া পৰিষ্কাৰ পৰিচ্ছিন্ন । প্ৰতিবাৰে সুন্দৰী মহিলা আহি এৰাতি থাকি তেওঁক সহায় কৰা বা সেৱা আগবঢ়োৱা আটাইবোৰ হোটেলৰ কৰ্মচাৰীক জোখতকৈ বেছি টিপচ দি গুছি যোৱাৰ পাছত ভাগে ভাগে কথাবোৰ আলোচনা হয়। প্ৰত্যেকে নিজে কল্পনা কৰে, তাকেই ইজনে সিজনৰ সৈতে বিনিময় কৰে। তথাপি ..!\nকথাবোৰ অতি ৰহস্যময়! কোনো ধৰণৰ বিশ্লেষণে মেনেজাৰৰ মনটোক সন্ত্তষ্ট কৰিব পৰা নাই। হোটেলৰ কৰ্মচাৰীবোৰৰ আগত নিজৰ মুখ দেখুৱাবলৈ লাজ লগা হৈছে মেনেজাৰৰ, ভীতি বিহ্বল তেওঁৰ তলতীয়া কৰ্মচাৰীসকলক অভয় প্ৰদান কৰি কাম কৰাৰ সুস্থ পৰিবেশ এটা দিব পৰা তেওঁ। ধিক্কাৰ এনে কৰ্মজীৱন! সকলোৱে দুচকুত আশা লৈ তেওঁৰ মুখলৈ চায় কাৰণ তেওঁৰ মহিলাৰ লগত আজিকালি এটা ভাল, বন্ধুসদৃশ সম্পৰ্ক এটা গঢ় লৈ উঠিছে। অন্ততঃ কথাবোৰ তেওঁ মহিলাক সুধিব পৰা সম্পৰ্ক এটা! তেৰ নম্বৰৰ কোঠাত মহিলাক সেই বিশেষ বস্তুখিনি যোগাৰ দি আহি তলমূৰকৈ তাকেই ভাবি আছিল সুদৰ্শন মেনেজাৰজনে। আজি ৰাতি অনুসন্ধান কৰি যদি একো উলিয়াব নোৱাৰে তেনেহ’লে কাইলৈ সুধিব তেওঁ সুন্দৰীক যে তেওঁ ইমান ৰহস্যময়ী কিয়? কিয় এৰাতিৰ বাবে আহি এনেবোৰ কাণ্ড ঘটাবলৈ সেইখন হোটেলেই তেওঁ বাছি ল’লে? কি এনেকুৱা ৰহস্য , গুপুত কথা আছে যে তেওঁ প্ৰয়োজনাধিক অৰ্থৰে হোটেলৰ সকলো কৰ্মচাৰীৰ মুখ বন্ধ ৰাখে? তেনেকুৱা হাজাৰটা প্ৰশ্ন সুধিব তেওঁক আৰু উত্তৰ দিবলৈ বাধ্য কৰিব। কিন্ত্ত কিয় জানো সুন্দৰীৰ সন্মুখত দেখোন মুখৰ মাতেই নোলায়।\nকেইবাবাৰো চেষ্টা কৰি সাহস গোটাব নোৱাৰিলে সুধিবলৈ,ফলত প্ৰচুৰ অন্তৰ্দন্দ্বত ভুগিছে ডেকা মেনেজাৰে। ইয়াৰ দুমাহৰ পাছত যেতিয়া সুন্দৰী মহিলাগৰাকী আহিল গোটেই নিশা উজাগৰে থাকিও বন্ধকোঠাৰ ৰহস্যময় নাটকৰ ৰহস্য ভেদ কৰিবলৈ নোৱাৰি বুকুত অযুত সাহস বান্ধি পিছদিনা মেনেজাৰে সুধিয়েই পেলালে\n-য়েছ ! আয়ত চকুযুৰি সুদৰ্শন মেনেজাৰৰ বিমুগ্ধ চকু দুচকুত নিবদ্ধ হ’ল।\n-… (এইযোৰ চকু বৰ সাংঘাতিক সুদৰ্শনৰ বাবে। মুখেৰে মাত নোলাল!)\n-কি ক’ব খুজিছিলা কোৱা আকৌ!\n-মানে .. আপুনি যেতিয়াই আহি এইটো কোঠাত থাকেহি ৰাতি ৰাতি বৰ অদ্ভুত ঘটনা কিছুমান ঘটা যেন লাগে কোঠাটোত.. কিছুমান শব্দ ..\n-অহ্ সেইটো কথা! মেনেজাৰৰ মুখৰ কথা কাঢ়ি সুন্দৰীয়ে ক’লে। কিছুসময় ৰৈ আকৌ ক’লে “মই জানিছিলোঁ কেতিয়াবা তুমি এইটো কথা সুধিবা” । তাৰ পাছত মিচিকিয়া হাঁহি মাৰি ডেকালৈ চাই থাকিল।\nডেকাইও সাহ পাই আকৌ সুধিলে “মানে মেম, আচলতে কথাটো জানিব খুজিছিলোঁ। কিনো কাৰণ?”\nসুন্দৰীয়ে আকৌ মিচিকিয়া হাঁহি এটি মিঠা মাতেৰে ক’ লে “মই তোমাক ক’ম। কিন্ত্ত তুমি শপত খাব লাগিব। তোমাৰ প্ৰাণ গ’লেও কথাবোৰ তুমি কাকো ক’ব নোৱাৰিবা।”\n-কাকো নকওঁ মেম। শপত খাই কৈছোঁ । মোক আপুনি বিশ্বাস কৰিব পাৰে। মই আপোনাক কথা দিলোঁ প্ৰাণ গ’লেও মোৰ মুখৰ পৰা কথা নোলায়।”\nমেনেজাৰৰ বিশ্বাসভৰা আশ্বাস পাই সুন্দৰীয়ে যিবোৰ ক’লে মুখেৰে এটা শব্দও নকৰাকৈ বিষ্ফোৰিত নেত্ৰেৰে ডেকাই শুনি গ’ল। এসময়ত জোৰকৈ সৰহকৈ টকা অলপ টিপচ হিচাপে ডেকাৰ হাতত গুজি সুন্দৰী গুছি গ’ল।\nডেকাই একো তৰ্কিবই নোৱাৰিলে।\nতাৰ পাছত মাজে মাজে সুন্দৰী আহি থাকিল, ডেকাই প্ৰতিবাৰেই তেৰ কেজি বিলাহী, ডেৰহাত দীঘল ক’লা কাপোৰ এখন, ধাৰ থকা চুৰীএখন আৰু তেৰশ গ্ৰাম শুকান জলকীয়া কিনি আনি দিলেহি।… আৰু একেবোৰ নাটকৰ পুনৰাবৃত্তি ঘটি থাকিল।\nহোটেলৰ বাকীবোৰ কৰ্মচাৰীয়ে প্ৰতিবাৰেই কৌতুহলেৰে সুন্দৰী যোৱাৰ পাছত ডেকাক আগুৰি ধৰি সোধে। কিন্তু ডেকাৰ মুখেৰে সেই কথাবোৰ কেতিয়াও নোলাল। কাৰণ ডেকাই কেতিয়াও নিজৰ প্ৰতিজ্ঞা ভংগ নকৰিছিল। আৰু আমাৰ কাপোৰ-কানি ক’লা হ’ল, সেয়ে ঘৰলৈ গুছি আহিলোঁ! ■■\nবিকাশ মামাৰ (ডাঃ বিকাশ বৰুৱা) সৈতে কিছু অন্তৰংগ আলাপ – চবিনা ইয়াচমিন »\nহায় হায় আমাক চৌঠেঙীয়া কৰি এনেকৈ এৰি দিব পায় নে?হুক হুক\nহা হা হা, ওচৰত লিখিকাক পোৱা হলে… ……উফ, চুৰী খন ক’ত হে, আৰু এই দেৰ হাত ক’লা কাপোৰ?\nনাপায় দেই এনেকে ঠগিব!\nলেখাটোৰ বাবে ধন্যবাদ উৎপলা ৷ ফটাঢোলৰ যাত্ৰাত সংগী হৈ ৰবা বুলি আশা থাকিল ৷\nঘৰ গৈ ওলামগৈ ৰব, এনে কি অন্যায় কৰিছিলোঁ বাৰু আপোনাৰ? নাপায় দেই ইমান শাস্তি দিব….।\nযিয়ে নহওক, অগতানুগতিক সুন্দৰ গল্প, ভাল লাগিল।\nমজা লাগিল, সুন্দৰ লিকন শৈলী, এজ ইউজুয়েল\nমুৰত পোন্ধৰ পাউণ্ডৰ হাতুৰী এটাৰে দুকোব লগালো, তেতিয়াহে বুজি পাইছো গল্পটো।\nপাঠকক এনেকৈ ঠগন দিয়া বাবে তীব্ৰ গৰিহণা দিলোঁ। নতুনত্বৰ সোৱাদ পালো ।\nৰাম ঠগন ! কিন্তু ঠগন খায়ো ইমান মজ্জা লাগে !\nধেত তেৰি—– উশাহ চুটি হৈ আহিছিল–বোলো মেনেজাৰে শেষত চাচপেন্সটো ভাঙিব চাগে—‘ নাপাই দেই ইম্মান ঠগিব–\nৰাম ঠগন দিলে দেই ………মজা লাগিল ।\nগল্পটো অন্য এঠাইটো পঢ়ি পাইছিলো ।\nসুন্দৰ ঠগন… বৰ দুখ পাইছো…\nজোৰোণৰ বস্তু লৈ কইনা পলাই গলেও দৰাই ইমান দুখ নাপালে হয়….


কা আন্দোলন কি হ’ল ? কা আন্দোলনৰ বৰ্ষপূৰ্তি উপলক্ষে মানস ৰবীনৰ বিশেষ উদ্যোগ – Guwahati Times\nকা আন্দোলন কি হ’ল ? কা আন্দোলনৰ বৰ্ষপূৰ্তি উপলক্ষে মানস ৰবীনৰ বিশেষ উদ্যোগ\nকা আন্দোলনৰ এবছৰ হ’ল । ২০১৯ বৰ্ষৰ ৬ ডিচেম্বৰতেই আনুষ্ঠানিক ভাবে কা আন্দোলনে ৰাজ্যত ব্যাপক ৰূপ ধাৰন কৰিছিল । সেই আন্দোলনৰ প্ৰতি কোনো সহাৰি নিদিলে চৰকাৰে । কা হ’ল । কিন্তু এই প্ৰতিবাদ ক’ত হেৰাই গ’ল । সংবাদ মাধ্যমেও পাহৰি পেলালে কা আন্দোলনৰ কথা ।\nশিল্পী মানস ৰবীনে কিন্তু পাহৰা নাই এই আন্দোলন । এটা ভিডিঅ’ত মানস ৰবীনে কৈছে কা বিৰোধী আন্দোলন আৰম্ভ হোৱা এটা বচৰ পাৰ হ’ল । আমি কা বিৰোধী শিল্পী নামেৰে জনজাত হোৱা মানুহ । কা আন্দোলনটোৰ কি হ’ল ।\n‘কা’ আন্দোলনটোৰ কি হ’ল ? কিবা ফলাফল আহিল নে ? আগলৈ কি হ’ব ? এনে প্ৰশ্নৰ মুখামুখি প্ৰতিনিয়ত হৈ আহিছোঁ। এই গোটেইবোৰ কথা বিভিন্নজনৰ স’তে লগ লাগি আলোচনা কৰিব পৰাকৈ কৰ’না মহামাৰীয়ে পৰিৱেশ এটাই নিদিলে।\nইয়াৰ মাজতে ‘কা’ বিৰোধী আন্দোলনৰ নেতৃত্ব লোৱা বহুজনে বহুদিশে গতি ল’লে। শিপাক খামুচি ৰৈ থকাটো বৰ সহজ কাম নহয়! আৰু কিছু দিনৰ পাছতে হয়তো কা বলবতেই হ’ব। ইমান এটা গণ আন্দোলনৰ পাছত আমি অকণমানো পৰ্যালোচনা নকৰিম নে ? নকৰিমনে অকণমানো আত্মমন্থন ? অসমৰ নতুন প্ৰজন্মইনো কি ভাবে ? সেইবাবেই আয়োজন সদৌ অসম ভিত্তিত নিবাৰণ বৰা সোঁৱৰণী বক্তৃতা প্ৰতিযোগিতা।\nপ্ৰতিযোগিতাৰ বিষয় আছিল– ‘কা’ বলবৎ হ’লে আমাৰ কি লাভ হ’ব, কি লোকচান হ’ব ? ‘কা’ বিৰোধী আন্দোলন সফল নে বিফল ? ‘কা’ এইবাৰ নিৰ্বাচনৰ এটা ইচ্ছ্যু হ’বনে ?\nনিৰ্ধাৰিত ৫ মিনিটৰ ভিতৰত নিজৰ বক্তৃতা সম্পূৰ্ণ কৰি বক্তাসকলে তেখেতসকলৰ বক্তৃতা প্ৰেৰণ কৰিব লাগিব।\nসোমবাৰৰ পৰা পৰ্যায়ক্ৰমে মানস ৰবীনৰ পেজৰ জৰিয়তে তেখেতসকলৰ বক্তৃতা সমূহ প্ৰকাশ কৰা হ’ব। প্ৰতিজন বক্তাৰ বক্তৃতা প্ৰকাশ হোৱা প্ৰথম তিনি দিনৰ ভিতৰত তেখেতে লাভ কৰা শ্ৰোতা-দৰ্শকৰ সমৰ্থন আৰু বিচাৰকসকলৰ নম্বৰৰ জৰিয়তে প্ৰতিযোগিতাৰ প্ৰথম,দ্বিতীয় আৰু তৃতীয় স্থানৰ বক্তা সকলক বাছনি কৰিব।\nএই প্ৰতিযোগিতাৰ প্ৰথম,দ্বিতীয় আৰু তৃতীয় স্থানৰ বক্তা সকলক ক্ৰমে ১০০০০ , ৫০০০ আৰু ৩০০০ টকা পুৰস্কাৰ প্ৰদান কৰিব । মানস ৰবীনৰ পৃষ্ঠপষোকতাত জোনবাই সাংস্কৃতিক গোষ্ঠীৰ উদ্যোগত “নিবাৰণ বৰা সোঁৱৰণী বক্তৃতা প্ৰতিযোগিতা”ৰ আয়োজন কৰা হৈছে ।\nঅসমীয়া প্ৰতিদিনৰ ডিজিটেল সংস্কৰনক শিল্পী গৰাকীয়ে জনিব দিয়া মনতে এই প্ৰতিযোগিতা আয়োজনৰ জৰিয়তে নতুন প্ৰজন্মৰ কা বিষয়ক চিন্তা চৰ্চাৰ আভাষ পোৱা যাব । উল্লেখ যোগ্য যে এই ভিডিঅ’ ৱাটচএপ নম্বৰ ৮০১১০০৭০০৩ যোগে প্ৰেৰন কৰিব পাৰিব ।\nজুবিন গাৰ্গে ব্যক্তিগত লাভালাভৰ বাবে কৰিছিল কা’ বিৰোধী আন্দোলন, বিস্ফোৰক অভিযোগ বিদ্যাসাগৰৰ\nঅখিল গগৈক বন্দী কৰি নির্বাচনত জয়ী হোৱাৰ স্বপ্ণ বিজেপিৰ\nশ্বহীদ ন্যাস ঘেৰি ধৰিলে আৰক্ষীয়ে, আছু কর্মীৰে খণ্ডযুদ্ধ


ইন্-জেকশ্বনঃ পাৰ্থ পি বৰা - সাহিত্য ডট অৰ্গ\nসুবিশাল সাগৰখনৰ এই পাৰে চহৰখন আৰম্ভ হৈছে আৰু সিপাৰে আকাশখন শেষ হৈছে। আকাশে জল অৰণ্যখনক য’ত চুমিছে ঠিক তাতেই নিতৌ বেলিটোৱে দোকমোকালিতেই হাঁহিমুখে দিন একোটা গজাই তোলে আৰু সন্ধিয়া ভাগৰুৱা দিনবোৰো কঁপি কঁপি তাতেই জাহ যায়। পুৱা গধূলি সেই সময়ত কুহুমীয়া ৰংবোৰে আকাশৰ পৰা নামি পানী চুই ধেমালি খেলে। মেৰিন ড্ৰাইভ নামৰ এই ঠাইখনত সাগৰখনক মুম্বাই মহাচহৰখনৰ পৰা পৃথক কৰিছে এলানি শিলে। সাগৰখনে দিনে নিশাই চহৰখনক অনেক কথা কয়, শিলবোৰেও কিজানি হাজাৰ কাহিনী বুকুতে লুকুৱায় থয়। কোনে ক’ব এয়া মৰা শিল, কোনে ক’ব হাজাৰ সদৃশ শিলৰ অৰণ্য ইয়াত কেনেকৈ গজিল..।।\nবাৰখনৰ খিৰিকীৰে সাগৰখনলৈ চাই অম্লানে এনেবোৰ কথাকেই ভাৱি আছিল। অবন্তিকা আহি পাবলৈ তেতিয়াও প্ৰায় ২০ মিনিট সময় বাকী আছে। এই সময়খিনিত সাগৰখনে অম্লানক সংগ দিলে। দিনটো অফিচৰ ট্ৰেইনিঙৰ নামত কষ্ট কৰি তাৰ দেহ আৰু মনত গোট খোৱা ভাগৰখিনি সাগৰৰ পৰা বলা বতাহজাকে চলেৰে আজুৰি নিলে। মুম্বাই তাৰ চহৰ নহয়, অফিচৰ কামত কেইবা বাৰো সি মুম্বাই লৈ আহিছে যদিও চহৰখন সৈতে তাৰ এই পর্যন্ত কোনো আত্মিক সম্পর্ক এটা গঢ়ি উঠা নাই। পিছে মুম্বাইৰ এই মেৰিন ড্ৰাইভ সকলোৰে চিনাকী।\nআজিৰ দৰে সন্ধিয়া এটাতেই কেইবা বছৰ ধৰি মুম্বাইত বাস কৰা অবন্তিকাক অম্লানে মুম্বাইৰ বিষয়ে কৈছিল।\n-‘মুম্বাই চহৰখন কেনে..??’\n-‘একটি সমুদ্ৰ মত প্ৰশস্ত, দিনেৰ ৰাতে খুব ব্যস্ত কিন্তু একাকী।‘\nতাই নিজৰ বাংলা ভাষাতেই কৈছিল যে সাগৰখনৰ দৰে বিশাল, দিনে নিশাই ব্যস্ত অথচ অকলশৰীয়া।\nতাইক অম্লানে বাংলাতেই সুধিছিল..\n-‘ সমুদ্ৰ কেমন..??’\n-‘সুন্দৰ, বিস্ময়কৰ এবং নিষ্পাপ…তোমাৰ মতোই..!!’\nসাগৰখন হেনো তাৰদৰে সুন্দৰ, নিষ্পাপ..?? কি কথা কয় এই ছোৱালীজনীয়ে..!!\nমাত্ৰ এবাৰ লগ পোৱা ছোৱালীজনীয়ে তাক নিষ্পাপ বুলি কেনেদৰে ভাবি ল’লে? এয়া কি সিহঁতৰ মাজত যোৱা আঢ়ৈ বছৰত টেলিফ’নিক বার্তালাপ, মেছেজৰ মাধ্যমেৰে গঢ়ি উঠা বিশ্বাস..?? আন্তৰিকতা..?? ( ভালপোৱা..??)\nকলিকতাৰ ছোৱালী অবন্তিকাক অম্লানে লগ পাইছিল ২০১৬ চনৰ ৰাষ্ট্ৰীয় চলচ্ছিত্ৰ মহোৎসৱত কৌশিক গাংগুলীৰ ‘চিনেমাৱালা’ নামৰ ছবিখনৰ এটি বিশেষ প্ৰদর্শনীত। লেখামেলাৰ লগত পোনপতীয়াকৈ অম্লানৰ কোনো সম্পর্ক নাই যদিও সি আনৰ লেখা পঢ়ি আৰু চিনেমা চাই খুব ভাল পায়। সকলো ভাষাৰে ছবি অম্লানে উপভোগ কৰি নিজৰ ধৰণেৰে কথাবোৰ চিন্তা চর্চা কৰে। সুলেখিকা অবন্তিকাই নিজৰ ব্লগত লেখাবোৰ প্ৰকাশ কৰাৰ পূর্বে প্ৰায়েই অম্লানক মেইলত পঠায়। তাৰ মতামত তাইৰ বাবে যথেষ্ট গুৰুত্বপূর্ণ। বাংলা ভাষা অম্লানে জানে কাৰণে অবন্তিকাও এদিন তাক কথা দিছিল যে তাই অসমীয়া শিকিব। অসমৰ কথা বতৰা, প্ৰাকৃতিক সৌন্দর্য্যৰ সোৱাদ ল’বলৈ অম্লানৰ লগত তাই অসমলৈ যাব আৰু সেইবোৰ কথা লৈ তাই উপন্যাস এখন লিখিব। তাইৰ আগ্ৰহ দেখি অম্লানৰ খুব ভাল লাগিছিল। মাজে মাজে ফ’নৰ বার্তালাপ বা চ্চাটিংত সি তাইক অসমীয়াত কথা ক’বলৈ শিকায়। বাংলাৰ সৈতে যথেষ্ট সাদৃশ্য থকাৰ বাবে আজিকালি তাই অসমীয়া ভালেখিনি বুজি পোৱা হৈছে। সাধাৰণতে সিহঁতৰ মাজত কথাবতৰা বাংলা, হিন্দী আৰু ইংৰাজীতে হয় যদিও দিনে দিনে আজিকালি অসমীয়াটো দুই এষাৰ কথা পতা হয়।\nঅবন্তিকাৰ বাবে আজি অম্লানক লগ পোৱাটো অতি গুৰুত্বপূর্ণ। আজি তাই লেখাৰ কথা নহয়, জীৱনৰ এটা গুৰুত্বপূর্ণ সিদ্ধান্তৰ কথা অম্লানক ক’বলৈ আহিছে।\n‘হেই… কি খবৰ..??’\nতাই দুটি শব্দ কৈ হাঁহি মুখেৰে অম্লানক আকোঁৱালি ল’লে। সদায় ফ’নত কথাপাতি, চ্চাট কৰি থকা মানুহজনীক বহুদিনৰ মূৰত কাষতে পাই অম্লানৰো খুব বেছি ভাল লাগিল।\n-‘আই এম ৰাইট না??’\nনিজৰ অসমীয়া বাক্যটোৰ সম্পর্কে তাই সুধিলে।\n-‘ ইয়েছ..ইউ আৰ ৰাইট ডিয়েৰ।‘\n-‘ শ্ব’ হাও ইজ ইয়ৰ ট্ৰেইনিং গ’য়িং অন..?’\n-‘ তোমাৰ জীৱনৰ কথা কোৱা..??’\nমাত্ৰ এটা শব্দ উচ্চাৰণ কৰিয়ে উত্তৰ দিলে অবন্তিকাই।\nমহিলাৰ পোছাকৰ সম্পর্কে অম্লানৰ জ্ঞান অতি সীমিত গতিকে অবন্তিকাৰ পোছাকযোৰৰ নাম কি অম্লানে ধৰিব নোৱাৰিলে। কিন্ত তাৰ তাইৰ পোছাকযোৰ খুব ভাল লাগিল। তাইৰ কাণৰ ঝুমকাযোৰৰ চঞ্চলতাখিনি অম্লানে তাইৰ অজ্ঞাতেই লুকাই লুকাই উপভোগ কৰিলে।\nঅবন্তিকাৰ কথাবোৰ অতি ব্যক্তিগত আৰু গোপন হোৱাৰ বাবে সিহঁতে বাৰখনৰ বেলকনিৰ আছুতীয়া টেবুলখন অধিকাৰ কৰি বহিলে। অম্লানৰ ছিগাৰেটো ইতিমধ্যে শেষ হৈছিল গতিকে দুয়ো নিজৰ নিজৰ বাবে একোটাকৈ ছিগাৰেট জ্বলালে।\n‘ তুমি দেখতে খুব সুন্দৰ অবন্তিকা।’\nতাই হাঁহিটো সুখত মাৰিলে নে তাৰ কথাখিনি উপলুঙা কৰিবলৈ মাৰিলে সি ধৰিব নোৱাৰিলে। পিছে সি আজিৰ এই সুন্দৰ আলোসজ্জাৰে সজ্জিত বাৰখনত সন্মুখত তাৰ সকলোতকৈ প্ৰিয় সাগৰখন আৰু অবন্তিকাক লৈ অন্তত কথাবোৰ নেতিবাচক কৈ নাভাবে। সি কেৱল অবন্তিকাই তাক আজি ক’ব লগা কথাটোৰ বিষয়েহে ভাবিছে। দুয়ো হোৱাইট ৱাইন অর্ডাৰ কৰিলে।\nপ্ৰথমবাৰ এটা চাৱনিৰে, দ্বিতীয়বাৰ এটা হাঁহিৰে আমাৰ মনোযোগ আর্কষণ কৰিবলৈ ব্যর্থ চেষ্টা চলাই অৱশেষত তৃতীয়টো চেষ্টাৰূপে হাতত মেনুখনলৈ ৱেটাৰজনে আমি আমাক মাত লগালে,\n-‘আপোনালোক বাৰু অসমৰ নেকি?’\nঅম্লানৰ হঠাতে অসন্তুষ্টিৰ ভাৱ এটা মনলৈ আহিল। তাৰ কাৰণ এই অনাকাংক্ষিত অসমীয়া ব্যক্তিজন। অন্য দিনৰ কথা বেলেগ যদিও আজি অম্লানৰ বাবে আশেপাশে এজন অসমীয়া ভাষী লোকৰ উপস্থিতি তিলমাত্ৰো কাম্য নাছিল। কিছুসময় দুয়ো নিৰৱে থাকিল।\nকথকী ৱেটাৰজনে যেন সিহঁতৰ সেইখিনি নিৰৱতাও সহ্য কৰিব নোৱাৰিলে। পুনৰ নিজে ক’বলৈ আৰম্ভ কৰিলে।\n-‘মই তেজপুৰৰ, তিনিবছৰ হ’ল ইয়াতে থকা।’\n-‘হয় নেকি..!!’ ধৰণৰ হাঁহি এটাৰে অবন্তিকাই তেওঁক বিদায় দি পুনৰ ছিগাৰেট এটা জ্বলালে। অবন্তিকাই ধুমপান কৰাটো মই নিবিচাৰোঁ যদিও তাই চিগাৰেট হোঁপাৰ ভংগীমাটো মই পুৰামাত্ৰায়েই উপভোগ কৰিব বিচাৰোঁ। এই যেন তাই মূহুর্ততে হুপি শেষ কৰি পেলাব তাইৰ জীৱনৰ সকলো অৱসাদ।\nসাগৰখন ইতিমধ্যে অন্ধকাৰত বুৰ গৈছে। বুকুত হাজাৰ বিজুলী বাতিৰ টোপাল টোপাল পোহৰ লৈ চহৰখন ক্ৰমে উজ্জলি উঠিছে। পথত অবিৰতভাৱে যানবাহনৰ চলাচল। ৱাইনৰ গ্লাছটো হাতেৰে মৃদুভাৱে লৰাই লৰাই সাগৰখনৰ ফালে চাই অবন্তিকাই কথাবোৰ কৈ গ’ল..\n“I am lost men.. I don’t know where I am, what I am doing. I just feel like nowhere…!!”\nঅম্লানে তাইক কিবা ক’বলৈ পোৱাৰ আগেয়েই ৱেটাৰজনে মাজতে তপৰাই মাত লগালে,\n” আৰু কিবা দিম নেকি নেকি চাৰ? মাজে মাজে এনেকৈ অসমীয়া মানুহ লগ পালে ভাল লাগে।”\nতেওঁ এই ধৰণৰ কথাৰে আমাৰ লগত কথা পাতিবলৈ চেষ্টা অব্যাহত ৰাখিলে। অবন্তিকাৰ মুগা বৰণীয়া আৰু আকাৰত সামান্য সৰু চকুযুৰি আৰু সেই চকুযুৰিৰ শিতানত বৈ থকা উজ্জ্বল চেলাউৰি হাললৈ উজাই অহা অম্লানৰ চাৱনি আৰু মৰমবোৰ খন্তেকৰ বাবে হ’লেও মানুহজনৰ উপস্থিতিয়ে কক্ষচ্যুত কৰিলে। তেওঁৰ সৈতে কথা নাপাতিলেও আমি ইতিমধ্যে বুজি উঠিছিলো যে তেওঁ আমাৰ পৰা কিবা অলপ আশা কৰিয়েই বাৰে বাৰে এনেকৈ আমাৰ ওচৰলৈ আহি আছে। অসমৰ বাহিৰত বহু অসমীয়া কর্মচাৰী, দোকানীৰ সৈতে কেবাবাৰো হোৱা বেয়া অভিজ্ঞতাই অম্লানক অসমীয়া কর্মচাৰীসকলক অৱজ্ঞা কৰিবলৈ শিকাইছে।\n” টকা কেইটামান ইয়াক নিদিলে আজি আমাক ই শান্তি নিদিয়ে বুজিছা” খঙতে অম্লানে ক’লে।\nবতাহ লাগি অধিক বিশৃংখল হৈ বাৰে বাৰে গালে মুখে খহি পৰা চুলিখিনিক হাতেৰে সংযম কৰি অবন্তিকাই ক’লে\n“দিম কিবা অলপ। সকলোৱেই আশা কৰে।’‘\n(গল্প বিৰতি- আজি অবন্তীকাই অম্লানক কোৱা তাইৰ জীৱনৰ অতি গুৰুত্বপূর্ণ সিদ্ধান্তটো গোপনীয়তা বাহাল ৰখাৰ খাতিৰত গল্পৰ পৰা বাদ দিলে গল্পটোৰ বাকীচোৱা হ’বগৈ এনেধৰণৰ……)\nঅম্লান আৰু অবন্তিকাই নিশাৰ আহাৰ গ্ৰহণ কৰি বাৰখনৰ পৰা উঠিবলৈ লোৱাৰ আগেয়ে ৱেটাৰজনে তেওঁলোকৰ সন্দেহক বিশ্বাসলৈ পৰিণত কৰি ক’লেহি,\n“দাদা, আপোনালোকে বিলৰ পইচা কাউণ্টাৰত দিব নালাগে। মোৰ হাততেই দিয়কচোন।”\nএনে দুষ্ট প্ৰকৃতিৰ লোকৰ সৈতে এনে পৰিস্থিতিত অম্লানে আগয়েও পৰিছে যদিও এগৰাকী অনা অসমীয়া যুৱতীৰ সন্মুখত আজি সি কোনো ধৰণৰ বিশেষ প্ৰতিক্ৰিয়া নকৰিলে। আজি বিলৰ পইচা কেইটকা মান যে হেৰফেৰ হ’বই সেয়া জানিও উপায় নাই বুলি নোট কেইখন অসমীয়া ৱেটাৰজনৰ হাততেই গুজি বিদায় দিলে। তেওঁ তিনি মিনিটমান পাছত হাতত বিলখনৰ খামটো আৰু মুখত অসমীয়া মার্কাৰ হাঁহিটো লৈ বিনয়েৰে আহি অবন্তিকাৰ সন্মুখত টেবুলত থ’লে। তেওঁ অম্লানক বেলকনিৰ একাষলৈ মাতি আনি ওচৰ চাপি ফুচফুচাই তেওঁৰ আচল উদ্দেশ্যটো ক’লে..\n“দাদা, আজি আপোনালোক প্ৰথমবাৰ আহিছে কাৰণে বৰ বেছি এডজাষ্ট কৰিব নোৱাৰিলোঁ। মোৰ ফালৰপৰা দুশ টকা এটা কমাই বিলখন বনালোঁ। মাজে মাজে আহি থাকিব দেই। মই থাকিমেই নহয়। হা: হা: হা:..!!”\nঅসমীয়া ৱেটাৰজনক এইমূর্হুতত কথা ক’বলৈ অম্লানে শব্দ বিচাৰি নাপালে। সি সিহঁত বহা বেলকনিৰ চুকটোত বহি থকা অবন্তিকালৈ চালে। তাই এইমূর্হুতত কিমান টকা অসমীয়া ৱেটাৰজনে নিজৰ বাবে ৰাখিলে সেয়া জানিবলৈ সম্পূর্ণ মনোযোগেৰে ৱেটাৰজনে ঘূৰাই দিয়া নোটকেইখন হিচাপ কৰাত ব্যস্ত।


পত্নী আৰু পৰকীয়া প্ৰেমিকৰ অমানৱীয় অত্যাচাৰত জীৱন মৃত্যুৰে যুঁজিছে ভৱিষ্যতে!|wife-and-boy-friend-beaten-her-husband-very-badly-now-the-husbands-condition-is-very-critical– News18 Assam\nপত্নী আৰু পৰকীয়া প্ৰেমিকৰ অমানৱীয় অত্যাচাৰত জীৱন মৃত্যুৰে যুঁজিছে ভৱিষ্যতে!\nগাত ঢালি দিলে উতলা গৰম পানী\nUpdated:September 21, 2019, 3:33 PM IST\nঅনিচ্ছা স্বত্ত্বেও আমি দেখুৱাইছো, চাওক স্বামীৰ ওপৰত পত্নীৰ অমানৱীয় অত্যাচাৰ\nUpdated: September 21, 2019, 3:33 PM IST\nস্বামী নহয়, পত্নীয়ে চলালে স্বামীৰ ওপৰত নিৰ্যাতন। পত্নীৰ পৰকীয়া প্ৰেম ফাদিল কৰাই কাল হ’ল যুৱকৰ! দুলীয়াজানৰ ভৱিষ্যত বৰগোহাঁই নামৰ এগৰাকী যুৱকক অমানৱীয় অত্যাচাৰ চলাই নিজৰেই পত্নীয়ে। দুলীয়াজানৰ ভৱিষ্যত কৰ্মসূত্ৰে মুম্বাইত আছিল, তাতে এগৰাকী যুৱতীৰ সৈতে প্ৰেমৰ সম্পৰ্ক গঢ়ি উঠিছিল যুৱকজনৰ। পিছত এই প্ৰেমৰ সম্পৰ্কক বিবাহৰ ৰূপ দিছিল দুয়োজনে। কিন্তু বিয়াৰ কিছুদিন পিছতে অন্য এগৰাকী যুৱকৰ সৈতে পৰকীয়া প্ৰেমত লিপ্ত হয় ভৱিষ্যতৰ পত্নী কুইনছিয়া ৰডিক্স। পত্নীৰ পৰকীয়া প্ৰেম, ভৱিষ্যতে ফাদিল কৰা বাবেই প্ৰেমিকৰ সৈতে মিলি নান ধৰণৰ অত্যাচাৰ চলাই ভৱিষ্যতক হত্যাৰ চেষ্টা চলালে পত্নী কুইনছিয়া ৰডিক্সে।\nপত্নী কুইনছিয়া ৰডিক্সে\nদুটাকৈ সন্তানৰ মাতৃ কুইনছিয়া ৰডিক্সে স্বামীৰ আগত তেওঁৰ সহপাঠী বুলি চিনাকী দি সত্যবিৰ নায়ৰ নামৰ এজন যুৱকৰ সৈতে ৰাখিছিল অবৈধ সম্পৰ্ক আৰু শেহতীয়াকৈ এই সম্পৰ্ক স্বামীয়ে পোহৰলৈ অনাত প্ৰেমিকৰ লগত মিলি স্বামী ভৱিষ্যতক ভাতৰ লগত নিচাজাতীয় বস্তু মিহলাই অজ্ঞান কৰি হাত ভৰি বান্ধি কাণত হেডফোন লগাই প্ৰায় ৩ ঘন্টা সময় ধৰি হাতুৰি, মাৰটুলৰে প্ৰহাৰ কৰাৰ লগতে স্বামীৰ ওপৰত বিভিন্ন উপায়েৰে চলাইছিল ভয়ংকৰ আক্ৰমণ ।আনকি যুৱকজনৰ গাত ধালি দিয়া হৈছিল উতলা গৰম পানী।\nপিছত জ্ঞান অহাৰ পিছত পত্নীৰ এনে আক্ৰমণৰ পৰা কোনো মতে নিজক বচাবলৈ সক্ষম হয় স্বামী। পিছত স্থানীয় লোকে দৰ্জা ভাঙি যুৱকজনক উদ্ধাৰ কৰি আৰক্ষীক খবৰ দিয়াত ঘটনাস্থলীত মুম্বাইৰ মাণিকপুৰ থানাৰ আৰক্ষী উপস্থিত হৈ পত্নী আৰু প্ৰেমিকক গ্ৰেপ্তাৰ কৰিবলৈ সক্ষম হয়। আনহাতে মুম্বাই জে জে হস্পিতালত প্ৰায় এমাহ চিকিৎসাধীন হৈ থকাৰ পিছত দুলীয়াজানৰ নিজা বাসগৃহত উপস্থিত হৈ এতিয়া ভৱিষ্যত অনুতপ্ত! পত্নীয়ে স্বামীৰ ওপৰত কৰা এনে শাৰীৰিক নিৰ্যাতনে এতিয়া স্তম্ভিত কৰি তুলিছে দুলীয়াজানবাসীক।


Covidৰ এই সময়ত বাঢ়িছে CT Scanৰ কৰা লোকৰ সংখ্যা, কিন্তু কিয়?– News18 assam\nCovidৰ এই সময়ত বাঢ়িছে CT Scanৰ কৰা লোকৰ সংখ্যা, কিন্তু কিয়? জানি লওক CT Scan সম্পৰ্কীয় সকলো কথা...\nকোৰোণাৰ সংক্ৰমণ বৃদ্ধি হোৱা হেতুকে RTPCR ৰিপোৰ্ট লাভ কৰা কিছু পলম হৈছে । তেনেস্থলত যদি কোনো ৰোগীৰ অৱস্থাৰ অৱনতি ঘটিছে, সেইসময়ত চিটি স্কেন বা এক্স-ৰেয়ে তেওঁৰ শৰীৰত সংক্ৰমণৰ পৰিমাণ নিৰ্ধাৰণ কৰিব পাৰে ।\nLast Updated : May 28, 2021, 17:59 IST\nকোভিড-১৯ ৰ সংহাৰৰ ফলত এফালে চিকিৎসালয়ত ৰোগীৰ বাবে বিচনাৰ অভাৱ হোৱাৰ বিপৰীতে আনফালে চিটি স্কেন (CT Scan) আৰু এক্স-ৰে'ৰ বাবে সকলো ৰেডিঅ'লজি লেবত যথেষ্ট ভিৰ দেখবলৈ পোৱা গৈছে। প্ৰায় প্ৰতিগৰাকী ৰোগীয়ে চিকিৎসকৰ পৰামৰ্শ বা পৰামৰ্শ অবিহনেই চিটি স্কেনৰ বাবে পৰীক্ষাগাৰত উপস্থিত হৈছে । যাৰ বাবে পৰীক্ষাগাৰলৈ যোৱাৰ পূৰ্বে চিটি স্কেনে এই ৰোগৰ চিকিৎসাত কিমান সহায় কৰিব পাৰে? কিমান দিনৰ ব্যৱধান চিটি স্কেন কৰা উচিত ? ই কোনো ক্ষতি কৰে নেকি? এইবোৰ জানি লোৱা উচিত ।\nকেতিয়া চিটি স্কেনৰ প্ৰয়োজন হয় -\nনাকৰ পৰা স্ৱাব লোৱা আৰু RTPCR পৰীক্ষা কৰিলেও ইয়াৰ ৰিপোৰ্ট কেতিয়াবা ভুল নিগেটিভ আহিব পাৰে । যাৰ বাবে সম্প্ৰতি চিটি স্কেন অত্যাধিক কৰা পৰিলক্ষিত হৈছে। কিন্তু চিটি স্কেনৰ ফলত, শৰীৰে বৃহৎ পৰিমাণৰ ক্ষতিকাৰক বিকিৰণ লাভ কৰে আৰু ই পৃথককৈ ব্যয়বহুলভাৱে হৈ পৰে । যাৰ বাবে এই সম্পৰ্কে আপুনিও জানি লওক এই কেইটা গুৰুত্বপূৰ্ণ কথা...\nপ্ৰশ্ন ১- চিটি স্কেন ( CT scan) কি?\nউত্তৰ - কম্পিউটাৰ টমোগ্ৰাফী । HRTCৰ অৰ্থ হৈছে High Resolution CT যাক কোভিড১৯ ৰোগ নিৰ্ণয় কৰাৰ বাবে পৰামৰ্শ দিয়া হৈছে । ই হৈছে কোভিড চিনাক্তকৰণৰ উত্তম উপায় । RTPCRয়েও কেতিয়াবা ভাইৰাছ বাছনি কৰিবলৈ সক্ষম নহয়, কিন্তু ইয়ে সংক্ৰমণৰ উপস্থিতি আৰু তীব্ৰতাৰ বিষয়ে স্পষ্টকৈ কয়।\nপ্ৰশ্ন ২- কোভিডৰ সকলো ৰোগীয়ে CT scan সম্পন্ন কৰিব লাগিব নেকি?\nউত্তৰ - নালাগে ।\nপ্ৰশ্ন ৩- যদি নহয়, তেন্তে কোনসকল ৰোগীয়ে এয়া কৰিব লাগিব?\nউত্তৰ- মজলীয়াৰ পৰা গুৰুতৰ লক্ষণ যেনে SpO2 < 94%, শ্বাস-প্ৰশ্বাসৰ হাৰ > 24/মিনিট, নিৰন্তৰ জ্বৰ আৰু/বা ৭ দিনতকৈ অধিক সময়ৰ বাবে কাঁহ, শ্বাসকষ্টত ভোগা ৰোগীসকলে কৰিব পাৰে ।\nপ্ৰশ্ন- চিটি স্কেন(CT scan)তকৈ এক্স ৰে(X-Ray) সুৰক্ষিত নেকি?\nউত্তৰ - হয়, চিটি স্কেনত অধিক বিকিৰণৰ সংস্পৰ্শ থাকে যাৰ ফলত আন ৰোগ হ'ব পাৰে। বিভিন্ন প্ৰকাৰৰ চিটি স্কেন আছে, কিন্তু কোভিডৰ বাবে HRCT (High Resolution CT)ৰ পৰামৰ্শ দিয়া হয় । যাৰ ফলত এক্স ৰে'ৰ তুলনাত ৫০ ৰ পৰা ১০০ গুণ অধিক বিকিৰণ শৰীৰে লাভ কৰে ।\nপ্ৰশ্ন- যদি হয়, তেন্তে চিটি স্কেন কৰাটো কিয় প্ৰয়োজন?\nউত্তৰ - এক্স ৰেয়ে হাঁওফাঁওৰ ২ খন ফটো দিয়ে, যিয়ে সংক্ৰমণৰ গুৰুত্বৰ বিষয়ে ধাৰণা দিয়ে। যদি ই মৃদু আৰু নিদানিক লক্ষণৰ সৈতে সম্পৰ্কিত হয়, তেনেহ'লে সংক্ৰমণৰ প্ৰগতি মূল্যাংকন কৰিবলৈ চিটিৰ কোনো প্ৰয়োজন নাই। সংক্ৰমণ স্থিতি জানিবলৈ এক্স-ৰে কৰিব পাৰি ।\nকিন্তু যদিহে সংক্ৰমণ কিছু গুৰুতৰ হয় তেন্তে সংক্ৰমণৰ সঠিক তথ্য লাভ কৰিবলৈ চিটি স্কেন কৰিবলৈ কোৱা হয় । যাতে হাওঁফাওঁৰ সঠিক তথ্য লাভ কৰি সঠিক চিকিত্সাৰ দিশে আগবাঢ়িব পাৰি ।\nপ্ৰশ্ন- CTSS কি?\nউত্তৰ - ইয়াক চিটি স্কেন চিভিৰেটি স্কৰ বুলি কোৱা হয় । ইয়াৰ জৰিয়তে হাঁওফাঁওৰ কিমান অংশ সংক্ৰমণিত হৈছে সেয়া জানিব পাৰি । সোঁ হাঁওফাঁওত ৩টা অংশ আৰু বাওঁ হাঁওফাঁওত ২টা অংশ থাকে। পাঁচোটা অংশৰ ফটো লৈ ইয়াক পৃথক-পৃথককৈ ১-৫ লৈ এটা নম্বৰলৈ স্কৰ কৰা হয়।\n১: ইয়ে বুজায় যে ৫% তকৈ কম অংশ সংক্ৰমিত হৈছে\n২: ৫-২৫% সংক্ৰমিত হৈছে\n৩: ২৬-৫০% সংক্ৰমিত হৈছে\n৪: ৫১-৭৫% সংক্ৰমিত হৈছে\n৫: >৭৫%সংক্ৰমিত হৈছে\nতাৰ পিছত, চূড়ান্ত নম্বৰটো হ'ব প্ৰতিটো অংশৰ ব্যক্তিগত নম্বৰৰ সংক্ষিপ্ত বিৱৰণ, যি মুঠ ২৫ নম্বৰৰ ভিতৰত হ'ব -\n১-৮ নম্বৰ - মৃদু সংক্ৰমণ\n৯-১৫ নম্বৰ - মজলীয়া সংক্ৰমণ\n১৫ তকৈ বেছি- গুৰুতৰ সংক্ৰমণ\nপ্ৰশ্ন - CORADS নম্বৰ কি?\nCORADS হৈছে কোভিড১৯ ৰিপোৰ্টিং এণ্ড ডাটা চিষ্টেম । ইয়াৰ দ্বাৰা ভাইৰাছৰ ফলত হোৱা সংক্ৰমণৰ স্তৰ চিনাক্ত কৰা হয় ।\nCORADS ১-৬ৰ আধাৰত কৰা হয়, য'ত ১মানে 'ঋণাত্মক কোভিড' বা হাঁওফাঁওৰ স্বাভাৱিক কাৰ্যকলাপ, ২-৪ নম্বৰে সূচায় যে ভাইৰাছটো জড়িত হৈ আছে আৰু ৫নম্বৰটো ক্লাছিক কোভিড১৯ থকা সূচায়।\nযদি কোনো ব্যক্তিৰ হাঁওফাঁওত ভাইৰাছ ধৰা পৰিছে আৰু তেওঁৰ নম্বৰ ৬ আছে, তেন্তে তেওঁৰ কোভিডৰ গুৰুতৰ বিপদাশংকা আছে ।\nপ্ৰশ্ন – পুনৰ কেতিয়া চিটি স্কেন কৰা হয়?\nউত্তৰ - ৰোগীয়ে যেতিয়া চিকিৎসাৰ সৰ্বাধিক সীমাৰ পৰাও আৰোগ্য হৈ উঠা নাই আৰু তেওঁৰ নিদানিক লক্ষণবোৰৰ অৱনতি ঘটিবলৈ লয় ।\nপ্ৰশ্ন - কেতিয়া চিটি স্কেন ২বাৰ কৰিব নোৱাৰি?\nউত্তৰ – যেতিয়া ৰোগীৰ অৱস্থা উন্নত হৈ উঠিবলৈ লৈছে । ৰোগীৰ ক্ষেত্ৰত চিকিৎসাৰ ভাল প্ৰভাৱিত পৰিছে । তেতিয়া পুনৰ চিটি স্কেন কৰাৰ কোনো প্ৰয়োজন নাই।\nপ্ৰশ্ন – চিটি স্কোৰ আৰু অক্সিজেন ঘনতাৰ মাজৰ সম্পৰ্ক কি?\nউত্তৰ– হাঁওফাঁওৰ সংক্ৰমণ যিমানে বেছি হয়, CTSS সিমানে বেছি হয় আৰু অক্সিজেনৰ ঘনত্ব কম হয়। কিছুমান ক্ষেত্ৰত অৱশ্যে ৰোগীৰ হাঁওফাঁওৰ ৰোগৰ বাবে হাঁওফাঁওৰ স্থিতি অধিক বেয়া হ'ব পাৰে আৰু আনকি CTSS উচ্চ হ'লেও, নিদানিক স্থিতি আৰু অক্সিজেনৰ ঘনত্ব ভালে থাকে ।\nপ্ৰশ্ন – ৰোগী সম্পূৰ্ণৰূপে আৰোগ্য হ'লে যদি উচ্চ CT Score থাকিলে ইয়াৰ অৰ্থ কি?\nউ – ইয়াৰ অৰ্থ হৈছে যে তীব্ৰ সংক্ৰমণৰ ফলত হাঁওফাঁও ফাইব্ৰোচ হৈ পৰে আৰু আৰোগ্য হ'বলৈ কেইবা সপ্তাহ আৰু মাহ লাগে। কিন্তু ইয়াৰ বিষয়ে চিন্তা কৰা প্ৰয়োজন নাই । যদি নিদানিক লক্ষণবোৰ সমাধান কৰা হয়, CTSSৰ বিষয়ে অত্যাধিক উদ্বিগ্ন হোৱাৰ কোনো প্ৰয়োজন নাই।\nপ্ৰশ্ন- যদি CTSS কম হলেও ৰোগীক চিকিৎসালয়ত ভৰ্তি কৰাৰ প্ৰয়োজন আছে নেকি?\nচিকিৎসালয়ত ভৰ্তি হোৱাটো নিদানিক লক্ষণৰ ওপৰত নিৰ্ভৰ কৰে, CTSSৰ ওপৰত নহয়। যদি নিদানিক লক্ষণবোৰ তীব্ৰ হয় আৰু ৰোগীৰ অক্সিজেনৰ ঘনত্ব সঠিক স্তৰ (> 94%) হৈ নাথাকে তেতিয়া ভৰ্তি কৰোৱাৰ প্ৰয়োজন আছে । একেদৰে, যদি CTSS উচ্চ হয় কিন্তু অক্সিজেনৰ ঘনত্ব সঠিক স্তৰত থাকে তেন্তে ৰোগীক চিকিৎসালয়লৈ নিয়াৰ কোনো প্ৰয়োজন নাই।\nডায়েবেটিচ, থাইৰইড, উচ্চ ৰক্তচাপ, COPD, হাপানি, হৃদৰোগীৰ ক্ষেত্ৰত CTSS কম হ'লেও চিকিৎসালয়ত ভৰ্তি কৰাৰ প্ৰয়োজন আছে ।\nপ্ৰশ্ন – চিটি স্কেনৰ ফলত কি ক্ষতি হ'ব পাৰে?\nউত্তৰ– শৰীৰে বিকিৰণ লাভ কৰিলে কৰ্কট ৰোগ হ'ব পাৰে।\nপ্ৰশ্ন – এগৰাকী গৰ্ভৱতী মহিলাই চিটি স্কেন কৰিব পাৰে নেকি?\nউত্তৰ – নোৱাৰে । বিকিৰণে গৰ্ভত থকা কেঁচুৱাটোক প্ৰভাৱিত কৰিব পাৰে। কিন্তু যদি এগৰাকী গৰ্ভৱতী মহিলা অত্যাধিক কোভিডৰ দ্বাৰা সংক্ৰমিত হয়, তেনেস্থলত মাতৃৰ জীৱন ৰক্ষা কৰাটোক সদায়ে প্ৰাথমিকতা প্ৰদান কৰা হয় । গতিকে সেই পৰিস্থিতিত সেই মহিলাগৰাকীৰ উন্নত চিকিৎসাৰ বাবে চিটি স্কেন কৰিব পাৰি।\nFirst published: May 28, 2021, 17:59 IST\ncorona researchcorona virusCovid 19HealthScience


Indian Geography Quiz Growhills Archives - Growhills Publishing\nTag Archives: Indian Geography Quiz Growhills\nভাৰত ভূগোল কুইজ।India Geography Quiz\nভাৰত ভূগোল কুইজ প্রঃ ভৌগোলিক অৱস্থান অনুসৰি ভাৰত কিমান ডিগ্ৰী অক্ষৰেখাৰ পৰা কিমান ডিগ্ৰী অক্ষৰেখালৈ বিস্তৃত ? উঃ ভৌগোলিকভাবে ভাৰত ৮.৪ ডিগ্ৰি উত্তৰ অক্ষাংশৰ পৰা ৩৭.৬ ডিগ্ৰি উত্তৰ অক্ষাংশলৈ বিস্তৃত। প্রঃ ভৌগোলিক অৱস্থান অনুসৰি ভাৰত কিমান ডিগ্ৰী দ্ৰাঘিমাৰেখাৰ পৰা কিমান ডিগ্ৰী দ্ৰাঘিমাৰেখালৈ বিস্তৃত ? উঃ ভৌগোলিকভােব ভাৰত ৬৮.৭ ডিগ্ৰি পূৱ দ্ৰাঘিমা ৰেখাৰ পৰা ৯৭.২৫ পূৱ দ্ৰাঘিমাংশলৈ বিস্তৃত। প্রঃ ভাৰতৰ ৰাজধানী ক’ত ? উঃ নতুন দিল্লীত। প্রঃ আমাৰ দেশখনৰ নাম কেনেদৰে ভাৰতবৰ্ষ হল ? উঃ প্ৰাচীন কালত […]


আন্তৰ্জাতিক মান সংস্থা - অসমীয়া ৱিকিপিডিয়া\nআন্তৰ্জাতিক মান সংস্থা\nআন্তৰ্জাতিক মান সংস্থা (ইংৰাজী: International Organization for Standardization চমুকৈ ISO আৰু (ফৰাচী: Organisation internationale de normalisation, ৰুছ: Международная организация по стандартизации, tr. Mezhdunarodnaya organizaciya po standartizacii) এটা আন্তৰ্জাতিক সংস্থা যিটো বিভিন্ন দেশৰ মান নিয়ন্ত্ৰণকাৰী প্ৰতিষ্ঠানৰ সমন্বয়ত গঠন কৰা হৈছে। ১৯৪৭ চনৰ ২৩ ফেব্ৰুৱাৰীত এইটো প্ৰতিষ্ঠা কৰা হয়। শিল্প আৰু বাণিজ্যৰ বিভিন্ন বিষয়ৰ উপৰত মান নিৰ্ধাৰন, প্ৰণয়ণ আৰু বিভিন্ন প্ৰতিষ্ঠানক মানৰ চনদপত্ৰ প্ৰদান ইয়াৰ প্ৰধান কাম ।\nইংৰাজী ভাষাত আইএচঅ’ৰ প্ৰতীক\n২৩ ফেব্ৰুৱাৰী, ১৯৪৭\nএন জি অ\nআন্তৰ্জাতিক মান নিৰ্ধাৰণ\n১৬৫ জন সদস্য\nইংৰাজী, ফৰাছী আৰু ৰুছ\nআন্তৰ্জাতিক মান সংস্থাৰ সদস্যসকল\nআন্তৰ্জাতিক মান সংস্থাই নিজকে বেচৰকাৰী প্ৰতিষ্ঠান হিচাপে সংজ্ঞায়িত কৰে, যদিও মান প্ৰণয়ণৰ ক্ষমতা অতি বেছি আৰু ই প্ৰণয়ন কৰা অধিকাংশ মান চুক্তি বা জাতীয় পৰ্যায়ৰ প্ৰতিষ্ঠানৰ মাধ্যমেৰে আইনত পৰিনত হয়। এইকাৰনতে অধিকাংশ বেচৰকাৰী প্ৰতিষ্ঠানৰ তুলনাত আন্তৰ্জাতিক মান সংস্থা অনেকগুণে শক্তিশালী। বাস্তৱত চৰকাৰৰ লগত আন্তৰ্জাতিক মান সংস্থাৰ ঘনিষ্ঠ সম্পৰ্ক থাকে। ২০০৬ চন পৰ্যন্ত আইএচঅ’ৰ সদস্য সংখ্যা আছিল ১৫৮, যিবোৰৰ প্ৰত্যেকেই বিভিন্ন দেশক প্ৰতিনিধিত্ব কৰে।\nআন্তৰ্জাতিক মান সংস্থাৰ লগত ইন্টাৰনেশ্যনেল ইলেকট্ৰোটেকনিকেল কমিশ্যনৰ (IEC), ওতঃপ্ৰোত সম্পৰ্ক আছে যিটো ইলেকট্ৰনিক পণ্যৰ মান নিয়ন্ত্ৰণৰ দায়িত্বত আছে। ইয়াৰ মূখ্য কাৰ্যালয় ছুইজাৰলেণ্ডৰ, জেনেভাত অৱস্থিত।\n↑ 1.0 1.1 The3official full names of ISO can be found at the beginning of the foreword sections of the PDF document: ISO/IEC Guide 2:2004 Standardization and related activities — General vocabulary\n↑ আন্তৰ্জাতিক মান সংস্থাৰ সদস্যবৃন্দ\n↑ "Discover ISO – Meet ISO". ISO. © 2007. . Retrieved 2007-09-07.\nJoAnne Yates & Craig N. Murphy: Coordinating International Standards: The Formation of the ISO, MIT Innovations and Entrepreneurship Seminar Series , Fall 2006.\nআধিকাৰিক ৱেবছাইট (free access to the catalogue of standards only, not to the contents)\n"https://as.wikipedia.org/w/index.php?title=আন্তৰ্জাতিক_মান_সংস্থা&oldid=252153"ৰ পৰা অনা হৈছে\nশেষ সম্পাদনা কৰা হৈছে 29 November 2020 তাৰিখে 16:09 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=11280।\nএই পৃষ্ঠাখন ২৯ নৱেম্বৰ, ২০২০ তাৰিখে ২১:৩৯ বজাত অন্তিম সংশোধন কৰা হৈছিল।


পুৰণি ভিডিঅ' প্ৰচাৰ কৰি ঋষি কাপুৰৰ অন্তেষ্টিক্ৰিয়াৰ সময়ত সামাজিক দূৰত্বৰ নিয়ম মানি চলা নাছিল বুলি দাবী কৰা হৈছে! - Factcrescendo Assamese\nক’ৰনা ভাইৰাছৰ আতংকৰ মাজতে ভাৰতে শেহতীয়াকৈ বলিউডৰ দুজনকৈ কিংবদন্তি অভিনেতা ২৪ ঘণ্টাৰ ভিতৰত হেৰুৱালে । ইৰফান খান আৰু ঋষি কাপুৰ নামৰ দেশৰ অভিনয় জগতৰ দুজনকৈ উজ্জ্বল নক্ষত্ৰ হেৰুৱাই দেশবাসী শোকত ম্ৰিয়মান হৈ পৰিছে । ঋষি কাপুৰে যোৱা ৩০ এপ্ৰিল, ২০২০ তাৰিখে, ৬৭ বছৰ বয়সত, কেঞ্চাৰ ব্যাধিৰ সৈতে দুবছৰতকৈ বেছি যুঁজি অৱশেষত হাৰ মানি ইহলীলা স্মৰণ কৰিলে । তেওঁৰ মৃত্যুৰ কেইঘণ্টামানৰ পাছততেই এক ভিডিঅ’ ছচিয়েল মিডিয়াত ভাইৰেল হৈ পৰিল ।\nইউটিউবত প্ৰথমে আপলোড কৰা এই ভিডিঅ’টো ঋষি কাপুৰৰ অন্তেষ্টিক্ৰিয়াৰ ভিডিঅ’ বুলি ভাইৰেল হৈ পৰিছে । বলিউডৰ বিভিন্ন নামি দামী তাৰকাক উক্ত ভিডিঅ’টোত দেখা গৈছে কিন্ত ভিডিঅ’টোত উপস্থিত থকা লোকসকলক সামাজিক দূৰত্বৰ নিয়ম মানি চলা দেখা যোৱা নাই । উক্ত ভিডিঅ’টো হোৱাটচ এপ্পৰ জৰিয়তে অসমত ভাইৰেল হৈ পৰিছে আৰু বিভিন্নজনে দাবী কৰিছে যে ঋষি কাপুৰৰ অন্তেষ্টিক্ৰিয়াত লক ডাউনৰ নিয়ম যেনে সামাজিক দূৰত্ব মানি চলা বা মাস্ক পৰিধান কৰা ইত্যাদি মানি চলা হোৱা নাছিল ।\nযিসময়ত ভাৰতত ক’ৰনা ভাইৰাছৰ সংক্ৰমণ দিনক দিনে বাঢ়িব ধৰিছে আৰু ৩ মে’, ২০২০ তাৰিখে সমাপ্ত হবলগীয়া লক ডাউন আৰু দুসপ্তাহ বঢ়াই দিয়া হৈছে সেই সময়ত সামাজিক দূৰত্ব নামনি লক ডাউন উলংঘা কৰা বুলি যি অভিযোগ অনা হৈছে সেইয়া নিশ্চয়কৈ চিন্তনীয় ।\nসঁচাকৈ প্ৰয়াত অভিনেতা ঋষি কাপুৰৰ অন্তেষ্টিক্ৰিয়াৰ সময়ত লক ডাউনৰ নিয়ম যেনে সামাজিক দূৰত্ব মানি চলা বা মাস্ক পৰিধান কৰা ইত্যাদি উলংঘা কৰা হৈছিল নেকি? সত্য কি? জানোঁ আহক ।\nপ্ৰথমে আমি ভাইৰেল ভিডিঅ’টো ভালদৰে লক্ষ্য কৰিলোঁ আৰু আমি ঋষি কাপুৰক ১:১০ মিনিটত খোজ কাঢ়ি ঘূৰি ফুৰা দেখিলোঁ গতিকে নিঃসন্দেহে সেইটো ঋষি কাপুৰৰ অন্তেষ্টিক্ৰিয়াৰ ভিডিঅ’ নহয় ।\nআমি কিছুমান কীৱৰ্ডছ ব্যৱহাৰ কৰি ইউটিউবত চাৰ্ছ কৰিলোঁ আৰু জানিব পাৰিলোঁ যে উক্ত ভিডিঅ’টো আচলতে শশী কাপুৰৰ (ঋষি কাপুৰৰ খুৰাক) অন্তেষ্টিক্ৰিয়াৰ হয় । উল্লেখযোগ্য যে তেওঁক সম্পূৰ্ণ ৰাজ্যিক মৰ্যাদাৰে অন্তিম বিদায় দিয়া হৈছিল । উক্ত ভিডিঅ’টো ২০১৭ চনত ৫ ডিচেম্বৰ তাৰিখে ইউটিউবত আপলোড কৰা হৈছিল ।\nআমি এই সম্পৰ্কে গুগল চাৰ্ছ কৰাত ইণ্ডিয়া টুডেইৰ ৱেবচাইটত এক বাতৰি দেখা পালোঁ য’ত শশী কাপুৰৰ অন্তেষ্টিক্ৰিয়া আৰু ৰাজ্যিক মৰ্যাদাৰে অন্তিম বিদায় দিয়া সম্পৰ্কে বিতংকৈ লিখা আছে । এই সম্পৰ্কে পঢ়ক ইয়াত ।\nউক্ত ভাইৰেল ভিডিঅ’টো ঋষি কাপুৰৰ অন্তেষ্টিক্ৰিয়াৰ নহয় বৰঞ্চ এইটো ২০১৭ চনত তেওঁৰ খুৰাক শশী কাপুৰৰ মৃত্যুৰ পাছৰ ভিডিঅ’ হয় । এই ভিডিঅ’টো প্ৰয়াত অভিনেতা ঋষি কাপুৰৰ অন্তেষ্টিক্ৰিয়াৰ হয় বুলি প্ৰচাৰ কৰা হৈছিল আৰু সেইবাবে সাধাৰণ মানুহে ঋষি কাপুৰৰ অন্তেষ্টিক্ৰিয়াৰ সময়ত লক ডাউনৰ নিয়ম যেনে সামাজিক দূৰত্ব মানি চলা বা মাস্ক পৰিধান কৰা, ইত্যাদি কিয় কৰা হোৱা নাছিল বুলি প্ৰশ্ন তুলিছিল ।\nTitle:পুৰণি ভিডিঅ’ প্ৰচাৰ কৰি ঋষি কাপুৰৰ অন্তেষ্টিক্ৰিয়াৰ সময়ত সামাজিক দূৰত্বৰ নিয়ম মানি চলা নাছিল বুলি দাবী কৰা হৈছে!\nTagged Rishi KapoorRishi Kapoor funeralShashi KapoorShashi Kapoor funeral\nAugust 10, 2020 August 10, 2020 Manjori Borkotoky


একাঁজলী বিৰহ খণ্ড নং: ১৫- বিটুমনি ভুঞা কোছ\nবাহি গাৰেই পুৱাই পুৱাই শাহুয়েকে চাহৰ জুতি লৈ ইঘৰে সিঘৰে ঘূৰি ফুৰাটো নতুন কথা নহয়।ৰামভাই বাৰীৰ পকা কঁঠাল এটা আনি কটাৰীখনেৰে মাজে মাজে বাকলিটো কাটি তগৰক থাল এখনত ফোঁট খিনি উলিয়াই খাবলৈ দি কলে,- কিছুমান মানুহে অকল নিজৰ বাবেই চিন্তা কৰে, কেনেকৈ নিজে খাই বৈ থাকিব পাৰি , এই চিন্তাতেই জীয়াই থাকে।সকলো পোৱাৰ পিছতো মাথোঁ নোপোৱাৰ বেদনাত ছট্‌ফট্‌াই থাকে।আৰু লাগে আৰু লাগে।লগাৰ যেন শেষেই নহ'ব।আগলৈ\nকথাষাৰ কৈ একান্তমনে কঁঠাল খাই থকা তগৰলৈ চাই, ৰামভাই ভাবিলে, এই দুৰ্বল নিঠৰুৱা ছোৱালী জনীক জীৱনৰ এই কোবাল নদী পাৰ হোৱাত সহায় কৰিবলৈ ভগৱানে মোক শক্তি দিয়ক।\nকঁঠাল খাই খাই তগৰে ৰামভাইক ক'লে, -ৰামভাই মই মোৰ ঘৰ খনতেই আলহীৰ দৰে আছোঁ নেকি?\nকিয় বা সুধিলা বোৱাৰী।ৰামভাই ক'লে।\nনহয় মানে ৰনে কয়, কান্দিলেহে ভাত পায়।নিজৰ ঘৰত নিজৰ মানুহক খুজিব নেপায়।আনৰ বুলি ভবা মানুহে নিজৰ অধিকাৰ বিচাৰে।নিজৰ বস্তু মই খুজি খাব নোৱাৰোঁ।\nবৰ ডাঙৰ কথা ক'লা বোৱাৰী।তোমাৰ সন্তান বৰ সাহসী আৰু নিভিক হ'ব।ভগৱানে ভালে ৰাখক।বেয়া মানুহে বেয়া চিন্তা কৰে।আনৰ পৰা সুবিধা বিচাৰে।তুমি ঠিকেই কৈছা, এই খন তোমাৰ ঘৰ।নিজৰ ঘৰত নিজৰ বস্তু কিয় খুজি খাবা।চিন্তা নকৰিবা, মই বুঢ়াটো আছোঁ নহয়।লগতে ডেকা ৰন আছে।আমি গোটাই দিম তুমি খাবা।বহু দিনৰ মূৰত তগৰে ৰামভাই কথা শুনি হাঁহি উঠিল।হাঁহিবলৈ পাঁহৰি যোৱা তগৰে আজি হেঁপাহ পলুৱাই যেন হাঁহিব।\nসেই দিনা ৰামভাই তগৰক অভিমুণ্য কাহিনীটো কৈছিল।তগৰে কাহিনীটো শুনি বৰ আমোদ পাইছিল।৬০ বছৰীয়া ৰামভাই তগৰক কাষত বহুৱাই সাধু কৈ থাকোঁতে নিজৰ নাতিনীজনীক সাধু কৈ থকা যেন লাগিল।\nতগৰে ৰামভাইক কৈছিল, অভিমুণ্য মাকৰ টোপনি নহা হ'লে, অভিমুণ্য মৃত্যু নহল হয়।চক্ৰ বেহুত সোমোৱা কৌশল শিকাৰ দৰেই চক্ৰ বেহুৰ পৰা ওলোৱা কৌশল ও শিকিব পাৰিল হয়।\nৰামভাই তগৰক কৈছিল, এতিয়া বুজি পালা।তুমি যি কৰিবা তোমাৰ সন্তানে সেই ৰূপ লব।ভগৱানে যাক বেছি ভাল পায়, তেওঁক বেছি দুখ দিয়ে।কাৰণ দুখৰ মাজত মানুহে ভগৱানক বিচাৰে।সুখ বিচাৰি হাবাথুৰি খাই লাভ নাই।সদায় আনন্দ মনে থাকিবা।তোমাৰ লগত সদায় ভগৱান আছে।ভাল কথা চিন্তা কৰিবা,ভগৱানৰ নাম লবা।এতিয়া কোৱা ,হৰে কৃষ্ণ, হৰে কৃষ্ণ, কৃষ্ণ কৃষ্ণ কৃষ্ণ হৰে হৰে।\nহৰে ৰাম হৰে ৰাম, ৰাম ৰাম ৰাম হৰে হৰে।এয়া হ'ল ভগৱানৰ মহামন্ত্ৰ।পৃথিৱীখন বৰ ধুনীয়া এই ধুনীয়া পৃথিৱীখনৰ মানুহ বোৰও বৰ ধুনীয়া।ভালৰ মাজতো দুই এজন বেয়া মানুহৰ বাবে নিজৰ জীৱনটো শেষ কৰিম বুলি ভাবিব নালাগে।\nতগৰে ভগৱানৰ মহামন্ত্ৰ আওৰাই আছিল।শাহুয়েক আহিল।কি গান গাই আছ।\nআই ৰামভাই ভগৱানৰ নাম শিকাই দিছে।\nৰামভাই বঙালী মানুহ।সিহঁতৰ ধৰ্মৰ প্ৰাৰ্থনা শিকালেই যেনিবা তই লবি নেকি?আমি অসমীয়া মানুহ আমাৰ ধৰ্ম বেলেগ।আমি প্ৰাৰ্থনা কৰোঁ।হৰে কৃষ্ণ হৰে কৃষ্ণ মোৰ আগত গাই নাথাকিবি।কাইলৈ পৰা নামঘৰত গোপিনী সকলে নাম লব।সেৱা এটা কৰিবলৈ ওলাবি।নামঘৰলৈ খাই বৈ যাব নাপায়।আজিয়েই কৈ থলোঁ।নাতিটোৰ মংগলৰ বাবে পঞ্চমৃত দিয়া কথাটো ভাবিছিলোঁ।নামঘৰীয়া দেউতাই মানা কৰিলে।মানুহটো নাইকিয়া মাইকীৰ বাবে মাংগলিক কাৰ্য্য কৰিব নোৱাৰে।শাস্ত্ৰত বিধান নাই বোলে।গ'ল একো এটা নাতিটোৰ বাবে পাতিবলৈ নেপাওঁ।৭ মাহত ভাত পিঠা দিয়াও নহব।\nঅংগনৱাদী কেন্দ্ৰৰ কৰ্মী গৰাকী আহিল, তগৰক মাতিবলৈ।কেন্দ্ৰত আজি পঞ্চমৃত দিব।শাহুয়েকে মাত লগালে আমাৰ এই যাব নালাগে।নামঘৰীয়া দেউতাই মানা কৰিছে।\nঅ/কৰ্মী গৰাকীয়ে বুজাই দিলে, গৰ্ভত থকা সন্তান সকলো একেই।বিধবা সন্তান বুলি পেটৰ ভিতৰত থাকোঁতেই সমাজে অৱহেলা কৰিবলৈ কোন।আপোনাৰ নাতিটো আপোনাৰ পুত্ৰৰ অংশ।মানুহৰ মৃত্যু আছেই।আপোনাৰ মোৰ কপালত কি আছে কোনে জানে।এই ছোৱালীজনী এতিয়াও মাতৃ হবলৈ উপযুক্ত হোৱা নাই।এই সময়ত আপোনাৰ অবহেলিত হ'লে আপোনাৰ নাতি ৰ লগতে বোৱাৰী জীৱনলৈ বিপদ আহিব।তগৰ তুমি নতুন কাপোৰ এযোৰ পিন্ধি আহা।মই এগৰাকী বিধবাক পঞ্চমৃত খোৱাবলৈ লোৱা কথা শুনি আমাৰ প্ৰকল্পৰ বিষয়া বাইদেউ গৰাকীয়ে নিজে আহি পঞ্চমৃত খোৱা কথা কৈছে।বৰ্তমান চৰকাৰে সন্তান গৰ্ভত থকাৰ পৰাই দায়িত্ব লৈছে।পঞ্চমৃত,, ভাতপিঠা,, অন্নপ্ৰসন্ন, জন্ম উৎসৱ সকলো অংগনৱাদী কেন্দ্ৰত পাতি দিয়া হয়।\nতগৰে শাহুয়েকলৈ চালে।\nমোৰ মুখলৈ কি চাই আছ।নোলাৱ কিয়?\nতগৰ ভিতৰত কাপোৰ সাজ বদলি কৰিবলৈ গ'ল।আগলৈ,,,,,,,।\nTags: উপন্যাস একাঁজলী বিৰহ ধাৰাবাহিক বিটুমনি ভুঞা কোছ


উদ্ধৱ ভৰালী - অসমীয়া ৱিকিপিডিয়া\n৭ এপ্ৰিল, ১৯৬২ (৫৯ বছৰ)\nকে. বি. ৰোড, উত্তৰ লখিমপুৰ\n১১৮ যন্ত্ৰৰ উদ্ভাৱক\nনাছাৰ ক্ৰিয়েত দি ফিউচাৰ ডিজাইন প্ৰতিযোগিতাৰ দ্বিতীয় পুৰস্কাৰ\nৰাজীৱ গান্ধী লীডাৰশ্বীপ এৱাৰ্ড\n'মেচিন মেন’ আখ্যা\nউদ্ধৱ ভৰালী (ইংৰাজী: Uddhab Bharali) অসমৰ লখিমপুৰ জিলাৰ এজন বিজ্ঞানী, উদ্ভাৱক আৰু অভিযন্তা। ২০১২ চনৰ জুলাই মাহৰ ৫ তাৰিখে ভৰালী তেওঁৰ আৱিস্কৃত ডালিমৰ গুটি গুচোৱা যন্ত্ৰ (benchtop pomegranate de-seeder)-ৰ বাবে The Create the Future Design Contest-ৰ দ্বিতীয় পুৰস্কাৰৰ বাবে নিৰ্বাচিত হয়। বিজ্ঞানীজনৰ নামত তেওঁৰ আৱিস্কৃত প্ৰযুক্তিৰ বাবে মুঠ ৩৯টা পেটেণ্ট আছে। তেওঁ প্ৰায় ১১৮টা যন্ত্ৰ উদ্ভাৱন কৰিছে। ১৯৮৮ চনত তেওঁ পোন প্ৰথম কম খৰচতে পলিথিন নিৰ্মাণ কৰা যন্ত্ৰ এটা সাজি উলিয়াইছিল। তেওঁ World Technology Award-ৰ বাবেও মনোনীত হৈছিল।\nতেওঁ আগবঢ়োৱা অৱদানৰ বাবে ভাৰত চৰকাৰে তেওঁক ২০১৯ চনত পদ্মশ্ৰী সন্মান প্ৰদান কৰে।\nউদ্ধৱ ভৰালীৰ জন্ম হয় ৭ এপ্ৰিল, ১৯৬২ চনত লখিমপুৰ জিলাৰ উত্তৰ লখিমপুৰ নগৰত । তেওঁৰ দেউতাক আছিল এগৰাকী সাধাৰণ ব্যৱসায়ী। উত্তৰ লখিমপুৰ চৰকাৰী উচ্চতৰ মাধ্যমিক বিদ্যালয়ৰ পৰা উদ্ধৱ ভৰালীয়ে স্কুলীয়া শিক্ষা গ্ৰহণ কৰে। স্কুলত থকা অৱস্থাত তেওঁ দুবাৰকৈ একে বছৰতে দুটাকৈ শ্ৰেণী উত্তীৰ্ণ হৈছিল । পাছত তেওঁ যোৰহাট অভিযান্ত্ৰিক মহাবিদ্যালয়ত যান্ত্ৰিক অভিযান্ত্ৰিকী শাখাত নামভৰ্তি কৰে। পাছত ঘৰৰ আৰ্থিক দুৰৱস্থাৰ হেতু কলেজৰ মাচুল দিব নোৱৰাৰ বাবে তেওঁ অভিযান্ত্ৰিক শিক্ষা আধাতে সামৰিব লগীয়া হয়। তাৰ পাছত তেওঁ চেন্নাইৰ Institute of Engineers- Madras নামভৰ্তি কৰে, কিন্তু দুৰ্ভাগ্যবশতঃ পিতৃৰ মৃত্যুৰ বাবে তেওঁ শিক্ষা আধাতে সমাপ্ত কৰি ঘৰৰ দায়িত্ব ল’ব লগা হয়।\nঘৰৰ আৰ্থিক দুৰৱস্থা আৰু বেংকৰ ঋণৰ বোজা দূৰ কৰিবলৈ কৰা প্ৰচেষ্টাই প্ৰথমে উদ্ধৱ ভৰালীক আৱিষ্কাৰৰ কথা ভবাই, ১৯৮৮ চনত তেওঁ প্ৰথম এটি কম খৰচী পলিথিন সজা যন্ত্ৰ আৱিষ্কাৰ কৰে যাৰ দাম সেই সময়ৰ প্ৰচলিত পলিথিন সজা যন্ত্ৰবোৰতকৈ যতেষ্ঠ কম আছিল। তাৰ পাছৰ পৰাই উদ্ধৱ ভৰালীয়ে এটাৰ পাছত এটাকৈ গ্ৰাম্য জীৱন আৰু ব্যৱসায়ত ব্যৱহাৰযোগ্য বহুবোৰ যন্ত্ৰ সাজি উলিয়াই যদিও এইবোৰক গ্ৰহণ কৰোঁতা বিচাৰি নাপায়। ২০০৫ চনত আহমেদাবাদৰ ৰাষ্ট্ৰীয় উদ্ভাৱন সংস্থা (National Innovation Foundation)-ৰ দৃষ্টি ভৰালীৰ ওপৰত পৰে আৰু তেওঁলোকে ভৰালীক তালৈ মতাই নিয়ে, ২০০৬ চনত তেওঁৰ ডালিমৰ গুটি উলিওৱা যন্ত্ৰটি পৃথিৱীৰ একমাত্ৰ এনেধৰণৰ যন্ত্ৰ হিচাপে স্বীকৃত হয় আৰু আমেৰিকাৰ মহাকাশ সংস্থা নাছাৰ The Create the Future Design Contest-ত দ্বিতীয় পুৰস্কাৰ লাভ কৰে। তেওঁৰ আৱিষ্কাৰ সমূহৰ বাবে ৩৯টা পেটেণ্ট তেওঁৰ নামত আছে, আজিলৈকে তেওঁ ৯৮টা যন্ত্ৰৰ আৱিষ্কাৰ কৰিছে। তেওঁ আন কেইটামান ঊল্লেখযোগ্য আৱিষ্কাৰ হৈছে চাহ গছৰ পাত টোকা যন্ত্ৰ (mini CTC tea plant), তামোলৰ বাকলি গুচোৱা যন্ত্ৰ, আদাৰ বাকলি গুচোৱা যন্ত্ৰ, মৰণা মৰা যন্ত্ৰ আদি।\nউদ্ধৱ ভৰালীৰ উদ্ভাৱন সমূহ গ্ৰাম্য জীৱন আৰু কৃষি কেন্দ্ৰিক, তেওঁৰ উদ্ভাৱন সমূহ দেশ বিদেশৰ দৰিদ্ৰ সীমা ৰেখাৰ তলত বাস কৰা জনগণৰ কামত অহাত তেওঁ গুৰুত্ব প্ৰদান কৰে। তেওঁ প্ৰত্যেক মাহে পেটেণ্টৰ ৰয়েলিটিৰ পৰা পোৱা ধনৰ ১০ শতাংশ এখন বৃদ্ধাশ্ৰমত আৰু ১০ শতাংশ এখন অনাথ আশ্ৰমত দান কৰে।\nউদ্ধৱ ভৰালী লখিমপুৰ জিলাৰ উত্তৰ লখিমপুৰ নগৰৰ কমলাবৰীয়া পথত মাতৃ, পৰিবাৰ আৰু পুত্ৰ সন্তান সহঃ বাস কৰে।\nতেওঁ লাভ কৰা বহুবোৰ বঁটাৰ ভিতৰত কেইটামান ঊল্লেখযোগ্য বঁটা হৈছে:\nজাতীয় উদ্ভাৱনী সংস্থাৰ 'সৃষ্টি সন্মান' (২০০৭)\nউদ্ভাৱনৰ বাবে ৰাষ্ট্ৰপতি বঁটা (২০০৯)\nবিজ্ঞান প্ৰযুক্তিবিদ্যা মন্ত্ৰালয়ৰ পৰা 'Meritorious Invention Award' (২০১১)\nনাছাৰ 'The Create the Future Design Contest'-ৰ দ্বিতীয় পুৰস্কাৰ\nভাৰত চৰকাৰৰ পৰা পদ্মশ্ৰী সন্মান (২০১৯)\nমহাত্মা গান্ধীৰ ১৫০ সংখ্যক জন্ম দিৱসৰ সৈতে সংগতি ৰাখি আয়োজন কৰা ‘জাগ্ৰুতি ২০১৯’ সৰ্বভাৰতীয় মহোৎসৱত ভাৰতীয় বিজ্ঞান প্ৰতিষ্ঠানে উদ্ধৱ ভৰালীলৈ ‘ৰোল মডেল এৱাৰ্ড’ আগবঢ়ায়\nফিউচাৰ ডিজাইন কণ্টেষ্টৰ নম্বৰ তালিকা\n↑ 1.0 1.1 1.2 1.3 "AMAZING: Meet the Indian engineer with 98 INNOVATIONS!". Rediff India. 2012-07-16. http://www.rediff.com/getahead/slide-show/slide-show-1-achievers-interview-with-uddhab-bharali/20120716.htm.\n↑ "Assam innovator in Nasa prize shortlist". Seven Sister's Post India. 2012-07-05. http://sevensisterspost.com/?p=22630#.\n↑ "Innovator selected for Nasa award". The Telegraph India. 2012-07-13. http://www.telegraphindia.com/1120713/jsp/northeast/story_15720978.jsp#.UByghe5DysZ.\n↑ "NASA shortlists Assam innovator for award". Hindustan Times. 2012-07-10. http://www.hindustantimes.com/India-news/Guwahati/NASA-shortlists-Assam-innovator-for-award/Article1-886231.aspx.\n↑ 5.0 5.1 "His experiments with life". The Hindu. 2012-08-01. http://www.thehindu.com/life-and-style/metroplus/article3711863.ece.\n↑ 6.0 6.1 "You need to starve to innovate". Mid Day. 2012-07-22. http://www.mid-day.com/lifestyle/2012/jul/220712-You-need-to-starve-to-innovate.htm.\n↑ "Sanki Dropouts: Uddhab Bharali nominated for NASA award". Sanki. ২০১২-০৮-০১. http://sanki.in/2012/08/01/sanki-dropouts-uddhab-bharali-nominated-for-nasa-award.\n↑ "ফিউচাৰ ডিজাইন প্ৰতিযোগিতাৰ নম্বৰ তালিকা". টেক ব্ৰিফ. ২০১২-১০-১০. http://contest.techbriefs.com/top-votes-2012.\n↑ বাৰ্তা বাতায়ন, সাতসৰী, চতুৰ্দশ বছৰ, সপ্তম সংখ্যা, ফেব্ৰুৱাৰী ২০১৯\n"https://as.wikipedia.org/w/index.php?title=উদ্ধৱ_ভৰালী&oldid=276078"ৰ পৰা অনা হৈছে\nএই পৃষ্ঠাখন 13 মে' 2021 তাৰিখে ০৬:১৪ বজাত অন্তিম সংশোধন কৰা হৈছিল।


মাধুৰী দীক্ষিত - অসমীয়া ৱিকিপিডিয়া\nমাধুৰী দীক্ষিত (ইংৰাজী: Madhuri Dixit Nene; উচ্চাৰণ: [maːdʱuːɾi d̪iːkʃɪt̪]; জন্ম: ১৫ মে' ১৯৬৭) হৈছে এগৰাকী ভাৰতীয় চলচ্চিত্ৰ অভিনেত্ৰী, প্ৰযোজক, নৃত্যশিল্পী, আৰু টেলিভিছন ব্যক্তিত্ব। মাধুৰী দীক্ষিত হৈছে হিন্দী ছবি জগতৰ এগৰাকী জনপ্ৰিয় আৰু বহুলভাৱে সমাদৃত অভিনেত্ৰী। বলিউদৰ প্ৰায় সত্তৰখনতকৈও অধিক ছবিত তেখেতে অভিনয় কৰিছে। অভিনয়ৰ জগতত প্ৰদৰ্শন কৰা অসামান্য প্ৰতিভা আৰু কীৰ্তিৰ বাবে মাধুৰী দীক্ষিতে ছটা ফিল্মফেয়াৰ বঁটা লাভ কৰিছে। ১৯৯০ৰ দশকত আৰু একবিংশ শতিকাৰ প্ৰাৰম্ভণিৰ সময়ত মাধুৰী দীক্ষিত আছিল ভাৰতৰ সৰ্বাধিক উপাৰ্জনকাৰী অভিনেত্ৰী। বিখ্যাত ফৰ্বছ-ইণ্ডিয়া আলোচনীয়ে শীৰ্ষৰ এশজন চেলেব্ৰেটিৰ তালিকাত মাধুৰী দীক্ষিতক এতিয়ালৈকে সাতবাৰ স্থান দিছে। ২০০৮ চনত ভাৰত চৰকাৰে এইগৰাকী প্ৰতিভাসম্পন্ন চিত্ৰ-তাৰকাক পদ্মশ্ৰীৰে সন্মানীত কৰে।\n২০১৯ চনত হিন্দী বোলছবি 'টোটেল ধামাল'ৰ প্ৰচাৰ-কাৰ্যত মাধুৰী দীক্ষিত\n১৫ মে', ১৯৬৭ (৫৫ বছৰ)\nমাধুৰী দীক্ষিত নেনে\nশ্ৰীৰাম মাধৱ নেনে (বি. ১৯৯৯)\n2 প্ৰাৰম্ভিক কেৰিয়াৰ, পৰিচিতি আৰু সফলতা\n3 উল্লেখযোগ্য কৰ্ম\n১৯৬৭ চনৰ ১৫ মে'ত মাধুৰী দীক্ষিতৰ এটা মাৰাঠী পৰিয়ালত জন্ম হয়। মাতৃৰ নাম হৈছে স্নেহলতা দীক্ষিত আৰু পিতৃ হৈছে শংকৰ দীক্ষিত। মাধুৰী দীক্ষিতৰ দুগৰাকী জ্যেষ্ঠ ভগ্নী আৰু এগৰাকী জ্যেষ্ঠ ভ্ৰাতৃ আছে। তিনি বছৰ বয়সতে নৃত্যৰ প্ৰতি আকৰ্ষণ অনুভৱ কৰা মাধুৰী দীক্ষিতে আঠ বছৰ বয়সত কথকৰ শিক্ষা গ্ৰহণ কৰে। পৰৱৰ্তী সময়ত তেখেতে এগৰাকী বৃত্তিগতভাৱে প্ৰশিক্ষণপ্ৰাপ্ত কথক নৃত্যশিল্পী হিচাপে পৰিগণিত হয়।\nI receivedascholarship asaKathak dancer when I was nine. I even remember that it was due toadance performance that the first time my name had appeared in the paper. I was seven or eight years old at that time and had performed at the Guru Purnima festival. And there wasajournalist who was there and he had written this article saying that 'this little girl stole the show' – something like that. I was over the moon. So dance gave measense of achievement. Of worth.\nআন্ধেৰীত থকা ডিভাইন চাইল্ড হাই স্কুলত মাধুৰী দীক্ষিতে প্ৰাৰম্ভিক শিক্ষা লাভ কৰে। অধ্যয়নৰ বাহিৰেও তেখেতে পাঠ্যক্ৰম-বৰ্হিভূত কাৰ্যসূচীত অংশগ্ৰহণ কৰিছিল; যেনে- নাটক আদি।\nতেখেতেৰ হাবিয়াস আছিল এগৰাকী মাইক্ৰ'বায়লজিষ্ট হোৱাৰ। সেয়েহে তেখেতে মুম্বাইৰ বিলে পাৰ্লেত থকা 'ছাঠিয়া কলেজ'ত নামভৰ্তি কৰে। বিজ্ঞান শাখাৰ স্নাতক পাঠ্যক্ৰমত তেখেতে সেইটো বিষয় অধ্যয়ন কৰে। অৱশ্যে পাঠ্যক্ৰম আৰম্ভ হোৱাৰ ছমাহ পাছতেই তেখেতে অধ্যয়ন পৰিত্যাগ কৰাৰ সিদ্ধান্ত লয় আৰু ছবিৰ জগততে পূৰ্ণ পৰ্যায়ৰ কেৰিয়াৰ এটা গঢ়াৰ ইচ্ছা প্ৰকাশ কৰে।\nপ্ৰাৰম্ভিক কেৰিয়াৰ, পৰিচিতি আৰু সফলতাসম্পাদনা কৰক\n১৯৮৪ চনত ৰাজশ্ৰী প্ৰডাকছনৰ ছবি 'অবোধ'ৰ জৰিয়তে মাধুৰী দীক্ষিতে ছবিজগতত পদাৰ্পণ কৰে। তেখেতৰ বিপৰীতে আছিল বঙালী ছবিৰ অভিনেতা তাপস পল। অৱশ্যে ছবিখনে সফলতা লাভ কৰিব নোৱাৰিলে।\n১৯৮৬ চনৰ ছবি 'স্বাতী', 'হিফাজত', 'মানৱ হত্যা' আৰু 'উত্তৰ দক্ষিণ'ত তেখেতে অভিনয় কৰিছিল যদিও এইকেইখন ছবিয়ে বক্স অফিচত বিফল হ'ল। হিফাজত আছিল অনিল কাপুৰৰ লগত মাধুৰী দীক্ষিতৰ প্ৰথমখন ছবি।\n১৯৮৮ চনত মুক্তিলাভ কৰা, এন. চন্দ্ৰাৰ দ্বাৰা পৰিচালিত একছন ৰোমাঞ্চ ছবি 'তেজাব'-এ অভিনেত্ৰীগৰাকীৰ বাবে অপাৰ সফলতা কঢ়িয়াই আনে। ছবিখন সেইবছৰৰ সৰ্বাধিক উপাৰ্জনকাৰী ছবি হিচাপে পৰিগণিত হয় আৰু মাধুৰী দীক্ষিতে ফিল্মফেয়াৰৰ পৰা শ্ৰেষ্ঠ অভিনেত্ৰীৰ প্ৰথমটো মনোনয়ন লাভ কৰে। প্লেনেট বলিউদৰ অক্ষয় শ্বাহে লিখে যে, "যদিও 'এক দো তিন' নামৰ গীতটোৰ বাবেহে দৰ্শকে মাধুৰীক মনত ৰাখিছে, কিন্তু ছবিখনত প্ৰদৰ্শন কৰা অভিনয়ো বিশেষভাৱে লক্ষণীয়।"\nউল্লেখযোগ্য কৰ্মসম্পাদনা কৰক\nমাধুৰী দীক্ষিতে ১৯৮৯ চনত মুক্তিলাভ কৰা অপৰাধমূলক ছবি 'পৰিন্দা', 'প্ৰেম প্ৰতিজ্ঞা'ত অভিনয় কৰি সমালোচক আৰু দৰ্শকৰ পৰা প্ৰশংসা আদায় কৰে। ২০০২ চনত মুক্তিলাভ কৰা দেৱদাস হৈছে অভিনেত্ৰীগৰাকীৰ জীৱনৰ এখনি উল্লেখযোগ্য ছবি। ছবিখনৰ বাবে তেখেতে ফিল্মফেয়াৰৰ পৰা শ্ৰেষ্ঠ সহ-অভিনেত্ৰীৰ বঁটা লাভ কৰে। থ্ৰিলাৰ ছবি 'অঞ্জাম' (১৯৯৪) আৰু 'পুকাৰ (২০০০) আৰু সামাজিক ড্ৰামা ছবি 'মৃত্যুদণ্ড' (১৯৯৭) 'লজ্জা' (২০০১) হৈছে তেখেতৰ অভিনয়ৰ উৎকৃষ্ট নিদৰ্শন।\nছবিত অভিনয় কৰাৰ লগতে মাধুৰী দীক্ষিত সমাজসেৱামূলক কৰ্মৰ লগত জড়িত হৈ আছে। ২০১৪ চনৰ পৰা তেখেত ইউনিচেফৰ লগত জড়িত হৈ শিশুৰ অধিকাৰ হকে আৰু শিশুশ্ৰমৰ বিৰুদ্ধে উকালতি কৰিছে।\n↑ "AP honours Sridevi, Madhuri". 12 August 2010. http://www.expressindia.com/news/ie/daily/19971124/32850403.html। আহৰণ কৰা হৈছে: 13 April 2018.\n↑ "Madhuri Dixit on turning singer with her first independent single Candle, and how it'sadifferent beast from dancing - Entertainment News, Firstpost". Firstpost. 30 May 2020. https://www.firstpost.com/entertainment/coronavirus-outbreak-madhuri-dixit-on-turning-singer-with-her-first-independent-single-candle-and-how-its-a-different-beast-from-dancing-8413161.html। আহৰণ কৰা হৈছে: 27 July 2020.\n↑ Bhasin, Shriya (23 May 2020). "Madhuri Dixit releases her first single 'Candle' dedicated to COVID-19 frontline warriors" (en ভাষাত). www.indiatvnews.com. https://www.indiatvnews.com/entertainment/celebrities/madhuri-dixit-releases-her-first-single-candle-dedicated-to-covid-19-frontline-warriors-619765। আহৰণ কৰা হৈছে: 27 July 2020.\n↑ "India's Celebrity Film Stars". Forbes India. https://www.forbes.com/2001/03/09/0309bollywood.html.\n↑ "Mood of the Nation: Who is the grand icon of Bollywood?". India Today. 18 August 2017. https://www.indiatoday.in/amp/magazine/cover-story/story/20170828-bollywood-grand-icons-mood-of-the-nation-1029957-2017-08-18.\n↑ "IBN Poll: Sridevi voted greatest Indian actress in 100 years". News18. 14 March 2017. http://www.news18.com/news/india/ibnlive-poll-sridevi-voted-the-greatest-indian-actress-in-100-years-595098.html। আহৰণ কৰা হৈছে:7March 2013.\n↑ "Filmstars take advantage of their star appeal, hike prices". 15 February 1995. https://www.indiatoday.in/magazine/society-the-arts/films/story/19950215-filmstars-take-advantage-of-their-star-appeal-hike-prices-806903-1995-02-15.\n↑ "A match made on Indian TV". CNN. 17 August 2002. http://edition.cnn.com/2002/WORLD/asiapcf/south/08/16/india.tv/index.html.\n↑ Handoo, Ritika (15 May 2015). "Let's get to know Madhuri Dixit better!". Zee News. http://zeenews.india.com/entertainment/celebrity/lets-get-to-know-madhuri-dixit-better_1595676.html। আহৰণ কৰা হৈছে: 24 April 2016.\n↑ Gupta, Priya (30 May 2013). "Shah Rukh is notagood dancer but has charisma: Madhuri - Times of India". The Times of India. https://timesofindia.indiatimes.com/entertainment/hindi/bollywood/news/Shah-Rukh-is-not-a-good-dancer-but-has-charisma-Madhuri/articleshow/20330177.cms.\n↑ "PHOTOS: Happy Birthday Madhuri Dixit: 'Dhak Dhak' girl turns 47". 'The Indian Express'.\n↑ "Madhuri Dixit, the queen of dance and expressions turns 47 today". 'India Today'.\n↑ "Shah Rukh is notagood dancer but has charisma: Madhuri - Times of India". The Times of India. https://timesofindia.indiatimes.com/entertainment/hindi/bollywood/news/Shah-Rukh-is-not-a-good-dancer-but-has-charisma-Madhuri/articleshow/20330177.cms.\n↑ "Madhuri Dixit celebrates 46th birthday today". Daily News and Analysis. 15 May 2013. http://www.dnaindia.com/entertainment/report-madhuri-dixit-celebrates-46th-birthday-today-1835000.\n↑ Rajan, Anjana (4 March 2010). "Dance me no nonsense". The Hindu (Chennai, India). http://www.thehindu.com/arts/article145715.ece.\n↑ Bhattacharya, Pallab (26 February 2011). "Madhuri's Ardent Admiration for Kathak". The Daily Star (New Delhi). http://www.thedailystar.net/newDesign/news-details.php?nid=175494.\n↑ "Happy birthday, Madhuri: 15 things you didn't know about the Dhak Dhak Girl". Hindustan Times. https://www.hindustantimes.com/bollywood/happy-birthday-madhuri-15-things-you-didn-t-know-about-the-dhak-dhak-girl/story-ful1XrKllegmFnIgTxvdnL_amp.html.\n↑ "How Madhuri Dixit got her Bollywood debut?". The Indian Express. 11 September 2015. https://www.indianexpress.com/article/entertainment/television/how-madhuri-dixit-got-her-bollywood-debut/lite/.\n↑ Ganti, Tejaswini (2004). Bollywood: A Guidebook to Popular Hindi Cinema. Routledge. পৃষ্ঠা. 134. ISBN 0-415-28854-1. https://archive.org/details/bollywoodguidebo0000gant.\n↑ "AIB Podcast with Madhiri Dixit Nene (26 May 2018)". AIBAIB podcasts. https://in-vid.net/video/aib-podcast-feat-madhuri-dixit-oG-9BZiocYg.html। আহৰণ কৰা হৈছে: 31 May 2018.\n↑ "How Madhuri Dixit got her Bollywood debut?". The Indian Express. 11 September 2015. http://indianexpress.com/article/entertainment/television/how-madhuri-dixit-got-her-bollywood-debut/। আহৰণ কৰা হৈছে: 24 April 2016.\n↑ Barvalia, Aakash. "Abodh Movie Review". Gomolo. http://www.gomolo.com/abodh-movie-review/5637/606859। আহৰণ কৰা হৈছে: 26 July 2012.\n↑ "Madhuri Dixit: Lesser known facts". The Times of India. http://timesofindia.indiatimes.com/entertainment/hindi/bollywood/Madhuri-Dixit-Lesser-known-facts/photostory/47294216.cms। আহৰণ কৰা হৈছে: 24 April 2016.\n↑ "'Gorgeous' Madhuri Dixit turns 48". The Times of India. 15 May 2015. http://timesofindia.indiatimes.com/entertainment/hindi/bollywood/news/Gorgeous-Madhuri-Dixit-turns-48/articleshow/47299866.cms। আহৰণ কৰা হৈছে: 24 April 2016.\n↑ "Madhuri Dixit: Awards & Nominations". Bollywood Hungama. http://oldbh.bollywoodhungama.com/celebrities/awards/9126/index.html। আহৰণ কৰা হৈছে: 24 April 2020.\n↑ Shah, Akshay. "Tezaab Movie Review". Planet Bollywood. http://www.planetbollywood.com/displayReview.php?id=041806055221। আহৰণ কৰা হৈছে: 27 July 2012.\n"https://as.wikipedia.org/w/index.php?title=মাধুৰী_দীক্ষিত&oldid=294096"ৰ পৰা অনা হৈছে\nশেষ সম্পাদনা কৰা হৈছে4September 2021 তাৰিখে 03:39 বজাত\nএই পৃষ্ঠাখন ০৪ ছেপ্টেম্বৰ, ২০২১ তাৰিখে ০৯:০৯ বজাত অন্তিম সংশোধন কৰা হৈছিল।


'বৰাকৰ বাসিন্দা হৈ অসমীয়াৰ পক্ষত কিয় বাতৰি কৰিছে?'- সাংবাদিকৰ মোবাইল কাঢ়ি প্ৰদীপ দত্ত ৰয়ৰ অসভ্যালি donot-do-news-in-favour-of-assamese-people-bangali-leader-pradip-dutta-roy-warn-barak-valley-reports-hb– News18 assam\nবিতৰ্ক চলি থকাৰ মাজতে প্ৰদীপ দত্ত ৰয়ে এইবাৰ আক্ৰমণ কৰিলে সাংবাদিকক।\nপ্ৰদীপ দত্ত ৰয়! বিভিন্ন সময়ত অসমীয়া বিদ্বেষী কথা বতৰাৰে সংবাদ শিৰোনাম দখল কৰা স্বয়ম্ভু বাঙালী নেতা প্ৰদীপ দত্ত ৰয়ে আকৌ এবাৰ চূড়ান্ত অপমান কৰিলে অসমীয়া ভাষাক। বৰাকত এখনো অসমীয়া হৰ্ডিং থাকিব নোৱাৰিব বা থাকিলেও ৪৮ ঘণ্টাৰ ভিতৰত আঁতৰাবলৈ প্ৰশাসনক সকীয়নি প্ৰদান কৰিছিল দত্ত ৰয়ে। প্ৰদীপ দত্ত ৰয়ৰ এনে অসমীয়া বিদ্বেষী কথা বতৰাক সহজ ভাবে ল'ব পৰা নাছিল জাতীয়তাবাদী দল সংগঠনে।\nবৰাকৰো বিধায়কসকলে প্ৰদীপ দত্ত ৰয়ক এনেদৰে অসমীয়া ভাষাৰ বিৰুদ্ধে কথা নক'বলৈ সকীয়াই দিছিল। মন্ত্ৰী পৰিমল শুক্লবৈদ্যইয়ো প্ৰদীপ দত্ত ৰয়ৰ কথাই বৰাকৰ কথা নহয় বুলি স্পষ্ট কৰি দিছিল।\nএনেবোৰ বিতৰ্ক চলি থকাৰ মাজতে প্ৰদীপ দত্ত ৰয়ে এইবাৰ আক্ৰমণ কৰিলে সাংবাদিকক। ভাবুকি প্ৰদান কৰি বিতৰ্কিত বাঙালী নেতাজনে কয় যে, 'বৰাকৰ বাসিন্দা হৈ অসমীয়াৰ পক্ষত কিয় বাতৰি কৰিব লাগে?' আনকি সাংবাদিকৰ হাতৰ পৰা মোবাইল ফোনো কাঢ়ি নিয়ে প্ৰদীপে। উল্লেখ্য যে, শনিবাৰে জেৰাৰ বাবে SP কাৰ্যালয়লৈ অনা হৈছিল দত্ত ৰয়ক ৷\nAssamese languageBarak valleyMinister Porimol SuklyabadyaPradip Dutta Roy


প্ৰণৱ গগৈৰ মৃত্যুত খালী হোৱা শিৱসাগৰত ফুলিব পদুম! উজনী অসমত ৰণশিঙা বিজেপি সভাপতিৰ|bjp-president-on-upper-assam-tour-to-gain-non-bjp-seats-including-sivasagar– News18 Assam\nপ্ৰণৱ গগৈৰ মৃত্যুত খালী হোৱা শিৱসাগৰত ফুলিব পদুম! উজনী অসমত ৰণশিঙা বিজেপি সভাপতিৰ\nUpdated:February 20, 2020, 12:42 PM IST\nআগন্তুক শিৱসাগৰ বিধান সভা সমষ্টিৰ উপনিৰ্বাচনৰ বাবে বিজেপি কাৰ্যকৰ্তাক সাজু হোৱাৰ আহ্বান ৰাজ্যিক সভাপতি ৰণজিৎ কুমাৰ দাসৰ।\nLast Updated: February 20, 2020, 12:42 PM IST\n২০২১ৰ নিৰ্বাচনৰ বাবে সাজু হৈছে গেৰুৱা দল বিজেপি ৷ বিজেপিৰ টাৰ্গেট অবিজেপি সমষ্টি ৷ য'ত য'ত বিজেপিৰ বিধায়ক নাই তেনেবোৰ সমষ্টিক টাৰ্গেট কৰি উজনী অসম ভ্ৰমণত আছে ৰাজ্যিক বিজেপিৰ সভাপতি ৰণজিৎ দাস ৷ প্ৰাক্তন মুখ্যমন্ত্ৰী তৰুণ গগৈৰ সমষ্টিক টাৰ্গেট কৰি প্ৰথমে তিতাবৰ সমষ্টিতে ৰণশিঙা বজাইছে ৰণজিৎ দাসে ৷ অকল তিতাবৰ নহয়, তিতাবৰৰ পিছতে ৰণজিৎ দাসৰ টাৰ্গেট মৰিয়নী,নাজিৰা,শিৱসাগৰ ৷ ৰঙাপাৰা সমষ্টিৰ বিধায়ক ৰাজেন বৰঠাকুৰ আৰু শিৱসাগৰৰ বিধায়ক প্ৰনৱ গগৈৰ মৃত্যুৰ পিছত সমষ্টি দুটাত হ'ব লগীয়া উপ নিৰ্বাচনত দুয়োটা সমষ্টিতে জয়ৰ লক্ষ্য বিজেপিৰ ৷ শিৱসাগৰত নিৰ্বাচনী ৰণশিঙা বজাই মঙলবাৰে ৰণজিৎ দাসে ক'লে,\n"কাৰ্যকৰ্তা সকলেই ভাৰতীয় জনতা পাৰ্টীৰ সংগঠন আৰু শক্তিৰ আধাৰ । সংগঠনৰ এই শক্তিয়েই সকলো সফলতাৰ মূল । শিৱসাগৰ বিধান সভা সমষ্টিৰ আগন্তুক উপনিৰ্বাচনতো সমষ্টিটোৰ সমৰ্পিত কাৰ্যকৰ্তা সকলৰ শক্তিৰেই ভাৰতীয় জনতা পাৰ্টি অৱতীৰ্ণ হ'ব ।"\nমঙলবাৰে শিৱসাগৰত অনুষ্ঠিত সাংগঠনিক সভাত কাৰ্যকৰ্তা সকলক আগন্তুক বিধান সভা নিৰ্বাচনৰ বাবে সাজু হ'বৰ বাবে আহ্বান জনাইছে ভাৰতীয় জনতা পাৰ্টি,অসম প্ৰদেশৰ সভাপতি ৰণজিৎ কুমাৰ দাসে ৷ মঙলবাৰে শিৱসাগৰৰ সভাত স্থানীয় সাংসদ তপন কুমাৰ গগৈ, ৰাজহ মন্ত্ৰী যোগেন মহন,থাওৰাৰ বিধায়ক কুশল দুৱৰী,সোণাৰীৰ বিধায়িকা নৱনীতা সন্দিকৈ,ভাৰতীয় জনতা পাৰ্টি,অসম প্ৰদেশৰ সম্পাদক দিপ্লুৰঞ্জন শৰ্মা,জনতা যুৱমৰ্চাৰ ৰাজ্যিক সভাপতি অনুপ বৰ্মন, ভাৰতীয় জনতা পাৰ্টীৰ শিৱসাগৰ জিলা সভানেত্ৰী সুৰভি ৰাজকুৱঁৰী প্ৰমুখ্যে দলৰ জ্যেষ্ঠ কাৰ্যকৰ্তা সকল উপস্থিত আছিল।\nFirst published: February 18, 2020, 7:43 PM IST


চন্দ্ৰযান-২ - অসমীয়া ৱিকিপিডিয়া\n(চন্দ্ৰযান ২ৰ পৰা পুনঃনিৰ্দেশিত)\nচন্দ্ৰ পৰিভ্ৰামক, লেণ্ডাৰ, ৰ'ভাৰ\nপৰিভ্ৰামক: ১ বছৰ\nবিক্ৰম লেণ্ডাৰ: ১৫ দিন\nপ্ৰজ্ঞান ৰ'ভাৰ: ১৫ দিন\nপৰিভ্ৰামক: ২৩৭৯ কেজি\nবিক্ৰম লেণ্ডাৰ:1,471 কেজি (3,240 পাউণ্ড)\nপ্ৰজ্ঞান ৰ'ভাৰ: 27 কেজি (60 পাউণ্ড)\nপৰিভ্ৰামক: ১ কিল'ৱাট বিক্ৰম লেণ্ডাৰ: ৬৫০ ৱাট প্ৰজ্ঞান ৰ'ভাৰ: ৫০ ৱাট\nজুলাই ২২, ২০১৯, ১৪:৪৩ IST (09:13 UTC)\n৭ ছেপ্টেম্বৰ, ২০১৯\n← চন্দ্ৰযান ১\nChandrayaan2teaser\nচন্দ্ৰযান-২ (সংস্কৃত: चन्द्रयान-२; সংস্কৃত: [t͡ɕən̪d̪ɾəjaːn d̪ʋi]; lit: Moon-vehicle pronunciation (সহায়·তথ্য)) হৈছে চন্দ্ৰযান-১ ৰ পিছত ভাৰতৰ দ্বিতীয়টো চন্দ্ৰ অভিযান। ভাৰতীয় মহাকাশ গৱেষণা সংস্থাৰ দ্বাৰা প্ৰস্তুত কৰা এই অভিযানটো ভূ-সকালীকৃত উপগ্ৰহ উৎক্ষেপণ যান মাৰ্ক ৩ ৰ (GSLV Mk III) দ্বাৰা উৎক্ষেপণৰ পৰিকল্পনা কৰা হৈছে। ইয়াত থলুৱাভাৱে নিৰ্মাণ কৰা এখন চন্দ্ৰ পৰিভ্ৰামক (orbiter), লেণ্ডাৰ আৰু ৰ'ভাৰ সন্নিৱিষ্ট আছে।\n৭ চেপ্টেম্বৰ,২০১৯ তাৰিখে পুৱা ১:৫৫ বজাত চন্দ্ৰযান-২ৰ লেণ্ডাৰ খনে চন্দ্ৰৰ ৭০° দক্ষিণ অক্ষাংশত অৱস্থিত "মাঞ্জিনাছ চি" আৰু "চিম্পেলিয়াছ এন" নামৰ দুই খাদৰ মাজৰ এক উচ্চভূমি অঞ্চলত অৱতৰণ কৰাৰ প্ৰয়াস কৰে। চকা থকা ৰ'ভাৰ যানখন অৱতৰণৰ পিছতে চন্দ্ৰপৃষ্ঠত চলিবলৈ আৰম্ভ কৰাৰ কথা আছিল।  সফলভাৱে অৱতৰণ কৰিব পাৰিলেই ভাৰতক আমেৰিকা, ৰাছিয়া আৰু চীনৰ মহাকাশ প্ৰতিষ্ঠানৰ পিছত চন্দ্ৰত মৃদু অৱতৰণ কৰিবলৈ সক্ষম হোৱা চতুৰ্থখন দেশত পৰিণত কৰিলেহেঁতেন। কিন্তু চন্দ্ৰপৃষ্ঠৰ পৰা ২.১ কিমি উচ্চতাত মৃদু অৱতৰণ কৰাৰ সময়ত লেণ্ডাৰ খনৰ লগত ইছৰোৰ নিয়ন্ত্ৰণ কক্ষৰ সংযোগ বিচ্ছিন্ন হয়। ফলত লেণ্ডাৰ খনৰ ভিতৰত সোমাই থকা ৰ'ভাৰ যানখনো নিয়ন্ত্ৰণৰ বাহিৰ হয়। \nচন্দ্ৰযান-২ৰ উৎক্ষেপণৰ সময় পূৰ্বতে ১৪ জুলাইৰ ২১:২১ UTCত (ভাৰতীয় মান সময় অনুসৰি ১৫ জুলাই, ২০১৯ৰ ০২:৫১) নিৰ্ধাৰণ কৰা হৈছিল যদিও এটা কাৰিকৰী বিজুতিৰ বাবে উৎক্ষেপণৰ মাত্ৰ ৫৬ মিনিট পূৰ্বে সিদিনা অভিযানটো বাতিল কৰা হৈছিল। \n২০০৭ চনৰ ১২ নৱেম্বৰত ৰাছিয়ান ফেডাৰেল স্পেছ্ এজেন্সী (ৰছকছমছ) আৰু ইছৰ'ৱে চন্দ্ৰযান-২ প্ৰকল্পৰ বাবে একেলগে কাম কৰিবলৈ এখন চুক্তিপত্ৰত স্বাক্ষৰ কৰিছিল। ইছৰ'ৱে পৰিভ্ৰামক (orbiter) আৰু ৰ'ভাৰখনৰ নিৰ্মাণৰ মূল দায়িত্ব লৈছিল, আনফালে ৰছকছমছে লেণ্ডাৰখন সাজি উলিওৱাৰ সিদ্ধান্তত উপনীত হৈছিল। ২০০৮ চনৰ ১৮ ছেপ্টেম্বৰত সেইসময়ৰ প্ৰধানমন্ত্ৰী ড॰ মনমোহন সিঙৰ অধ্যক্ষতাত অনুষ্ঠিত ইউনিয়ন কেবিনেটৰ বৈঠকত ভাৰত চৰকাৰে অভিযানটোত অনুমোদন জনাইছিল। ২০০৯ চনৰ আগষ্ট মাহত যানখনৰ চানেকিটো সম্পূৰ্ণ হৈছিল আৰু দুয়োখন দেশৰ বিজ্ঞানীয়ে যুটীয়াভাৱে চানেকিটো পুনৰ্নিৰীক্ষণ কৰি চাইছিল।\nনিৰ্ধাৰিত সময়সীমাৰ ভিতৰত ইছৰ'ৱে চন্দ্ৰযান-২ৰ যন্ত্ৰভাৰখিনি চূড়ান্ত কৰি পেলাইছিল যদিও ২০১৩ চনৰ জানুৱাৰীত অভিযানটো স্থগিত ৰখা হয়। ৰাছিয়াই সময়মতে লেণ্ডাৰখন সাজি উলিয়াব নোৱাৰাত ২০১৬ চনলৈ অভিযানটো পিছুৱাই দিয়া হয়। ৰাছিয়াৰ মংগল গ্ৰহ অভিমুখী ফবছ-গাণ্টছ্ অভিযান ব্যৰ্থ হোৱাত পিছলৈ ৰছকছমছে নিজৰ দায়িত্বৰ পৰা অব্যাহতি লয়। কাৰণ ফবছ-গাণ্টছ্ অভিযানত ব্যৱহৃত প্ৰযুক্তিয়েই তেওঁলোকে চন্দ্ৰ অভিযানতো ব্যৱহাৰ কৰিবলগীয়া আছিল। যেতিয়া ৰাছিয়াই ২০১৫ চনৰ ভিতৰতো লেণ্ডাৰখন যোগান ধৰিবলৈ সক্ষম নহ'ব বুলি ক'লে, ভাৰতে সম্পূৰ্ণ স্বাধীনভাৱে চন্দ্ৰ অভিযানটো পৰিচালনা কৰাৰ সিদ্ধান্ত ল'লে।\n২০১৮ চনৰ মাৰ্চত যানখন উৎক্ষেপণ কৰাৰ কথা আছিল যদিও যানখনৰ ওপৰত অধিক পৰীক্ষা-নিৰীক্ষা চলাবলৈ প্ৰথমে এপ্ৰিললৈ আৰু তাৰ পিছত অক্টোবৰ মাহলৈ পিছুৱাই দিয়া হয়। ২০১৮ চনৰ ১৯ জুনত চন্দ্ৰ অভিযানটোৰ কাৰিকৰী সমীক্ষা সম্পৰ্কীয় চতুৰ্থখন বিস্তাৰিত সভা অনুষ্ঠিত হোৱাৰ পিছত যানখনৰ গাঁথনিটো আৰু অৱতৰণৰ লগত জড়িত কিছু অংশৰ সালসলনি ঘটোৱা হয়। ফলত যানখনৰ উৎক্ষেপণৰ সময় ২০১৯ চনৰ প্ৰথমভাগলৈ পিছুৱাই যায়। ২০১৯ চনৰ ফেব্ৰুৱাৰীত লেণ্ডাৰখনৰ পুনৰ্নিৰীক্ষণ কৰি থাকোঁতে দুটা ভৰিত সামান্য ক্ষতিও হয়।\nচন্দ্ৰযান-২ৰ উৎক্ষেপণৰ সময় পূৰ্বতে ১৪ জুলাইৰ ২১:২১ UTCত (১৫ জুলাই ২০১৯ ২:৫১ ভাৰতীয় মান সময়) নিৰ্ধাৰণ কৰা হৈছিল যদিও এটা কাৰিকৰী বিজুতিৰ বাবে উৎক্ষেপণৰ মাত্ৰ ৫৬ মিনিট পূৰ্বে সিদিনা অভিযানটো বাতিল কৰা হয়। উৎক্ষেপণৰ বাবে ধাৰ্য্য কৰা নতুন সময় হৈছে- ২২ জুলাইৰ ০৯:১৩ UTC (১৪:৪৩ ভাৰতীয় মান সময়)।\nচন্দ্ৰযান-২ৰ মূল লক্ষ্য হৈছে চন্দ্ৰপৃষ্ঠত মৃদু অৱতৰণৰ সমৰ্থতা প্ৰদৰ্শন কৰা আৰু পৃষ্ঠৰ ওপৰত এখন ৰবটিক ৰ'ভাৰ চলোৱা। বৈজ্ঞানিক অনুসন্ধানসমূহৰ ভিতৰত আছে- চন্দ্ৰৰ ভূ-পৃষ্ঠৰ বিতং অধ্যয়ন, মণিকতত্ত্ব অধ্যয়ন, বিভিন্ন মৌলসমূহৰ প্ৰাচুৰ্য্য নিৰূপণ, চন্দ্ৰৰ এক্স'স্ফিয়াৰ অধ্যয়ন, আৰু হাইড্ৰক্সিল (OH) আৰু বৰফৰ স্বাক্ষৰ সন্ধান। পৰিভ্ৰামকখনে চন্দ্ৰপৃষ্ঠৰ এখন মানচিত্ৰ তৈয়াৰ কৰিব আৰু এখন ত্ৰিমাত্ৰিক (3D) মানচিত্ৰ তৈয়াৰ কৰাত সহায় কৰিব। তাত থকা ৰাডাৰটোৱেও চন্দ্ৰৰ দক্ষিণ মেৰু অঞ্চলৰ বৰফ আৰু চন্দ্ৰৰ উপৰিভাগৰ শিল, বালিৰ তৰপটোৰ (regolith) গভীৰতা সম্পৰ্কে অধ্যয়ন চলাই এখন মানচিত্ৰ প্ৰস্তুত কৰিব। নাছাৰ আৰ্টেমিছ কাৰ্য্যসূচী অনুসৰি হ'বলগীয়া আগন্তুক মানৱবাহী চন্দ্ৰ অভিযানৰ সুবিধা হোৱাকৈ চন্দ্ৰযান-২য়ে পানীৰ উপস্থিতিৰ স্থান আৰু পৰিমাণ নিৰূপণ কৰিব।\nভূ-সকালীকৃত উপগ্ৰহ উৎক্ষেপণ যান মাৰ্ক ৩য়ে চন্দ্ৰযান-২ ক ইয়াৰ নিৰ্দিষ্ট কক্ষপথলৈ লৈ যাব। তিনি স্তৰীয়া জি এছ এল ভি মাৰ্ক ৩ হৈছে এতিয়ালৈকে নিৰ্মিত ভাৰতৰ আটাইতকৈ শক্তিশালী উৎক্ষেপণ যান। ই ৪টন শ্ৰেণীৰ উপগ্ৰহক ভূ-সকালীকৃত্বকক্ষপথত স্থাপন কৰিব পাৰে। ইয়াৰ অংশসমূহ হ'ল এছ২০০ গোটা ৰকেট বুস্তাৰ, এল ১১০ জুলীয়া স্তৰ আৰু চি ২৫ শীৰ্ষ স্তৰ।\nচন্দ্ৰযান-২ পৰিভ্ৰামকখনৰ ভৰ হৈছে ২৩৭৯ কেজি। ই ভাৰতীয় গভীৰ মহাকাশ নেটৱৰ্ক আৰু বিক্ৰম লেণ্ডাৰৰ লগত যোগাযোগ স্থাপন কৰিব পাৰে।\nবিক্ৰম লেণ্ডাৰৰ ভৰ হৈছে ১৪৭১ কেজি। বিক্ৰম লেণ্ডাৰৰ নামটো বিক্ৰম সাৰাভাইৰ নাম অনুসাৰে দিয়া হৈছে। বিক্ৰম লেণ্ডাৰ এক লুনাৰ দিন(পৃথিৱীৰ ১৪ দিন)ৰ কাৰণে কাৰ্যক্ষম। ই ভাৰতীয় গভীৰ মহাকাশ নেটৱৰ্ক, চন্দ্ৰযান-২ পৰিভ্ৰামক আৰু ৰ'ভাৰৰ লগত যোগাযোগ স্থাপন কৰিব পাৰে। বিক্ৰম লেণ্ডাৰক চন্দ্ৰপৃষ্ঠত নৰম ভাৱে অৱতৰণ কৰিব পৰাকৈ বনোৱা হৈছে।\nচন্দ্ৰযান-২ ৰ'ভাৰখনৰ নাম হৈছে প্ৰজ্ঞান। ইয়াৰ ভৰ হৈছে ২৭কেজি। ই হৈছে আঠটা চকাযুক্ত ৰবটযান। ই কেৱল লেণ্ডাৰৰ লগত যোগাযোগ স্থাপন কৰিব পাৰে।\nইছৰ'ৱে পৰিভ্ৰামকখনৰ বাবে আঠটা, লেণ্ডাৰখনৰ বাবে চাৰিটা আৰু ৰ'ভাৰখনৰ বাবে দুটা বৈজ্ঞানিক আহিলা নিৰ্বাচন কৰিছে। পূৰ্বতে যদিও খবৰ ওলাইছিল যে নাছা (NASA) আৰু ইছায়ো (ESA) পৰিভ্ৰামকখনৰ বাবে দুটামান যন্ত্ৰ যোগান ধৰি অভিযানটোত অংশগ্ৰহণ কৰিব, ২০১০ চনত ইছৰ'ৱে স্পষ্ট কৰি দিছিল যে ওজনৰ ক্ষেত্ৰত থকা সীমাৱদ্ধতাৰ বাবে তেওঁলোকে অভিযানটোত কোনো বিদেশী যন্ত্ৰভাৰ কঢ়িয়াই নিনিয়ে। অৱশ্যে অভিযানটো আৰম্ভ হ'বলৈ এমাহ বাকী থাকোঁতে লেণ্ডাৰখনৰ যন্ত্ৰভাৰত নাছাৰ সৰু লেজাৰ ৰেট্ৰ'ৰিফ্লেক্টৰ এটা যোগ কৰাৰ সিদ্ধান্ত লোৱা হয়। যন্ত্ৰটোৱে বিজ্ঞানীসকলক চন্দ্ৰলৈ নিখুঁত দূৰত্ব উলিওৱাত আৰু চন্দ্ৰৰ দশা নিৰ্ণয় কৰাত সহায় কৰিব।\n↑ 1.0 1.1 Nair, Avinash (31 May 2015). "ISRO to deliver "eyes and ears" of Chandrayaan-2 by 2015-end". The Indian Express. http://indianexpress.com/article/technology/science/sac-to-deliver-eyes-and-ears-of-chandrayaan-2-by-2015-end। আহৰণ কৰা হৈছে:7August 2016.\n↑ 2.0 2.1 2.2 2.3 "Chandrayaan-2 to Be Launched in January 2019, Says ISRO Chief". Gadgets360. Press Trust of India (NDTV). 29 August 2018. https://gadgets.ndtv.com/science/news/chandrayaan-2-to-be-launched-in-january-2019-says-isro-chief-1907969। আহৰণ কৰা হৈছে: 29 August 2018.\n↑ 3.0 3.1 3.2 3.3 "ISRO to send first Indian into Space by 2022 as announced by PM, says Dr Jitendra Singh". Indian Department of Space. 28 August 2018. http://pib.nic.in/newsite/PrintRelease.aspx?relid=183103। আহৰণ কৰা হৈছে: 29 August 2018.\n↑ "Chandrayaan-2 - Home". Indian Space Research Organisation. https://www.isro.gov.in/chandrayaan2-home#missionintro। আহৰণ কৰা হৈছে: June 20, 2019.\n↑ 5.0 5.1 5.2 "CHANDRAYAAN -2 LAUNCH RESCHEDULED ON 22ND JULY, 2019, AT 14:43 HRS". Indian Space Research Organisation. July 18, 2019. https://www.isro.gov.in/update/18-jul-2019/chandrayaan-2-launch-rescheduled-22nd-july-2019-1443-hrs। আহৰণ কৰা হৈছে: July 18, 2019.\n↑ Singh, Surendra (5 August 2018). "Chandrayaan-2 launch put off: India, Israel in lunar race for 4th position". The Times of India. Times News Network. https://timesofindia.indiatimes.com/india/chandrayaan-2-launch-put-off-india-israel-in-lunar-race-for-4th-position/articleshow/65275012.cms। আহৰণ কৰা হৈছে: 15 August 2018.\n↑ Shenoy, Jaideep (28 February 2016). "ISRO chief signals India's readiness for Chandrayaan II mission". The Times of India. Times News Network. http://timesofindia.indiatimes.com/city/mangaluru/ISRO-chief-signals-Indias-readiness-for-Chandrayaan-II-mission/articleshow/51178528.cms। আহৰণ কৰা হৈছে:7August 2016.\n↑ 8.0 8.1 "Press Meet - Briefing by Dr. K Sivan, Chairman, ISRO". Indian Space Research Organization. 12 June 2019. https://www.isro.gov.in/update/12-jun-2019/press-meet-briefing-dr-k-sivan-chairman-isro। আহৰণ কৰা হৈছে: 12 June 2019.\n↑ "candra". Spoken Sanskrit. http://spokensanskrit.de/index.php?tinput=candra&direction=SE&script=HK&link=yes। আহৰণ কৰা হৈছে:5November 2008.\n↑ "yaana". Spoken Sanskrit. http://spokensanskrit.de/index.php?tinput=yaana&direction=SE&script=HK&link=yes। আহৰণ কৰা হৈছে:5November 2008.\n↑ "ISRO begins flight integration activity for Chandrayaan-2, as scientists tests lander and rover". The Indian Express. Press Trust of India. 25 October 2017. http://indianexpress.com/article/technology/science/isro-begins-flight-integration-activity-for-chandrayaan-2-as-scientists-tests-lander-and-rover-4905883/। আহৰণ কৰা হৈছে: 21 December 2017.\n↑ "Chandrayaan-2 nearly ready for July launch". https://timesofindia.indiatimes.com/india/chandrayaan-2-nearly-ready-for-july-launch/articleshow/69724508.cms.\n↑ "ISRO gears up for Chandrayaan-2 mission". https://www.thehindu.com/sci-tech/science/isro-gears-up-for-chandrayaan-2-mission/article27705909.ece.\n↑ Bagla, Pallava (4 August 2018). "India Slips in Lunar Race with Israel As Ambitious Mission Hits Delays". NDTV. https://www.ndtv.com/india-news/chandrayaan-2-delayed-israel-could-beat-india-in-race-to-moons-surface-1895221। আহৰণ কৰা হৈছে: 15 August 2018.\n↑ Subramanian, T. S. (4 January 2007). "ISRO plans Moon rover". The Hindu. http://www.thehindu.com/todays-paper/article1777631.ece। আহৰণ কৰা হৈছে: 22 October 2008.\n↑ Rathinavel, T.; Singh, Jitendra (24 November 2016). "Question No. 1084: Deployment of Rover on Lunar Surface". Rajya Sabha. http://164.100.158.235/question/annex/241/Au1084.pdf.\n↑ Ramesh, Sandhya (12 June 2019). "Why Chandrayaan-2 is ISRO's 'most complex mission' so far". ThePrint. https://theprint.in/science/why-chandrayaan-2-is-isros-most-complex-mission-so-far/249252/.\n↑ "India Plans to Launch Moon Mission in July" (en ভাষাত). 2019-06-12. https://www.bloomberg.com/news/articles/2019-06-12/india-to-launch-moon-mission-in-july-eyes-entry-into-elite-club.\n↑ Chand, Manish (12 November 2007). "India, Russia to expand n-cooperation, defer Kudankulam deal". Nerve. Archived from the original on 13 January 2014. https://web.archive.org/web/20140113024836/http://www.nerve.in/news%3A25350099047। আহৰণ কৰা হৈছে: 12 January 2015.\n↑ Sunderarajan, P. (19 September 2008). "Cabinet clears Chandrayaan-2". The Hindu. http://www.thehindu.com/todays-paper/tp-national/article1341321.ece। আহৰণ কৰা হৈছে: 23 October 2008.\n↑ "ISRO completes Chandrayaan-2 design". 17 August 2009. http://www.domain-b.com/aero/space/spacemissions/20090817_chandrayaan-2_design.html। আহৰণ কৰা হৈছে: 20 August 2009.\n↑ "India and Russia complete design of new lunar probe". Sputnik News. RIA Novosti. 17 August 2009. http://sputniknews.com/world/20090817/155832962.html। আহৰণ কৰা হৈছে: 20 August 2009.\n↑ 24.0 24.1 "Payloads for Chandrayaan-2 Mission Finalised" (Press release). Indian Space Research Organisation. 30 August 2010. http://www.isro.gov.in/update/30-aug-2010/payloads-chandrayaan-2-mission-finalised। আহৰণ কৰা হৈছে:4January 2010.\n↑ 25.0 25.1 Ramachandran, R. (22 January 2013). "Chandrayaan-2: India to go it alone". The Hindu. http://www.thehindu.com/news/national/chandrayaan2-india-to-go-it-alone/article4329844.ece.\n↑ 26.0 26.1 Laxman, Srinivas (6 February 2012). "India's Chandrayaan-2 Moon Mission Likely Delayed After Russian Probe Failure". Asian Scientist. http://www.asianscientist.com/2012/02/topnews/india-chandrayaan-2-moon-mission-delayed-after-russian-probe-failure-lev-zelyony-2012/। আহৰণ কৰা হৈছে:5April 2012.\n↑ "India's next moon mission depends on Russia: ISRO chief". NDTV. Indo-Asian News Service.9September 2012. http://www.ndtv.com/india-news/indias-next-moon-mission-depends-on-russia-isro-chief-498868.\n↑ "Chandrayaan-2 would bealone mission by India without Russian tie-up.". 14 August 2013. http://pib.nic.in/newsite/PrintRelease.aspx?relid=98239.\n↑ "Chandrayaan-2". http://pib.nic.in/newsite/PrintRelease.aspx?relid=98239.\n↑ Clark, Stephen (15 August 2018). "Launch Schedule". Spaceflight Now. Archived from the original on 16 August 2018. https://web.archive.org/web/20180816161152/https://spaceflightnow.com/launch-schedule/.\n↑ "Chandrayaan-2 launch postponed to October: ISRO chief". The Economic Times. Press Trust of India. 23 March 2018. https://economictimes.indiatimes.com/news/science/chandrayaan-2-launch-postponed-to-october-isro-chief/articleshow/63429955.cms। আহৰণ কৰা হৈছে: 16 August 2018.\n↑ . ISRO to launch PSLVC-46 followed by PSLVC-47, Chandrayaan-2 in May by ISRO chairman K.Sivan Reterived April 1, 2019.\n↑ "India's Moon Lander Damaged During Test, Chandrayaan2Launch Put on Hold". https://thewire.in/space/india-moon-lander-damaged-chandrayaan-2-launch.\n↑ "Chandrayaan2Moon Mission Launch Aborted After Technical Snag: 10 Points". https://www.ndtv.com/india-news/chandrayaan-2-launch-launch-of-chandrayaan-2-called-off-by-isro-set-to-be-rescheduled-2069511.\n↑ "Chandrayaan 2". NSSDCA Master Catalog. NASA. https://nssdc.gsfc.nasa.gov/nmc/spacecraft/display.action?id=CHANDRYN2। আহৰণ কৰা হৈছে:3July 2019.\n↑ Banerji, Abigail (13 July 2019). "Chandrayaan 2: Everything you need to know about the orbiter's mission and design". Tech2. https://www.firstpost.com/tech/science/chandrayaan-2-orbiter-will-scan-and-make-a-comprehensive-map-of-the-lunar-surface-6892891.html। আহৰণ কৰা হৈছে: 14 July 2019.\n↑ "Chandrayaan 2: How ISRO's lunar mission is settingamilestone in the history of Moon expeditions" (en-US ভাষাত). 2019-07-14. https://www.financialexpress.com/lifestyle/science/chandrayaan-2-significance-lunar-mission-chandrayaan-launch-countdown-isro-chandrayaan-2-gslv-pslv/1643623/.\n↑ 39.0 39.1 "Geosynchronous Satellite Launch Vehicle Mark-III (GSLV Mk-III)". Indian Space Research Organisation. https://www.isro.gov.in/chandrayaan2-mission#launch-vehicle। আহৰণ কৰা হৈছে: 13 july 2019.\n↑ 40.0 40.1 40.2 "Lander — Vikram". Indian Space Research Organisation. https://www.isro.gov.in/chandrayaan2-spacecraft#lander-vikram। আহৰণ কৰা হৈছে: 13 july 2019.\n↑ Bagla, Pallava (31 January 2018). "India plans tricky and unprecedented landing near moon's south pole". Science. http://www.sciencemag.org/news/2018/01/india-plans-tricky-and-unprecedented-landing-near-moon-s-south-pole। আহৰণ কৰা হৈছে: 8 March 2018.\n↑ "Launch Kit of GSLV Mk III M1 Chandrayaan-2". 19 July 2019. https://www.isro.gov.in/sites/default/files/flipping_book/gslvmkiii-m1c2/files/assets/common/downloads/GSLV%20MkIII-M1.pdf.\n↑ "Chandrayaan-2 Payloads". 12 June 2019. https://www.isro.gov.in/chandrayaan2-payloads.\n↑ Johnson, T. A. (31 August 2010). "Three new Indian payloads for Chandrayaan 2, decides ISRO". The Indian Express. http://archive.indianexpress.com/news/three-new-indian-payloads-for-chandrayaan-2--decides-isro/674662। আহৰণ কৰা হৈছে: 31 August 2010.\n↑ Beary, Habib (4 February 2010). "NASA and ESA to partner for Chandrayaan-2". Sakal Times. http://www.sakaaltimes.com/SakaalTimesBeta/20100204/4693467461593115964.htm। আহৰণ কৰা হৈছে: 22 February 2010.\n↑ Laxman, Srinivas (5 September 2010). "'We're launching Chandrayaan-2 foratotal coverage of the moon'". The Times of India. http://timesofindia.indiatimes.com/home/opinion/interviews/Were-launching-Chandrayaan-2-for-a-total-coverage-of-the-moon/articleshow/6501413.cms?referral=PM.\n↑ Bartels, Meghan (24 March 2019). "How NASA Scrambled to Add Science Experiments to Israeli, Indian Moon Probes". https://www.space.com/nasa-jumping-on-international-moon-landers.html। আহৰণ কৰা হৈছে: 25 March 2019.\n"https://as.wikipedia.org/w/index.php?title=চন্দ্ৰযান-২&oldid=234776"ৰ পৰা অনা হৈছে


বেংক একাউণ্টত বেলেঞ্চ শূণ্য নেকি! তথাপিও ১০ হাজাৰ টকা উলিয়াব পাৰিব! কিন্তু কেনেকৈ? | Asom Live 24\nআপোনাৰ বেংকৰ একাউণ্টত এটকাও নাই নেকি? যদিও এটকাও নাই তথাপিও আপুনি একাউণ্টৰ পৰা ১০ হাজাৰ টকা উলিয়াব পাৰিব৷ কিন্তু কেনেকৈ?\nইয়াৰ বাবে আপুনি প্ৰধানমন্ত্ৰী জন ধন একাউণ্ট এটা খুলিব লাগিব৷ উল্লেখ্য যে প্ৰধানমন্ত্ৰী জন ধন যোজনাৰ অধীনত এতিয়া শূন্য বেলেঞ্চত থকা বেংক একাউণ্টৰ সংখ্যাই ৪১ কোটি অতিক্ৰম কৰিছে। ইয়াৰ অধীনত খোলা একাউণ্টত একাউণ্টধাৰীয়ে বহুতো সুবিধা লাভ কৰে।\nএই একাউণ্টৰ অধীনত আপোনাৰ একাউণ্টত বেলেঞ্চ নাথাকিলেও ১০ হাজাৰ টকা পৰ্যন্ত উলিয়াব পাৰিব। ইয়াৰ উপৰিও ৰূপায়ে ডেবিট কাৰ্ডৰ সুবিধা প্ৰদান কৰা হৈছে, যাৰ জৰিয়তে আপুনি একাউণ্টৰ পৰা ধন উলিয়াব পাৰিব আৰু সামগ্ৰীও ক্ৰয়ো কৰিব পাৰিব।\nমন কৰিবলগীয়া যে ২০১৪ চনত প্ৰধানমন্ত্ৰী নৰেন্দ্ৰ মোদীয়ে স্বাধীনতা দিৱসৰ ভাষণত জন ধন যোজনা আৰম্ভ কৰাৰ কথা ঘোষণা কৰিছিল। সেই বৰ্ষৰে ২৮ আগষ্টৰ পৰা আৰম্ভ হৈছিল এই আঁচনি। চৰকাৰে ২০১৮ চনত অধিক বৈশিষ্ট্য আৰু সুবিধাসহ এই আঁচনিৰ দ্বিতীয় সংস্কৰণ মুকলি কৰিছিল।\nকেন্দ্ৰীয় বৃত্ত মন্ত্ৰালয়ৰ মতে, ২০১৫ চনৰ পৰা শূন্য বেলেঞ্চ থকা একাউণ্টৰ সংখ্যা ক্ৰমাগতভাৱে হ্ৰাস পাইছে। ২০১৫ চনৰ মাৰ্চ মাহত ৫৮% শূণ্য বেলেঞ্চ থকা একাউণ্ট আছিল, যিটো এতিয়া ৭%ৰ ওচৰ চাপিছে। অৰ্থাৎ এতিয়া মানুহেও তাত টকা জমা কৰা হৈছে।\nলগতে পঢ়ক অম্বুবাচী হিন্দুধৰ্মৰ এক বছৰেকীয়া উৎসৱ, কিমান দিন থাকে অম্বুবাচীৰ স্থিতি?\nএই একাউণ্টত কি কি সুবিধা উপলব্ধ?\n১. জন ধন যোজনাৰ অধীনত ১০ বছৰৰ তলৰ শিশুৰ একাউণ্টো খুলিব পাৰিব।\n২. এই আঁচনিৰ অধীনত একাউণ্ট খুলিলে RuPay ATM কাৰ্ড, দুৰ্ঘটনা বীমা কভাৰ ২ লাখ টকা, লাইফ কভাৰ ৩০ হাজাৰ টকা আৰু জমা ধনৰ সুত পাব।\n৩. ইয়াৰ ওপৰি ১০ হাজাৰৰ অভাৰড্ৰাফ্টৰ সুবিধাও লাভ কৰিব।\n৪. এই একাউণ্টটো যিকোনো বেংকত খুলিব পাৰি।\n৫. ইয়াত ন্যূনতম বেলেঞ্চ ৰক্ষা কৰিব নালাগে৷\nজন ধন একাউণ্ট খুলিবলৈ আধাৰ কাৰ্ড, পাছপ’ৰ্ট, ড্ৰাইভিং লাইচেন্সকে ধৰি KYCৰ প্ৰয়োজনীয়তা পূৰণ কৰা নথি-পত্ৰও জমা দিব লাগে। এইবোৰ নথি-পত্ৰ নাথাকিলে সৰু একাউণ্ট খুলিব পাৰিব। ইয়াৰ বাবে স্ব-প্ৰমাণিত ফটোখন আৰু বেংক বিষয়াৰ সন্মুখত স্বাক্ষৰ পূৰণ কৰিব লাগিব। জন ধন একাউণ্ট খুলিবলৈ কোনো ধৰণৰ মাচুল বা চাৰ্জ দিব নালাগে। ১০ বছৰ বা তাতকৈ অধিক বয়সৰ যিকোনো ব্যক্তিয়ে এই একাউণ্ট খুলিব পাৰিব।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamPM Jan dhan Accountpm jon dhan yojna\n‘বিবাহ পূৰ্ব যৌনতা প্ৰকৃত প্ৰেম নহয়, অত্যধিক যৌনতাই সম্পৰ্ক ধ্বংস কৰে!’ এই বিতৰ্কিত মন্তব্য কাৰ?


ক’ভিড-১৯ ৰ সজাগতা সন্দৰ্ভত পোষ্টাৰ আৰু শ্ল’গান লিখা প্ৰতিযোগিতা | Assam.MyGov.in\nসমগ্ৰ বিশ্বৰ লগতে আমাৰ ৰাজ্যতো ক’ভিড-১৯ সংক্ৰমণৰ পৰিপ্ৰেক্ষিতত ...\nসমগ্ৰ বিশ্বৰ লগতে আমাৰ ৰাজ্যতো ক’ভিড-১৯ সংক্ৰমণৰ পৰিপ্ৰেক্ষিতত পৰিস্থিতি জটিল হৈছে। বৃদ্ধি পাবলৈ লৈছে ক’ভিড-১৯ আক্ৰান্ত ৰোগীৰ সংখ্যা। এনে পৰিস্থিতিত প্ৰতিটো ক্ষেত্ৰতে সাৱধানতা অৱলম্বন কৰাটো আমাৰ সকলোৰে বাবে মংগলজনক। সঘনাই হাত ধোৱা, সামাজিক দূৰত্ব বজাই ৰখা আৰু মাস্ক পৰিধান কৰাটো বৰ্তমান প্ৰতিজন ব্যক্তিৰ ক্ষেত্ৰতে বাধ্যতামূলক। কিন্তু ইয়াৰ মাজতে আমাৰ সমাজৰ একাংশ লোকে এতিয়াও সজাগতা অৱলম্বনৰ ক্ষেত্ৰত গুৰুত্ব আৰোপ নকৰা পৰিলক্ষিত হয়।\nসেয়েহে এই দিশটোৰ প্ৰতি লক্ষ্য ৰাখি জনতাৰ চৰকাৰ মাই গভ অসমে আয়োজন কৰিছে ক’ভিড-১৯ৰ সজাগতা সন্দৰ্ভত এক পোষ্টাৰ আৰু শ্ল’গান লিখা প্ৰতিযোগিতা। প্ৰতিযোগীসকলে এখন পোষ্টাৰ ডিজাইন কৰি সেই ডিজাইনত ক’ভিড-১৯ ৰ সংক্ৰমণ ৰোধৰ ক্ষেত্ৰত সাৱধানতা অৱলম্বনৰ গুৰুত্বৰ দিশটো প্ৰতিফলিত কৰি এক শ্ল’গান লিখি আমালৈ প্ৰেৰণ কৰিব লাগিব ।\nবিষয়বস্তু: ক’ভিড-১৯ ৰ সংক্ৰমণ ৰোধৰ ক্ষেত্ৰত সজাগতা অৱলম্বনৰ গুৰুত্ব\nঅন্তিম তাৰিখ: ৩১ জুলাই, ২০২০\n‘ক’ শাখা: অষ্টম – দ্বাদশ শ্ৰেণী\n‘খ’ শাখা: স্নাতক পৰ্যায়ৰ পৰা সকলোৰে বাবে মুকলি\nমাধ্যম: Digital অথবা Traditional\nশ্ৰেষ্ঠ হিচাবে নিৰ্বাচিত তিনিগৰাকী প্ৰতিযোগীক প্ৰশংসা পত্ৰ প্ৰদান কৰা হ’ব । তেওঁলোকৰ পোষ্টাৰ MyGov Assam ৰ ছ’চিয়েল মিডিয়া প্লেটফৰ্মসমূহৰ জৰিয়তে প্ৰকাশ কৰা হ’ব ।\n১. পোষ্টাৰ ১২X১৮ ইঞ্চি জোখৰ পৰ্ট্ৰেইট অথবা লেণ্ডস্কেপ আকৃতিৰ হ’ব লাগিব।\n২. শ্ল’গান নিৰ্দিষ্ট বিষয়বস্তুটোৰ ভিত্তিত লিখিব লাগিব ৷\n৩. শ্ল’গান আকৰ্ষণীয় হোৱাৰ লগতে ১০ টা শব্দৰ ভিতৰত লিখিব লাগিব ৷\n৪. PDF অথবা JPEG ফৰ্মেটত দাখিল কৰিব লাগিব। ফাইলৰ আকাৰ 10MB ত কৈ অধিক হ’ব নোৱাৰিব ৷\n৫. দাখিল কৰা পোষ্টাৰ মৌলিক তথা সম্পূৰ্ণ নিজা হ’ব লাগিব।\n৬. যোগদানকাৰী ব্যক্তি গৰাকীয়ে নিজেই সজা পোষ্টাৰ দাখিল কৰাটো বাঞ্চনীয়। এগৰাকী ব্যক্তিয়ে এখন পোষ্টাৰহে প্ৰেৰণ কৰিব পাৰিব।\n৭. প্ৰতিযোগীসকলে পোষ্টাৰৰ সৈতে তেওঁলোকৰ ফটো JPEG ফৰ্মেটত দাখিল কৰিব লাগিব ৷\n৮. পোষ্টাৰত কোনোধৰণৰ ৱাটাৰমাৰ্ক থাকিব নোৱাৰিব।\n৯. পোষ্টাৰ ডিজিটেল আৰু ট্ৰেডিছ’নেল দুয়োটা ফৰ্মেটতে ডিজাইন কৰিব পাৰিব ৷\n১০. পোষ্টাৰৰ লিখনি তথা শ্ল’গান অসমীয়া অথবা ইংৰাজী ভাষাত হোৱাটো প্ৰয়োজনীয় ৷\nমুঠ অৱদান (\t37) অনুমোদিত অৱদানসমূহ (26) পৰ্যালোচনাৰ বাবে ৰখা অৱদানসমূহ (11) জমা বন্ধ\nAswin M Menon2হিচাপ 1 সপ্তাহ পূৰ্বে\nArpan Thengal2হিচাপ2সপ্তাহ পূৰ্বে\nName: Arpan Thengal\nAnoop Singh Katoch2হিচাপ2সপ্তাহ পূৰ্বে\nAnoop Singh Katoch (Working in PGIMER, Chandigarh)\nMy submission for : Poster & Slogan Making Competition on COVID-19 Awareness\nBIKRAMADITYA BARMAN2হিচাপ2সপ্তাহ পূৰ্বে\nSLOGAN:TOGETHER WE CEN REDUCE COVIDE-19 ,LET’S STOP IT !\npragyana prayashi nath2হিচাপ2সপ্তাহ পূৰ্বে\nBhamyarswa Saikia2হিচাপ3সপ্তাহ পূৰ্বে\nSir, Pls accept my submission with Group and Passport photo. Regards\nTrinayan Jyoti Bora2হিচাপ3সপ্তাহ পূৰ্বে\nName: Trinayan Jyoti Bora\nBasundhara Das2হিচাপ3সপ্তাহ পূৰ্বে\nPlease find my "Poster" containing Slogan herewith.\nBasundhara Das, Class-X, Kokrajhar\nBineeta Das2হিচাপ3সপ্তাহ পূৰ্বে\nI am submitting my "Poster" containing Slogan "XATARKATAI XURAKHITA KARE".\nBineeta Das, Class-VIII, Kokrajhar.


NDLI: মই কৰা নাই !\nমই কৰা নাই ! মই কৰা নাই !\nAuthor Beake, Lesley\nআমি কিছু করিনি !\nमैंने कुछ नहीं किया!\nBukan Aku, Bu!\nDudu Aku, Bu!\nকি হ‘ব যদি ?


ইয়াৰ পাছৰ উৎসৱটো (-দেৱব্ৰত গগৈ) - সাহিত্য ডট অৰ্গ\nআজি ৰাতিপুৱা শুই উঠিয়েই ভাবিলোঁ, বিশ্বকৰ্মা, দূৰ্গাপূজা, শংকৰ-জয়ন্তীৰ পাছত পইচা খিনি জ্বলি পুৰি দেৱালীটোও শেষ হ’ল । ইয়াৰ পাছত কি উৎসৱ আছেনো ? বহুদিনলৈ একো নাই নেকি ? একেবাৰে পুহৰ শেষত ভোগালিটোহে আহিব চাগে’ । নহয় তাৰ মাজত আৰু এটা আছে । মোৰ বাবে বছৰটোৰ আটাইতকৈ প্ৰিয় উৎসৱ হয় এইটো । হয়, গ্ৰন্থমেলাৰ কথাকে কৈছোঁ । টিনৰ বেৰাৰে আগুৰা শুকান এখন খেল পথাৰ, সৰু ডাঙৰ বহুতো কিতাপৰ বিপনী, পথাৰখনৰ একোণত আদৰণি সমিতিৰ কাৰ্যালয়, মাইকত ধুনীয়া ধুনীয়া ভাল লগা গান, ( বেছিভাগেই অৰ্থপূৰ্ণ অসমীয়া উচ্চস্তৰীয় গান) মাজে মাজে কিতাপ সৰ্ম্পকীয় কিছুমান প্ৰয়োজনীয় সংলাপ আৰু বৰ্ণনা, একোণত দুখন বা তিনিখন খোৱাবস্ত বিক্ৰীৰ দোকান, আবেলিলৈ নিত্য নতুন বিষয়ৰ সৈতে দৈনিক একোখন গহীন-গম্ভীৰ সভা, পাঠক, লেখক-লেখিকা, ক্ৰেতা-বিক্ৰেতা, কিতাপ নিকিনি মাথোন মেলা চাবলৈ অহা মানুহ আৰু পাৰ্ক-ৰেষ্টুৰাত বহি বহি আমনি লাগি নতুন পৰিৱেশ এটা বিচাৰি অহা প্ৰেমিক-প্ৰেমিকাহঁত । দহৰ পৰা বাৰদিনলৈকে চলা, দিনৰ হিচাপত ব’হাগবিহুৰ পাছতে স্থান লভা মোৰ অতি আদৰৰ এই গ্ৰন্থউৎসৱ বা গ্ৰন্থমেলা ।\nগ্ৰন্থমেলাৰ প্ৰথম আভাস গুৱাহাটীতেই পাইছিলোঁ । বিশেষ কামত দেউতাৰ লগত গুৱাহাটীলৈ আহিছিলোঁ । চান্দমাৰী নে ক’ৰবাৰ পৰা মালিগাঁওৰ ৰে’লৱে কলনিত থকা সৰু মামাহঁতৰ ঘৰলৈ ছিটিবাছেৰে যাওঁতে ডাঙৰ পথাৰ এখনৰ কাষত লিখা আছিল “প্ৰথম গুৱাহাটী গ্ৰন্থমেলা – ১৯৮৫ চন” । ভিতৰত সোমাৱা নাছিলোঁ । দেউতাকে সুধিছিলোঁ গ্ৰন্থমেলা মানেনো কি ? “কিতাপ বিক্ৰী কৰে” – দেউতাৰ উত্তৰ । কিতাপ বিক্ৰী কৰিবলৈনো মেলা পাতেনে ? মোৰ পঞ্চমমানত পঢ়ি থকা মগজুটোৰে নিজকে সুধিছিলোঁ ।\n“ধেইত, ইয়াত কিতাপৰ বাদে একো নাই দেখোন ? কি মেলা পাতিছে ঔ এইখন” ? – হাতত প্ৰৱেশ পত্ৰখন লৈ ভিতৰলৈ সোমাবলৈ লওঁতেই কথাষাৰ মোৰ কাণত পৰিছিল । সহজ সৰল প্ৰৌঢ়া মহিলা এগৰাকীয়ে লগৰ এগৰাকীক কথা কেইষাৰ কৈ কৈ ডিব্ৰুগড়ৰ প্ৰথম গ্ৰন্থমেলাৰ পৰা ওলাই গৈছিল । শিৱসাগৰৰ পৰা ডিব্ৰুগড়লৈ অহা-যোৱা বাছৰ ভাড়াটো মিলাই সেইদিনা হাতত মাথোন পাঁচশ টকা লৈ ডিব্ৰুগড়ৰ প্ৰথম গ্ৰন্থমেলাখনত উপস্থিত হৈছিলোঁ । এই গ্ৰন্থমেলাখনত কি কি কিতাপ কিনিছিলোঁ পাহৰিলোঁ, কিন্ত গ্ৰন্থমেলাখন মোৰ বাবে এটা কথাত চিৰস্মৰণীয় হৈ ৰ’ব কাৰণ তাতেই মই প্ৰথম দেখিছিলোঁ মোৰ অতিকৈ শ্ৰদ্ধাৰ স্বৰ্গীয় পৰাগদাক । অতি ব্যস্ততাৰে পৰাগদাই কিতাপ বিক্ৰী কৰি আছিল নিজৰ বিপণীত । সেই সময়ত পৰাগদাৰ যুক্তিৰে ভৰা লিখনিবোৰে আমাৰ কলেজীয়া মনবোৰক আলোড়িত কৰি তুলিছিল । বয়স কম থকাৰ বাবেই নেকি পৰাগদাৰ লগত চিনাকি নোহোৱাকৈয়ে মই আঁতৰি আহিছিলোঁ তাৰপৰা । মোৰেই দুৰ্ভাগ্য পৰাগদাক মই সেইবাৰেই শেষ দেখা পাইছিলোঁ । পৰাগদাক গ্ৰন্থমেলাত দেখা পোৱা সেই দৃশ্যটো মোৰ বুকুৰ একোণত এতিয়াও সজীৱ হৈ আছে ।\nইয়াৰ পাছত আমাৰ কাষৰীয়া চহৰ দুখন মানে যোৰহাট আৰু ডিব্ৰুগড়লৈ দুই তিনিবাৰ গৈছিলোঁ গ্ৰন্থমেলাৰ সোৱাদ ল’বলৈ । হাতত পইচা কম, কিন্তু কিতাপ কিনাৰ ইচ্ছা হিচাপ কৰিব নোৱাৰি । এনে লাগে যেন গ্ৰন্থমেলাত ওলোৱা প্ৰতিখন কিতাপেই কিনি পেলাম । পিছে ইচ্ছা থাকিলে কি হ’ব ? ঘৰৰ পৰা পোৱা তাকৰীয়া পইচাকেইটাই সেই অনুমতি দিয়া নাছিল ।\n১৯৯৩ চনত শিৱসাগৰত সাহিত্য সভাৰ গ্ৰন্থমেলাত অভিলেখ সংখ্যক কিতাপ বিক্ৰী হৈছিল আৰু সেই অভিলেখৰ কথা মনত ৰাখিয়েই অৱশেষত ১৯৯৫ চনত শিৱসাগৰ নগৰত প্ৰথমখন পূৰ্ণাংগ গ্ৰন্থমেলা অনুষ্ঠিত হৈছিল । এইখন আমাৰ গ্ৰন্থমেলা আছিল । ক’লেজৰ পৰা বাহিৰে বাহিৰে আহি, হাতত কমলা টেঙা কেইটামান লৈ জামালহঁতৰ লগত গ্ৰন্থমেলাখনত পিতপিতাই ফুৰিছিলোঁ । গ্ৰন্থমেলাৰ কেইদিনমানৰ পাছতে মোৰ ডাঙৰ বাইদেউৰ বিয়া আছিল । দেউতাই টকা ছশ দিছিল বিয়াত পিন্ধিবলৈ ছুয়েটাৰ কিনাৰ বাবে । মই পিছে বিয়াৰ দিনাখন পুৰণা ছুয়েটাৰটোকে পিন্ধিবলগীয়া হৈছিল কাৰণ সেই ছশটকাৰে মই মোৰ বাজেটৰ বাহিৰলৈ গৈ কিতাপ কিনিছিলোঁ গ্ৰন্থমেলাখনত ।\nআজিকালিও যাওঁ গ্ৰন্থমেলালৈ । হেঁপাহ পলুৱাই কিতাপ কিনো । আগতে যে কিতাপ কিনিব নোৱাৰিছিলোঁ সেই ক্ষোভটো এতিয়াও মাৰ যোৱা নাই । সেইকাৰণে খুব কিনো কিতাপ । তাৰে কিছুমান কিতাপ পঢ়া নহয়েই । কিছুমান বিপনীত অচিনাকি লিখকৰ কিতাপ কিছুমান দেখোঁ । দেখিলেই গম পোৱা যায় যে কিতাপখনৰ বিক্ৰী ভাল নহয় । বেচেৰা লিখকে কিমান হেঁপাহেৰে চাগে’ কিতাপখন লিখিছিল । কথাষাৰ ভাবি মোৰ মনটো বেয়া লাগি যায় । মই তাৰে ক’পি এটা কিনি আনো । পাছত আকৌ লিখকজনলৈ বেয়া লাগি থাকে, কাৰণ তেওঁতো গম নাপায় যে মই কিতাপখন কিনিহে আনিলোঁ, কিন্ত পঢ়া যে নাই আজিলৈকে । কিন্তু পঢ়িম কেনেকৈ, কিতাপখন যে একেবাৰে সোৱাদ লগা নহয় !\n← অভিযন্তা হো‌ৱাৰ গৌৰ‌ৱ (- অৰুণজ্যোতি দাস)\nএনেকুৱাও হয় (-পাৰ্থ পি শৰ্মা) →


স্বাস্থ্য ৰক্ষাত মেথি — বিকাশপেডিয়া\nমূল পৃষ্ঠা / স্বাস্থ্য / পৰিপুষ্টি / স্বাস্থ্য ৰক্ষাত মেথি\nপ্ৰায় সকলো ভাৰতীয় লোকৰ ঘৰত মেথি গুটি মচলা হিচাপে ব্যৱহৃত হয়।ৰন্ধনত ব্যৱহাৰ হোৱা পাঁচফোৰণৰ তত্ত্বকেইটা হ’ল-চফ,জিৰা,জালুক,কালজিৰা আৰু মেথি।মেথি শাকৰ পৰঠাৰ জুতি অপুৰ্ব।আজিকালি বহুতে ডায়েবেটিছ ৰোগ নিয়ন্ত্ৰণৰ বাবে ঘৰুৱাভাৱে মেথি গুটিৰ গুৰি ব্যৱহাৰ কৰাৰ কথা শুনিবলৈ পোৱা যায়।এই নিবন্ধৰ যোগেদি মেথি গিটি আৰু মেথি শাকৰ উপযোগিতাৰ ওপৰত আলোকপাত কৰিবলৈ প্ৰয়াস কৰিম।\nমেথিৰ ব’টানিকেল নাম হ’ল-Trigonella foenum-graecum আৰু ইয়াৰ বংশাৱলী হ’ল Fabaceae (Pea family)\nপ্ৰাপ্তিস্থান: মেথিৰ সৰ্ববৃহৎ উৎপাদনকাৰী দেশ হ’ল ভাৰতবৰ্ষ।আকৌ ভাৰতৰ ভিতৰত ৮০ শতাংশ উৎপাদন ৰাজস্থানত হয়।আন আন মেথিৰ খেতি কৰা প্ৰদেশৰ নাম হ’ল-পঞ্জাব,হাৰিয়ানা,গুজৰাট,মহাৰাষ্ট্ৰ,উত্তৰ প্ৰদেশ,মধ্যপ্ৰদেশ আৰু উত্তৰাঞ্চল।\nমেথিত কি কি তত্ত্ব অন্তৰ্নিহিত থাকে?\n১০০ গ্ৰাম মেথিৰ পাতত কেলৰি থাকে ৪৯ কিলো কেলৰি,৮৯ শতাংশ পানী,৬ শতাংশ কাৰ্বোহাইড্ৰেট,৪ শতাংশ প্ৰটিন আৰু ১ শতাংশ ফেট থাকে।ডায়েটৰী ফাইবাৰ,ভিটামিন,খনিজ আদি থাকে পৰ্যাপ্ত পৰিমাণত।\nমেথিৰ বীজত থকা খনিজ সমুহ হ’ল-\nআইৰন,ক’পাৰ,কেলচিয়াম,পটেছিয়াম,মেগনেছিয়াম,মেংগানিজ,চেলেনিয়াম,জিংক।ভিটামিনসমুহ হ’ল-থায়ামিন,ৰাইবোফ্লেবিন,ফলিক এচিড,নিয়াচিন,পাইৰিডক্সিন,ভিটামিন-এ আৰু ভিটামিন-ডি।তদুপৰি আছে এণ্টিঅক্সিডেণ্ট,ফাইটোনিউট্ৰিয়েণ্ট,চেপনিন,পেক্টিন,হেমিচেলোলুজ,টেনিন,মিউচিলেজ আদি।মেথিৰ এণ্টিবেক্টেৰিয়েল আৰু এণ্টিভাইৰেল গুণ থকা দেখা যায়।\nপৰম্পৰাগত ঔষধি হিচাপে মেথিৰ প্ৰয়োগ-খৃষ্টপুৰ্ব ১৫০০ চনৰ পৰা ইজিপ্তৰ সাঁচিপাত জাতীয় পুথিত মেথিৰ প্ৰয়োগৰ লিখিত বিৱৰণ পোৱা যায়।\nইয়াৰ উপৰি বিভিন্ন দেশত লোক চিকিৎসাত মেথিৰ প্ৰয়োগ কৰা হৈছিল-প্ৰসৱত সহায় কৰিবলৈ,মাতৃদুগ্ধৰ পৰিমাণ বঢ়াবলৈ,ঘাঁ-খহু শুকুৱাবলৈ,পেটৰ বিষ-গ্ৰহণী-আভোক আদিৰ নিৰাময়ৰ বাবে।\n‘হু-লা-বা’ হ’ল মেথিৰ বীজৰ পৰা নিৰ্মিত চীনা পৰম্পৰাগত ঔষধ।ইয়াক কিডনী আৰু লিভাৰৰ অসুখ,খহু-ঘা-চৰ্মৰোগ আদিৰ চিকিৎসাত ব্যৱহৃত হৈ আহিছে।\nআমাৰ দেশ ভাৰতবৰ্ষতো নানান ৰোগৰ আয়ুৰ্বেদিক চিকিৎসাত মেথিৰ ব্যৱহাৰ অতি প্ৰাচীন কালৰ পৰাই চলি আহিছে।মেথিৰ বিষয়ে বিজ্ঞানীসকলে কৰা গৱেষণাৰ বিৱৰণ দেশ-বিদেশৰ জাৰ্নেলসমুহত সময়ে সময়ে প্ৰকাশিত হৈ আহিছে।\nখাদ্য হিচাপে মেথিৰ ব্যৱহাৰ-মেথিৰ সৰু সৰু বীজ স্বাদিষ্ট মচলা হিচাপে সমগ্ৰ দক্ষিণ এছিয়াত ব্যৱহাৰ হয়।মেথি গুটি উতলাই চাহৰ দৰে খাব পাৰি।মেথিৰ আচাৰ বনাব পাৰি।চাটনি,আঞ্জা আৰু চম্ভাৰত পিচা মেথি গুটি দিয়া হয়।মেথি শাক কুটি লৈ ভাজি বনাই বা পৰঠা বনাই খোৱা হয়।\nবিভিন্ন উপকাৰী প্ৰয়োগ-\n*ডায়েবেটিছ ৰোগ নিয়ন্ত্ৰণত মেথি অতি উপকাৰী সিদ্ধ হৈছে।নিয়মীয়া মেথিৰ সেৱনে কাৰ্বোহাইড্ৰেটৰ শোষণ বা আহৰণ কমাই দিয়ে আৰু শৰীৰৰ ভিতৰৰ ইনচুলিনৰ সক্ৰিয়তা বৃদ্ধি কৰে।HB 1Cৰ লেভেল কমোৱাত সহায়ক।\n*হৃদৰোগত সম্ভাৱনা হ্ৰাস কৰে।অহিতকাৰী ক’লেষ্টৰল,এল ডি এল আৰু ট্ৰাইগ্লিচাৰাইডৰ পৰিমাণ তেজৰ পৰা কমায় আৰু উপকাৰী এইচ ডি এলৰ পৰিমাণ বৃদ্ধি কৰে।\n*তেজৰ নলীত চৰ্বিৰ তৰপ জমা হ’বলৈ নিদিয়ে যাৰ দ্বাৰা Atherosclerosis,Stroke ৰোধ হয়।হৃদগতি আৰু ৰক্তচাপ নিয়ন্ত্ৰণত থাকে।\n*মেদবহুলতা ৰোধ কৰে।\n*চুলি অকালতে পকা আৰু সৰা ৰোধ কৰে।উফিৰ সমস্যা পিচা মেথি আৰু দৈৰ মিশ্ৰণ চুলিত সপ্তাহত ২/৩ দিন ঘঁহিলেই আঁতৰ হয়।\n*শালমন,খহু,মুখৰা ঘা আদিত পিচা মেথি লগালেই সোনকালে উপশম ঘটে।\n*মহিলাৰ নানাবিধ সমস্যা আৰোগ্য কৰে-অনিয়মীয়া মাহেকীয়া, বগা স্ৰাৱ,এনিমিয়া,ৰজোনি বৃত্তিৰ চিকিৎসা আদিত ফলপ্ৰসু।\n*মহিলাৰ স্তনৰ বিকাশ-মেথি,চফ,মিচিৰি পিচি গাখীৰত মিহলাই খালে সৰু আকাৰৰ স্তনৰ আকাৰ বৃদ্ধি হ’বলৈ ধৰে।\n*পেটৰ অসুখ গ্ৰহণী,বদহজমী,বিষ আদিৰ উপশম ঘটায়।\n*শৌচ-কচা আঁতৰ কৰে।\n* Anorexia Nervosa নামৰ ভোক নলগা ৰোগৰ চিকিৎসাত উপযোগী।\n*কলোন,প্ৰষ্টেট আদিৰ কৰ্কটৰোগ প্ৰতিৰোধক।\n*শ্বাসাৰোগ,হাপানীৰ চিকিৎসাত উপযোগী।\n*চৰ্মৰ উজ্জ্বলতা বঢ়াবলৈ,বয়সৰ আঁচোৰ কমাবলৈ,মুখমণ্ডলৰ দাগ আঁতৰাবলৈ,একজিমা আদিত মেথি পিচি প্ৰলেপ লগাব লাগে।\n*ডিঙিৰ বিষ আৰু কাহৰ উপশম ঘটোৱাত সহায়ক।\n*গাৰ বিষ,বাতৰ বিষৰ চিকিৎসাত উপকাৰী।\n*কিডনী আৰু লিভাৰক মেথিয়ে সুৰক্ষিত ৰাখে।\n*পুৰুষৰ যৌন শিথিলতা আঁতৰোৱাত সহায়ক।\n*চাবোন আৰু প্ৰসাধন সামগ্ৰী মেথি গুটিৰ পৰা নিৰ্মাণ হয়।\nসতৰ্কতা আৰু পাৰ্শ্বক্ৰিয়া-\n*বেছি পৰিমাণত মেথি ভক্ষণে জৰায়ুৰ সংকোচন ঘটাই গৰ্ভৱতী মহিলাৰ গৰ্ভপাত কৰাব পাৰে।\n*ডায়েবেটিছৰ দৰবৰ লগতে মেথি ভক্ষণে তেজৰ শৰ্কৰাৰ পৰিমাণ যাতে অতিমাত্ৰা(Hypoglycemic state লৈ) নকমায় তালৈ সতৰ্ক হোৱা বাঞ্চনীয়।\n*খালী পেটত বেছি পৰিমাণত বেছিদিনলৈ মেথি খালে এচিডিটি হ’ব পাৰে।\nঔষধ হিচাপে মেথি গুটিৰ এদিনৰ ড’জ হ’ল ১০ ৰ পৰা ৩০ গ্ৰাম।\nমোখনিত মেথিৰ ঔষধি হিচাপে প্ৰয়োগ বিধিৰ বিষয়ে দুআষাৰ লিখাৰ আৱশ্যকতা বোধ কৰিলোঁ।আশা কৰোঁ কথাখিনি পঢ়িলে পাঠকৰ সকলো জিজ্ঞাসাৰ নিবাৰণ হ’ব।\nকি কি দৰে মেথি গ্ৰহণ কৰিব পাৰে?\n*মেথি শাক কুটি আন পাচলি যেনে বিলাহী,তিঁয়হ,পিঁয়াজ আদিৰ সৈতে মিহলাই গ্ৰহণ কৰিব পাৰে।\n*মেথি গুটি পানীত ৰাতিটো তিয়াই থৈ সেই পানীখিনি আৰু ভিজোৱা গুটিকেইটা সুকীয়াকৈ খাব পাৰে।ভিজোৱা মেথি গুচি চোবাওঁতে প্ৰথম কেইদিনমান তিতিকি লাগিলেও ক্ৰমে আপুনি অভ্যস্ত হৈ পৰিলে স্বাদ ভালেই লাগিবলৈ ধৰিব।\n*আকৌ তিওৱা মেথি গুটি গজালি মেলায়ো চোবাই খাব পাৰে।\n*মেথি গুটি কেৰাহিত শুকানে কিছুপৰ ভাজি মিক্সিত গুৰি কৰি সেইখিনি ভাত বা আন খাদ্যৰ সৈতে মিহলাই খাব পাৰে।\n*মেথি গুটি পানীত উতলাই চাহৰ দৰে দিনটোত ৩ বা ৪ পিয়লা খাব পাৰে।\n*পিচা মেথি গুটিৰ গুৰি দৈৰ সৈতে মিহলাই দিনে ৩ বাৰ খাব পাৰে।\nএটা কথা মনত ৰাখিব-এক চাহ চামুচত আনুমানিক ১০ গ্ৰাম মেথি গুটি ধৰে।সেই হিচাপে আপুনি দিনটোত সৰ্বোচ্চ ৩ চামুচ মেথি গুটি খাব পাৰিব।\nমেদবহুলতা কমাবলৈ এমাহৰ অধিক কাল নিয়মীয়াকৈ মেথি দিনে ৩ বাৰকৈ গ্ৰহণ কৰিব লাগিব।খাদ্য সন্তুলিত মাত্ৰাত নিয়ন্ত্ৰিত কৰি ৰাখিব লাগিব।\nডায়েবেটিছ ৰোগীয়ে মেথি সেৱন কৰিলে নিজৰ তেজ সময়ে সময়ে পৰীক্ষা কৰাই ইনচুলিনৰ বা খোৱা দৰবৰ পৰিমাণ মিলাই ল’ব লাগিব।\nলেখক:ডা: ভুপেন শইকীয়া (নিয়মীয়া বাৰ্তা)


April 2020 ~ Daily Assam Daily Assam\nবগী জামুক, Bagi Jamuk\nPost Id: DABP000927\nবেঙেনা ফুল | brinjal flowers | Assam Tree | Begana Ful |\nPost Id: DABP000926\nনেমু গছৰ ফুল\nPost Id: DABP000925\nৰঙালাউ গছৰ ফুল\nPost Id: DABP000924\nনৰসিংহ গছৰ কুমলীয়া পাত,\nPost Id: DABP000923\nমৰহি যোৱা জবা ফুল\nজবা ফুলঃ জবা ফুল কেইবাটাও প্ৰজাতিক আলংকাৰিক উদ্ভিদ হিচাপে বহুলভাৱ…\nClass 12 English (Textbook) Q/A (AHSEC) 199\nMy Mother at Sixty Six | Chapter 1 | Higher Secondary 2nd Year Question and Answer English Assamese Medium | Class 12 English Question and Answer Assamese Medium Assamese Medium |\nChapter: 1 My Mother at Sixty Six ছয়ষষ্ঠি বছৰ বয়সত মোৰ মা TEXTBOOK EXERCISE…\nঅসমীয়া ছোৱালীৰ নাম । Assamese girls name .\nঅসমীয়া ছোৱালীৰ নাম । (ক)আখৰেৰে ছোৱালীৰ নাম আৰু অৰ্থ । ক কুসুম (…\nMakoi Pura Photo, মাকৈ পুৰি থকা ফটো\nমাকৈ পুৰা Post Id: DABP000919\nNatural Picture Assam\nআহতগুৰি (Ghoramara Pathar)\nPost Id: DABP000918\nবাৰ বৈষ্ণৱৰ নাম অসমীয়াত , Twelve Boishnob Name in Assamese\nবাৰ বৈষ্ণৱৰ নাম অসমীয়াত ১ ম - ব্ৰহ্মা ২ য় - হৰ ৩ য় - মনু ৪ ৰ্থ - কপিল ৫ ম - শুক…\nএই বছৰত বিবাহৰ তাৰিখ অসম ইং 2020 চন অসমীয়া ১৪২৭ Assamese Married Date\nঅসমীয়া শুভবিবাহৰ তাৰিখ বহাগ মাহ - ৪ । ২০। ২১ । ২২ । ২৫। জেঠ - ৩ । ৪ । ১৬ । …\nClass 10 Assamese Lesson 8 অসমৰ জনগোষ্ঠীৰ গাঁথনি আৰু সংস্কৃতি অসমৰ জনগোষ্ঠীৰ…\nclass 10 english agsb\nClass 10 English Lesson3The Ball poem Animal Question Bank Answer\nClass 10 English Lesson3The Ball poem Animal Question Bank Answer 1. Do you…\nClass 10 English Lesson3The Ball poem Animal Alternative Questions Answer\nClass 10 English Lesson3The Ball poem Animal Alternative Questions Answer Cha…


good-news-for-facebook-instagram-users-you-can-earn-money-from-social-platform-check-how-gh-skd– News18 assam\nFacebook-Instagramত নতুন ফিচাৰ! ব্যৱহাৰকাৰীয়ে উপাৰ্জন কৰিব পাৰিব বৃহৎ পৰিমাণৰ ধন, লাইভৰ পৰাও হ’ব উপাৰ্জন\nফেচবুকে কৈছে যে ইনষ্টাগ্ৰাম ব্যৱহাৰকাৰীসকলে কোম্পানীবোৰৰ সৈতে পাৰ্টনাৰশ্বীপ কৰি উপাৰ্জন কৰিব পাৰে।\nLast Updated : June 11, 2021, 16:59 IST\nযদি আপুনি ছচিয়েল নেটৱৰ্কিং ছাইট ফেচবুক (Facebook) আৰু ইনষ্টাগ্ৰাম (Instagram) ব্যৱহাৰ কৰে, আপুনি এতিয়া ঘৰতে বহি এক বৃহৎ পৰিমাণৰ ধন উপাৰ্জন কৰিব পাৰিব। ফেচবুকে ক্ৰিয়েটৰসকলক ইনষ্টাগ্ৰামত ধন উপাৰ্জন কৰাত সহায় কৰিবলৈ নতুন ফিচাৰ মুকলি কৰিছে। ফেচবুকে কৈছে যে ইনষ্টাগ্ৰাম ব্যৱহাৰকাৰীসকলে কোম্পানীবোৰৰ সৈতে পাৰ্টনাৰশ্বীপ কৰি উপাৰ্জন কৰিব পাৰে। লগতে ক্ৰিয়েটৰ আৰু ইনফ্লুৱেন্সাৰ সকলক পুৰস্কাৰো দিয়া হ'ব।\nকেনেদৰে ধন উপাৰ্জন কৰিব জানক -\nছচিয়েল মিডিয়াৰ প্ৰতিষ্ঠিত কোম্পানী ফেচবুকে ঘোষণা কৰিছে যে ক্ৰিয়েটৰ্ছসকলে কোম্পানীবোৰৰ সৈতে বুজাবুজি কৰিব পাৰে আৰু তেওঁলোকৰ সামগ্ৰী বিক্ৰী কৰি তেওঁলোকৰ অনুসৰণকাৰীসকলৰ পৰা ধন উপাৰ্জন কৰিব পাৰে। ইয়াত তেওঁলোকে ভিডিঅ'ত চলা বিজ্ঞাপনৰ পৰা ৰাজহৰ এটা অংশ উপাৰ্জন কৰিব পাৰে। ছচিয়েল মিডিয়া প্লেটফৰ্মৰ দ্বাৰা প্ৰভাৱিত আৰু সৃষ্টিকৰ্তাসকলক এতিয়া তেওঁলোকৰ ক্ৰয়ৰ বিনিময়তো পুৰষ্কাৰ প্ৰদান কৰা হ'ব।\nজানক ফেচবুকে কি কৈছিল?\nফেচবুকে ইয়াৰ এটা ব্লগত কৈছিল, 'আমি ক্ৰিয়েটৰসকলক সহায় কৰাৰ বাবে এটা নতুন পদক্ষেপ ঘোষণা কৰি আছো। এইটোৱে তেওঁলোকক আমাৰ প্লেটফৰ্মত তেওঁলোকৰ নিজৰ ব্যক্তিগত ব্ৰেণ্ড প্ৰতিষ্ঠা কৰিবলৈ সক্ষম কৰিব। আজিৰ পৰা নিৰ্বাচিত ক্ৰিয়েটৰসকলে ব্ৰেণ্ডৰ পৰা সামগ্ৰী টেগ কৰিব পাৰিব আৰু তেওঁলোকৰ সামগ্ৰীৰ বাবে শ্বপ টুল বাচনি কৰিব পাৰিব।' ফেচবুকৰ মতে, কোম্পানীটোৱে বিচাৰে যে অধিক সংখ্যক ক্ৰিয়েটৰক শ্বপিং টুলৰ প্ৰৱেশাধিকাৰ দিয়া হ'ব যাতে তেওঁলোকে পাৰ্চেছ ড্ৰাইভৰ বাবে পুৰষ্কাৰ পাব পাৰে।\nব্যৱহাৰকাৰীসকলে লাইভ কৰি উপাৰ্জন কৰিব পাৰিব -\nফেচবুকে লগতে ঘোষণা কৰিছিল যে ইনষ্টাগ্ৰাম লাইভত ক্ৰিয়েটৰসকলে কোনো অন্য একাউণ্টৰ সৈতে লাইভ গৈ বেজৰ (badges in Live) ব্যৱহাৰ কৰিলে তেতিয়াও অতিৰিক্ত ধন উপাৰ্জন কৰিব পাৰিব। ইনষ্টাগ্ৰামে বৰ্তমান ইয়াক বেনিফিট, কোপাৰি, মেক, পেট মেকগ্ৰা লেবচ আৰু চেপোৰাকে ধৰি আমেৰিকা যুক্তৰাষ্ট্ৰৰে আধাৰিতৰ সৈতে পৰীক্ষা কৰিব। পিছত অন্য দেশলৈও এই সুবিধা বিস্তাৰ কৰিবৰ বাবে অন্য ব্ৰেণ্ডৰ সৈতেও চামিল হ'ব।\nষ্টাৰ চেলেঞ্জৰ পৰা টকা উপাৰ্জন কৰক -\nফেচবুকৰ ক্ৰিয়েটৰসকলে ষ্টাৰ চেলেঞ্জ ব্যৱহাৰ কৰি পুৰস্কাৰ অৰ্জন কৰিব পাৰে। ফেচবুকে ষ্টাৰ্ছ চেলেঞ্জ (Star Challenges) মুকলি কৰিছে।